
AVANT MER O0 POS 


De tous les temps, à toutes les époques, 
partout et toujours, les fleurs ont eu leurs 
privilèges, ainsi que la place d'honneur, 
même sur le trône des rois, même sur les 
autels. 

L'histoire nous montre combien de doux et 
gracieux souvenirs sont attachés à ces êtres 
si frêles et si brillants, que le soufle tiède de 
la saison printanière fait épanouir parmi nos 
jardins, nos champs et nos bosquets. 

Partout les fleurs étalent leur splendide 
beauté : elles croissent aussi bien dans la 
prairie fertile qu’au milieu du désert aride, et 
viennent frapper nos sens et notre imagina- 
tion. 

N'est-ce pas à l'humble pâquerette que l'a- 
mante éplorée confie son anxiété ? Pour elle, 

ses pétales semblent connaître les secrets de 
l'avenir : 


La jeune fille, tous les jours, 
Vient effeuiller la pâquerette. 

En interrogeant la fleurette, 

Elle dit : «M’aime-t-il toujours ?...» 


Le langage des fleurs a tant de charme, 
tant de douceur, qu'il éveille sans cesse $ 
même chez les peuples les moins civilisés, le 
souvenir des amours éteintes, des joies à venir. 


Le suave parfum de la violette, la péné- 
trante senteur des lilas, ont, comme les harpes 
d’Eole, le don de faire venir les chansons du 
coeur aux lévres. 


Le pauvre oublie ses maux en voyant sur 
sa route laubépine fleurie. L’espérance germe 
et grandit dans son cœur que l'hiver avait 
glacé, lui fait entrevoir des jours heureux, des 
nuits pleines d'étoiles et de la mousse pour 
dormir aux bords des chemins. 


Etendu dans l’herbe fleurie, 
Heureux, le bohème s'endort. 

Il croit voir, dans son rêve d'or, 
D’écus s’émailler la prairie, 

Les mois pleins de soleil, le velours des 
prés verts, le chatoiement des fleurs, nous 
transportent aux pays des songes. Les amou- 
reux laissent voguer leur penser qui sen va 
bâtir des châteaux en Espagne pour ’éberger 
des amours bleus... 


Va ! qwand on s'aîme, tos joûs d’ine annéye 
Sont des bais joûs ! 


chantait le poète Defrecheux. 


Et le Printemps, avec ses roses et ses 
papillons aux multiples couleurs, ne redit-il 
pas la même chanson? Pourrait-on faire autre- 
ment que d'écouter le langage des fleurs et les 
lois de la nature ? 


Le preux chevalier d’Airefolle, 
Tout bardé de fer et d’acier, 
Enfourcha son noble coursier 
Qui piaffait dans l’herbe molle. 


Le fils du seigneur justicier 
Chevauche et, dans sa course folle, 
Il va cueillir pour son idole 

La fleur du myrthe et du rosier. 


Pour l’amour de dame Isabelle, 
Il fuit la gloire, il fuit l'honneur, 
Il fuit le combat qui l'appelle ! 





% à ' 
Il aime! et cest lå son bonheur : ‘ 
Au bout du monde, pour sa belle, 
Il s’en va chercher une fleur ! 


Il n'y § a pas un coin de terre qui dhit sa 


fleur et presque toutes les fleurs ont été 


chantées par les poètes. Sous le beau ciel de 
notre Wallonnie, on devait bien aussi un 


tribut spécial à leur poétique splendeur. 
_ C'est dans ce but que je présente mon 
modeste Lingage et Akseignance(') des Fleurs 


à mes chers lecteurs et, surtout, à mes aima- 
bles lectrices. } w 


: () Emblême. 








LIN CAGE 


ET 


AKSEIGNANCE 


DES FLEURS 








Abe âx vessèies Baguenaudier, 
AKSEIGNANCE : 
Timps pierdou 


Les hives di l’âbe âx vessèies hiet si pau qu’on les 
s’prache, à case qu’elles sont pleintes d'air; et baicôp 
s'amuset à les fer petter. 


Cou qui n’vat nin n’pennéie, 
Nos d'vertihe bin sovint 

Et n’pierdant, so c'trévint, 
Des heures so nosse journêie. 


Li plaisir qui survint 
Ax cix qui leumm’sinéie, 
Avou n’pitite chichéie, 
Ottant n’épwette li vint. 

Si coûte qui seuïe li vôie, 

On a todis dangi 

Dé timps qu’on jette évdie. 

Et cila k’sins songi, ; 
Sème qwand fat qu’on raskôïe, 
Est, ma fwè, mâ logi. 

I n’aveut d'jà tot pleint des joûs qui les saudarts dè 
rwè Hérode estit st-à l’pôrsûte dé p'tit Jésus. Av'nou 
là qui l'térre féve on grand pleu, nos hommes s'arrestit 
po piper n’miette, mains li hâsse qu'is aviz dé ratraper 
l'crolé cârpai, les temm'téve trope qui po l'fer longue. 
Adon, i faléve co mix dé rotter, qui di s'lei rosti à solo 
qui touméve d'aplomb so leus s'crennes. 

Qwand, d’on côp, sourdiha d'vant zels ine longue 
drève d’abes 4x vessèies. 

Nos saudarts éwarés s’amusit à nahi d'vins les cohes 
et, so l’timps qu’les bourrias fit petter les hives pleintes 
d'air, Joseph kiduhéve si mamé fot dangi. 


Acolette (ou Want d'Notru-Dame). Ancolie. 
AKSEIGNANCE : 
On est fait po çoula 


Li jolèie fleur di l’âcolette ravisse à des baibais: elles 
sont jourmaie li jojowe dé vint. 
Qwand ji veus l’fleur 
Di lâcolette, 
Ji songe poïette, 
A vrèie bonheur. 








Aflige. 


Agrimone. 


LINGAGE DES FLEURS 3 


Et j'a l’évéie 
Di v’dinez m’cour, 
Ca sins amour, 


Qu’est-c’ qui c’est l’vèie ? 


Bardane. 


AKSEIGNANCE : 


Vos m’génez 


Qui ji m’toune là wisse qui ji vous, 
C'est vos qui j’resconteure so m'vôie, 
Si même vos n’mi fez nin paou, 

Vosse présince ni m’donne were di jôie. 


Agrimoine. 
AKSEIGNANCE : 
Ji m’hièreus è qwate por vos 
L'ingrâtitude si siève di sences, 
Po paii les binfaits qu’elle deut. 


Et Vhoniesté, sins fer nou pleut, 
Si raqwitte avou l’riknohance. 

Ardispenne. Aubépine, 
AKSEIGNANCE : 
Vorchal les bais joûs 


Comme les aronges, les ardispennes nos rapinset 
qu'les bais jous vont riv’ni. 

Ine feie qu'on veut so les hâïes leus blankès fleurs si 
droviér, pus d’on malâde riprind corége, et pus d’on 
malhureux, l’espwér qu'il aveut pierdou. Li térre, 
leie-minme, ravique, et po r’merci-l’Grand Maisse, elle 
èvôie des chansons et des bonnés hinéies divès l'cir. 

Ci fout I’bouwéie, dist-on, dé mamé Jésus qui d’na 
n’si douce sinteur 4x ardispennes. 

L’avierge Mareie, après aveur situ s’pâmer les fahes 
et les lign’rais di s’fis, à n’rivlette qui longinéve divins 
n’praireie, les metta souwer so on bouhon flori. 

Qwand elle lesr’prinda ju, les klankés fleurs avit wardé 


cisse bonne odeur, qui nos houmant co houïe avou 


plaisir. : 

C'est ossu Diew qui nos d’na ine aute sôre d’Ardis- 
penne. 

Divant qui n’fouhe clawé so l’creux, on n’kinohéve 
qui les blankès fleurs. 

Li songk qu’aspricha foù dè l’plâïe qu'on li fat st-à 
cour, les étécha, et dispôie nos avans des roges; mains 
ces ardispennes-la ont pierdou leu sinteur. 

Li prétimps des amours 
Efonce divins nos cours, 
Ine sipenne qui v'rapinse 
Les bais joùs d’l’existince. 


Les bellés quâlités, 
Rihaussihet l’baité. 


J'aime à r’veie li prétimps, les ardispennes floreie, 

Li clerdiet, l'mâgriette, ès wazon qu’nos soureie ! 

Qwand I’roséie mette ses pièlles à tote les hièbes des prés, 

I m’sonne vẹèï les limes des malhureux, mes frés, 

Qui léiet toumer d'jôie!! On sint pa qu'on ravique, 

Qwand d’vins li s’pet fouiége, po forgi s’douce musique, 

Les ouhais s’rapoulet d’vant qui l’joû n’seuie so pid, 

Et tote ine sainte journéie, vos l’z-oïez gazoui 

Leus pus doucés Chansons, po rinde ine gotte di joie 

Ax cis qui n’resconteure qui misére so ses vôie. _ .. 

A pone est-ce qui l’prétimps a fait ses prumis pas, 

Qui I’térre fait resdondi si pus joyeux ria, 

Ah! qui ji voreus-t-esse âx champs, qwand tot r’prind veie ! 

A houmer l’douce sinteur, qu’amousse foù des praireies, 

Jilaireus gotter I’timps qui bon Diu m’deut compter. 

N’a-t-i rin d’si plaihant qui d’poleur admirer 

Es l’waide, li jone polin qu’wigneie jondant di s’mére, 

Li poie, po ses poions, tot clouksant qu’grette li térre, 

Es pahisse, les grands boûfs qui pahulmint waidet, 

Fant hii d’timps-in-timps l'air di leus grossés voès. 

Sins fer nou tintamar, tot monde est st-é l'liesse, 

Li pâvion, po les fleurs, a des p'titès caresse. 

Tot reie, tot chante, tot vique àx doux r’jets dè solo, 

Li rislet dé prétimps donne dé l'jôïe à turtos, 

Et l’ardispenne floreie, divins si p’tite loquince, 

Raconte à vint qui passe qu'elle est fleur d’espérince ! ! 
à Bouquet tot fait. 

Angelik. Impératoire. 


AKSEIGNANCE ; 
Providinee 


Cisse plante, qu’a n’hiette di quâlités, mérite ine 
prumire pléce divins ses sours, les fleurs di nos jardins. 


Angelik, ti fleur nos rapinse, 
Qui tot n’est rin sins I’ Providince. 


Li Providince po nos r’vierser, 
Ou po nos assir so quéque trône, 
N'a nin dangi di s’fer dé l’pône, 
Tot çou qu’li plait deut st-arriver. 


Aise (ou Gripeite). Lierre. 


AKSEIGNANCE ; 


Kimint viquer sins vos 


Li gripette passe si veie là wisse qu’elle s’atéche, et 
qwand on distelle ses cohettes di la qu’elle s’agisteie, li 
pauve gripette nè l’fait nin longue. 


Es I’Aite, li vile creux d’pirre 
Séreut touméie dispdie longtimps, 
S’él n’aveut I’gripette qu’el soutint, 

Et qui wade tot étire 

Cisse tombe qui noulu n'vint sogni. 
Les bihes et les gèalèies, 
Li hagneur des annèies, 
Conte d'on spèt fouiége vint s’gougni. 
L'Aise est comme ine kurasse 
Qui warantihe li vix sârkô, 
Et s'verdeure est pahule éclo, 
Asséche l’ouhai qui passe, 
Po céx-la qui sont aband’nnés. 
Grâce à l'nozèie gripette, 
Li fabitte, dri n’cohette, 
Chante po les pauves mwérts diseulés ! 


Qwand on s’a fait l'promesse 

Dé n’jamaie s’aband’nner, 

Dé todis partager 

Les jotis d’pône, les joûs d’fiesse. 


Divetr d’on cop qwitter 
Cou qu’on aime pus qu’ses fwesses, 
Si rai foù d’ses bresses, 


Po n’jamaie si r’trover. 


Ciétte, c’est ine pénitince ! 
Séreut-on mâlhureux, 


Dé quitter l’existince. 


Mains l’ci qui s’trouve tot seu 
Piéde tot, minme l’espèrince, 
Dizos I’fardai di s’creux ! 

Argintène. Argentine. 
AKSEIGNANCE; 
Sins fass’treie 


Cisse plante a li d’zos d’ses foïes d’on blanc d’argint ; 
contrave ax autes, elle cache çou qu'elle a d’bai. 


I n’a todis rin d’télle qui d’esse 
Lwéale et franc. 

A Tot bin comptant, 

Li fâss’treie, véiez-v’, n’est qu’ine péce, 
Qu'on metteso l’trô, 

Et l'ci qu'a n’gotte di clérvèiance, 

‘Tot s’abahant sins fer l’ékwance, 
Veuré so l’côp, 

Li fass’treie qu'on a st-appresté, 

Po mette ine péce so l’vèrité. 


Arikule. -. = ; Oreille d'ours. 
AKSEIGNANCE: 


Amadoulege 


Cisse plante est dé pus joleie; elle a n'saqwè d’si 
caressant, qui nosse loukedr est tot dé long asséchéie 
divès l’ârikule. 

Li biergire po z’amadouler, 

Si biergi qui n’tûse pus à leie, 

Prind l’fleur di l’ârikule joleie 

Et sâie dé bin l’s atitoter, 

Divins ses ch’véts neurs comme gaiette, 
Afise dé dispierter l’amour, 

Di cila qu’a fait batte si cour, 

Et qu’ sônne houie, rouvi l’pauve poiette, 


Babe di mône. Cuscute. 


AKSEIGNANCE ; r 
Ji n’a d’keur di rin 


Li babe di mône nos donne bin ideie dé l'neure 
ingratitude; cisse plante si waine, s’atéche, à tot cou 
qu'è st-âtoù d'leie, si nourrih dé l'sève des autes et les 
fait mori. 


Li consciince, houïe, ni compte po rin, 

A pala comme è I’mohinette, 

Tant qu’on trouve li tave bin coviette, 
On n’louke gotte wisse qu'on l'prind! 


On a les ouïes pus grands qui l’vinte, 
Les bresses trop p'tits po rabressi, 
Les saqweés qu'on fait qu’dévil, 

Qwand minme qu’on a l’hotte pleinte! 


Kibin n’a-t-i nin d’ses pauves sots, 
Qui l’neur éveie fait piède li tiesse, 
Qui jalozét li ci qu'a n’pléce 

Ax doux r'jets dé solo! 

Les honneurs, les plaisirs, les jdies, 
Ni d’vrit esse qui por zels tot seu, 
Qui les autes suppwèrtesse les creux. 


Qui l’Ci di d’zeur avôie ! 


Li babe di mône qui nos vèians, 

Si plaki so les reins des autes, 

C’est l'image di ces bons apôtes, 
Qui vikét tot n’rin fant ! 


Belldame. Belladone. 


AKSEIGNANCE : 


C’est vos qu'est tot 


Li belldame, qwé qu’ni viquant nin so les reins d’ine 
aute, vat co mons qui |’babe di mône; cisse plante res- 
sère on pwéson d’vins ses vônes. 


Nos avans co tant des wiainme, 

Qui n’savet po qwè s’fer passer ; 

Li grandeur les a tant blousé, 

Qui rouviet çou qu'is sont zels minme. 


Po s'agrandi, l’homme âret bai s’morfonde, 
C’est l'minme côp d’fax, pa, qui ravale tot l'monde. 

Belle-di-jou. Belle-de-jour. 
AKSEIGNANCE : 
Vos n’tûsez qu’à plaire 


Cisse pitite fleur si r'ssère qwand l’nute atome, po 
n’si r’droviér qu’à l’aireure. 

Elle ni vout hagni ses baités qu’é pleint joa, pus clér 
estit l'timps, pus esse qui l’joleie kakarette si mosteure 
à I’clarté dé solo. 


Po plaire, li ci qui n’sét qwé mette! 
Qui s’quitape comme ine marionnette, 
Tot s’dinnant des airs d’on malin, 

Ni séré måïe qu’in énnocint! 


So cisse térre, véiez-v’, chasqueune pwette, 
Ine pitite rimarqu’ qu’il apwette, 

Et qu'mosteure di là wisse qu’on vint; 
Magré qu'on vout cachi I’méhin. 


C'est a l’vude qu’on fait l’tent-affaire, 
On riknohe todis l’ paysan, 
Divins les hares d’on millionnaire ! 


Sins pône, on veut di la k’nos v’nans, 
Et l’ci, magré tot, qui vout plaire, 
Divint, magré lu, displaihant ! 

Belle-di-nute. ` ` Belle-de-nuit. 
AKSEIGNANCE : 
Ji m’passe di vos amours 


Cisse pitite fleur ni ravisse wère si sour, li Belle di 
Jou, qui n’si hâgne qu’ax doux r'jets dé solo. 

Li belle di nute ni s’dispiette qu’à l'heure qui les autès 
fleurs vont s’édwérmi, et pareie qui l'ci qu’rispad_ ses 
binfaits è cachette, li nozéie fleur drouve si Câlice po 
raskôï quéqués gottes di rôsèie, qui Ftimprou pavion 
vairet hoûmer â p'tit piquet dé joa, 

Qu’a-t-elle di keure s’on adore ou s'on l'aime, 
Li fleur qui, pahule, vout viquer, 
Aré pus sogne di s’fer r’marquer, 
Qui d'esse tote seule dé l’nute avou leie-minme. 
Li raskignou, po s’belle maîtresse, 
Chante é fouiége tos les grands airs qu’i sét, 
Et l'belle di nute qu'est st-à m'finiesse, 
Rattind si-halenne, direut-on, po l’hoûter. 


Beljamenne. ne Balsamine. 
AKSEIGNANCE : 7 5 
I fât tot préveur 
I n'a rin d’si plaihant à veie qui n’hiette di belja- * 


mennes hâgnant leus frissès coleurs ènn’ on chaud solo 
d’osté. 

Il est todis bon di s’préveur, 
Disconte les goûgnes dé I’destinéie, 
Mins portant po n’pitite chichéie, 
Deut-on tot fer braire à voleur ? 
Il est ossi sot d’avu l’pawe, 
Qwand on étind rotter dri lu, 
Qui dé voleur fer l’huburlu, 
Qwand quéqu’s grands dangis nos agrawe. 
Trope si prév’ni, ciètte, ni vat rin, 
Comme li trop pau c’est st-ine sottreie, 
Qui nos fait fer pus d’ine biestreie, 
Et qu’nos acqwire des gros chagrins: 

- .. is s’monde chal po bin miner s'jowe, 
I n’fat prinde ni trope, ni trop pau ; 
I s'kimagne cila qu’a baicôp, 
Et l’ci qu’n’a d'tot rin fait les mowe. 


Bèche-di-grawe. Geranium. 


AKSEIGNANCE : 


On pwètte chaque si paquet 


Li bèche di grawe est ine fleur qu’on d’vreut noûmer 
l'rôsi des pauves; elle ni d’mande nin qu'on fasse des 
ann'chous avou leie, elle n’a qu'dangi d’ine miette di térre 
et d'timps-in-timps n’gotte d’aiwe, et vos l’véiez flori tot 
l'osté, ossi bin so on d’zeur qui so on d’zos. 


Li ci qui prind I’timps comme i vint, 
N’aré maie ni pône, ni max d'tiesse, 
Et sins s’imbarrasser dé resse, 
I cherréie comme i li convint. 

Bleu-Baron. Bluet. 


AKSEIGNANCE: 
J'aime li bonne kipagneie 


Cisse fleur est ossu des pus k’nohowe, elle ni 
s’plait qui d’vins les campagnes. N’a-t-i rin d'si plaihant 
à vêï qu'on champ tot k’sémé d’bleu-baron, et d’fleurs 
di tonnire? Les tèches bleuve et roge, qu'elle fet tot ava 
l'coleur d’ôr des grins mawris, mette l’aiwe à I’boque di 
cèx-là qu’ont faim. 


Enn’ a qui t’jetté l’hatte, portant 
Bleu-baron t'a n’bonne rinouméie, 

Po l’plèce qui ti tins d’vins nos champs, 
Ti fleur, veus-s’, mérite d’esse aiméie. 


Qwand les bleu-baron sont floris, 
Avou I’pahile fleur di tonnire 

Is ont l'air, véiez-v’, di nos dire, 
Espwer, i wa I’grain qu’va maw’ri. 


L’akseignance, nozé bleu-baron, 
Qui ti donnes est dé pus sûteie, 
Våt mi d’sûre li bonne kipagneie 
Qui dé k’dire quéque mava luron. 

Blanc-Bar. Troéne. 


AKSEIGNANCE: 
Vos n’irez nin pus lon 


Cisse plante chéve a fer les hâïes, elle disfind les 
cothais et les jardins; grâce à leie, les p’tités fleurs polet 
vicôter pâhüles et sins sogne divins nos pârchet. 


Blanc-bar ti n’es qui n’plante di haie, 

Et t’fleur qu’on a l'air dé k’jetter, 

A portant pus d’ine qualité, 

Mins ti n’tuse, veus-s’, qu'à warder l’pâie, 
Dé parchet, là qu’tant d’autés fleurs, 
Viquet pahul’mint grace a t’fwesse, 

Et I’pus hardi compére ni wesse, 

A l’joleie rôse ennè voleur. 


Bwès d’saint-Géra. Epine-Vinette. 
AKSEIGNANCE : 


Enn’ a po turtos 


Li bwés d’saint-Géra n’est rin d’aute qui li spène, li 
laide sipéne qui nos agrawe à tournant d’ine haie ; 
c'est ossu l’image di l’ingrâtitude. Li côp d’linwe n’est 


qu’ine sipène qu'on v’s éfonce è cour. 


So l’térre, li ci qui r’happe halène, 
Arét bai k’mander, fer li lwé, 

Po l’cherviteur comme po li rwè, 

I n’a des rôses, i n’a des spènes. 

Boton d’argint d’Ingleterre. Aconit. 
AKSEIGNANCE : 


Vingince 


Es timps passé, les macrales si chervi di boton 
d’argint d’Ingleterre po jetter on sôrt à n’saqui, li 
pwèson qui cisse plante ressére n’esteut k’nohou adon 
qui des males gins. 


Li vingince fait piéde li raison, 
Nourihe, intrutint l’hainne, 
Et l’homme qui s’vinge dischainne, 
Sor lu n’hiette di mâlédiction. 


Boton-d’ér. Renoncule. 


AKSEIGNANCE ; 
Dimefiiz-v’ di çou qui r’1ût 


Li boton-d'ôr qui n’a l'air di rin, et qu'on prindreut 
po n’saqwé d’comme i fat, est tot rimpli d'pwèson. 


Li forteune qu’on èveie, 
Ravisse li boton-d’ér, 

C'est d’vins les grand trèsôr, 
Qui ’neur vènin prind veie ! 


+ 
3 
aia 


Š 

Bouquet-tot-fait. Œïillet des Poëtes. 


AKSEIGNANCE: 
Ja çou qu’i fat po plaire 


On raconte qui l’houquet-tot-fait a stu appwèrté so 
l'térre par les fis dé l’Vierge. 

On jou, qui l'rôïetai aveut volou aller qwéri dé feu â 
solo po rischaffer ses frés, les autes ouhais, i vèia ses 
pauvès p’tités éles si brouler, et l'poussire di ses 
pleumes dimani è l’espâce, télmint qu'elle esteut 
iègîre, 

Mins les fis dé l'Vierge, tot z-adhindant d’vés nos 
autes, les prindit avou zels et Dièw po riscompinser 
l'gènéreus’té dé mamé p'tit rôïetai, fat germi, foi dé 
ceinde di ses plomes, li bouquet-tot-fait. 


Li ci qu’a l’cour rimpli d’bons sintumints, 
Ni pout creure qui c’est par fastreie ! 
Qu’on s’fait des mamours, qu’on s’soureie, 
Po mi cachi l’hainne qu’on a d'vins ses mains. 


Qwand ji v'riveus, bouquet-tot-fait, 
Jir'tuse 4 bai timps di m'jônesse, 
Et vosse sinteure comme à sohait, 
Mi rapinse les vilés caresses, 

Et mes quéqu’s pitits jous d’diama 
Qui j’léive rispwèser pahule 

Tot è fond dé l’rouviance. Mins v’la 
Qu’ine hinnéie di fleurs vis disfile, 
D'ine pleinte pèce, tot m’passé raccourt, 
Et image est todis bin téle! 

Awé, mes prumirés amours, 

Qui l’timps- m’èpwèrta d’on côp d’éle, . 
Ji vritrouve tot pareie qu’adon. 

I m’sonne, minme asteur qui jamaie, 
Jin’a rouvi mi belle maion, 

Et, magré qui po pus d’ine plaie, 

Mi pauve cour a dèjà sônné, 

Ji n’rissins todis, ji l’avowe, 

Qu'on seul côp, li ci qu’elle m’a d’né; 
Et comme ine siteule distindowe, 

Qui d’meure ès l’plèce qu'elle s’aveut fait, 
Si nom ravique è fond di mi-àâme. 

Et case ditwé, bouquet-tot-fait, 

So m’passé ji lais gotter n’lame. 


Brouwire. Bruyère. 
AKSEIGNANCE ; 
Diseulance 


Ji m’plais comme on roïe és li d’seulance; assiou 
d'vins les brouwires, là wisse qu'on n’étind nin n’mohe 
voler. 

Quin’ aute ainme li brut des joïeusès chansons, li 
tapache dé l’flouhe, qui vint et qui va, tot k’sémant ses 
hahlades ava'l’fiesse dine poroche, ou d'vins quéqu’s 
banquet là quil’bonheur vint d’atoumer. 

Ji mles éveie nin. 

Li praireie pleinte di fleurs, wisse qui l’bergi ramône 
chaque joi ses blancs moutons. Li brut dè l’fâx qui 
rase li térre, tot soïant l’grain qui s'couke pahule, avou 
Pair, dé rapinser les bahes des jônais qu'ont passé poi 
la. Les caresses qui les hanteus s’vinet fer d’vins 
l'mwèsson, tot côpant l’fleur di tonnire et l’bleu Baron: 
Ji n’les èveie nin. 

Dansez bergi, ava les prés floris, racoviez d'mâgriette 
li bergire qui v's a d’né s'cour, qu'est st-ossi peure qui 
les ouies d'anges, qu'on veut flori à l'dilongue dé p'tit 
rèwe qu’énné va tot grusinant des respleus d'amour, 
ax clajots qui s’muret st-è l'aiwe corante, et pus clére 
qui d’l’argint. 

Et vos autes soïeus, chantez à plein gosi tot suvant 
l'pèsant char qui rinteure és l’since, li mwésson qui vos 
v'nez dè fini; vadiz vos verres à l’santé d'T'Aouss qui 
n’a nin, cisse st-annéie chal, trompé vos espérinces : 
Ji n’vis èveie nin. 

Po m’part, ji v'lais totes les jôïes, tos les plaisirs, 
mins léïiz-m' li d’seulance. 

Assèchi par li mirâcoleie, là qui l'brouwire florihe, 
ji séré stossi awoureux qu’vos autes! Divins m'pinsèie, 
les malhureux dé l'térre vairont d’lez mi, et ji les 
rapav'tré avou les espèrinces, quis ont mutwè pierdous 
Es li d’seulance ji viéré l'pierdi, abatowe, vini plorer 
l'nièie qu'on li a distru. 

À Vabion d'on dinesse, li bihe blessèie, ou l'pauve 
fâbitte qu'on côp d’herna aré frohi -I’éle, vairont si 
rispwéser, l’amoureux po tuser à ses amours, li mame 

.po plorer les p'tits anges qui lont qwitté po todis, 
riqwiront li d’seulance. Li d’seulance qui j'aime pus 
qu'tot autchwè, pasqui c’est là qui l'brut finihe et qui 
l'songe dé poëte kimince ! 


. . . . . . . . . . . . . . . . 


Les sots s’kitapet, fet dé brut 

Po fer resdondi leu r'noumèie, 
Portant li r'nom n'est qu’ine blaméie, 
Qui distid minme sins soffler d’sus. 

Carillon d’Hollande. Campanule. 


AKSEIGNANCE ; 


Kaktèche 


Enn’a bin di ces bons apaute, 

Qui d’vairit mouwais d’on plein côp, 

S'on l’zi d’findéve dè dire tot haut : 

Des bins d’zels minme, des max d’jn’ aute. ! 


Chapai d’aiwe. Pas d’Ane. 


AKSEIGNANCE : 


Vos estez tiestowe 


On a bai voleur esse tiestou, 

Bai voleur fer zûner s’clapette, 
Ine feie qui l'mâlheur bouhe à n’pwètte, 
I n’a rin, véiez-v’, rin du tout, 
Qui sâreut li disfinde l’intréie. 

I fat qu’tot-a-fait s’drouve por lu, 
Li siti comme li huburlu, 

Si deut clinchi d’vant l'destinèie | 
Et cila qui n’pout suppwerter, 

Li mâva sôrt qui nos ravaute, 
Séré pus a plainde qui nol aute, 
Li joù qui s’trouv'rè raskrâwé. 

Chapai d'macrale. Sorte de Champignons. 
a 
AKSEIGNANCE: 
Eschantèche 


On ot n'saqwè qui chante 

Des doux respleus d’am ur, 

Es pus fi fond d’nosse cour, 
Qwand n’crapaute vis eschante! 


Chapai d’Priesse. Fusain d'Europe. 


AKSEIGNANCE : 
Ji v’s a todis d’vant mes ouies. 
Li p'tit Piérre, po s’croléie Maion, 
Ni veut pus gotte, 


Et hâre et hotte, 
I creut vèi s’nozé poion. 


Charnal. Charme. 


AKSEIGNANCE : 
Gâielotèche. 


Tot-à-fait siève di gâielotèche, 
Et po fer gâie leus bot’nires, nos n’avans 
Des cix qu’frit d’tot po z’aveur on ruban, 
Qui n’tint portant qu’avou n’atèche ! 

-ee err? EA Penri 


Chavioli. Giroflée qui n'a pas fleuri. 
AKSEIGNANCE: 


Ji n’a gotte d’aweure 


Li châvioli nos donne bin Vidéie di ces chestais qui 
n’batihans, tot dé long, so des espérinces qui n'vèiet 
mâïe li joa. Vos diriz qu'on estahe li jojowe d’ine saqwè 
d'infernal; à pone véians-n’ abouter n’jôie, qu’i n’a deux 
tourmints qui s’dihombrèt dé v'mostrer li bèchette di 
leu narenne, et fer d’nos espèrinces des pauves châvioli. 


Pauve ange, c'est tot à pone si ta véyou l’aireure 
Des bais joùs, qui l’bon Diu compte 4x mamés éfants : 
Po tes p'tits pids, bin stir, qui I’térre esteut trop deure, 
L'air trop fwéte po tes ouïes, li solo trop frawiant, 


Env aller, qwand I’prétimps, ramône li frise verdeure, 
Qwand les chersis leiét niver leus mantais blancs, 

Qui I’lilas, li murguet, rispade ine douce sinteure, , 
Po rinde ine gotte d’espwér ax cis qu'est lanwihant. 


Les mamés, qui k’sémét tant d’jôies so nosse passège, 
Divrit poleur cherri sins jamaie dikweéli, 
Et raméh’ner des fleurs tot k’mingant leu voiège. 


Mains vos, nozé trèsôr, vos avez d’vou pali, 
Qwand l'douce clarté dé joù s’tappa so vosse vistge, 
Pace qui vos n'estiz, vos, qu’on pauve chavidli ! 

Chardon | Chatdon 


; AKSEIGNANCE : i 
Ji m’passe di tot 


Li chèrdon s'plaît et vike tot minme wisse. Li k’pa- 
gnèie des autès fleurs nè l’troubéle di nole manire ; il 
a tot cou qu'i fat po s’sut’ni et s'disfinde lu-minme, és li 
p'tite plèce qui Grand Maisse li a d'né. 


Coignouli. | . E Coynouiller , 
AKSEIGNANCE : 
On n’wangne rin à cangi 


Tot-à-fait cange ax ouies di l’espérince, 
Mains véiez-v’ à fwèce d'espèrer, 
A l'longue on est si tourmetté, 
Qu’on n’sét pus wisse qui I’vreie bonheur kimince. 


Coutai. Iris. 
AKSEIGNANCE : 

J'irè st-Addivant d’vos 

Li sinteur qu'amousse fot dé I’fleur qui l’coutai nos 


donne, est dé pus agréiabe; si douce hincie mi rapinse 
on pau les hiébes d’amour. 

Li ci qui court tote ine journèie 
Après l'amour, 
Riskèie 
Di n’aveur jamaie nou rajour, 
Po dire tot fant n’fwesse so lu-méme, 
À s’cher mon-cœur 
Qui l’aime ! 
En’ amour po div’ni vainqueur, 
I n’fat nin qu'on faisse trinte-six vdie, 
Comme on*jojo, 
Qu'on k’vdie, 
Qwand l'amour vint st’Addivant d’vos. 


Clédiet. Primevère. 
AKSEIGNANCE : 


Rafia d’ainmer 


Li clédiet qui n’est gotte frûleu, vint hagni ses fleurs 
ava l’térre qu'est à pone rilignéie, et sônne direfrafiiz-v' 
d’ainmer, vor chal les bais jous! Les ouhais qu’sont 
riv'nous, s’apontèt à fer Pamour divins les clawsonai. 


Po fiesti vosse binv’nowe, 
Ah ! si j'aveus, Clèdiet, 
On p'tit pau puss di voéx, 
Noulu va, ji vl'avowe, 

Ni séreut pus contint, 

Dé passer ses journéies, 

A chanter l'fleur nozéie 
Qui ramône li prétimp ; 
Et qu’tot fer mi rapinse, 
Li prumi côp qu’l’amour 
A v’nou fer tocter m’cour, 
Avou si pitite lokince. 

Ainmer, c’est s’riwéri dé l’freude indifférince ; 

A p'tit piket dé joù, c'est d’hoviér pus qu’on n’pince 

Des bonheurs à hopai. C’est; véiez-v’, prinde à court 

Po trover l’doux solo qui deut v’rihandi l’cour. 

Ainmer, c’est vierser n’lame qwand on sonne ine pwèzèie, 
C'est veie tote sort di fleurs, eune so l'aute ripwèzéie, 
Des pavions rawärdant qui l’rôse si vôie droviér 

Po li dire: bonjoù sotir!... Ainmer, c’est tot d’hoviér 

Et c'est n’rin veie, nin même li tote pitite loum’rotte 

Es câlice d’on feu-d’lis qui blaw’téie so les rotte 

Comme li steûle dé bergi qwand I'cir si va steüler. 
Ainmer, c’est l’heûre qui cake, qu’on n’sérét pus d’seûlé, 
C'est songi des p'tits anges, jouplant d’vins les praireies 
Si rid’hant dé prétimps les pus doucès chansons ; 
Ainmer, c'est s’fer n’coronne avou des blancs claw’sons ! 


Bouquet tot fait. 
Caupia. Acacia. 


AKSEIGNANCE; 


Ji sos comme so des s’penes 


Les fleurs dé caupia rapinset à I’crapaute li jonai qui 
tréfelle por leie, et pus d’ine jône kimére sint tocter 
s’cour po eune di ses fleurs qu'odet si bonne. 


Ine cohette di caupia flori, 
Dù quéque feie 
A ljône feie 
Bin pus qui n’grande cohe di lawri. 

Clajot. Jonc. 
AKSEIGNANCE; 
Fâstreie 


Li clajot si k’plôie tot comme on vout, c'est surmint 
po çoula qu'il est l'image dè l’fâstreie. 


Clawson. Lilas. 


AKSEIGNANCE.: 
Mi cour trèfelle por vos 


Li râskignou qwand i r'vint d'à voiège, s'apistèie so 
n’cohe di lila, et raconte à l’fleur ainmèie, les pônes et 
les miséres qu'il a st’avu, les rafia qui li ont fait tocter 
scour, qwand il a r'vèyou s’bouhon flori di l'an passé. 
Li chanson qui d’bite à clawsonni est si douce, i n’a 
tant des lames, tant des promesses divins les roulâdes, =a 
qui lais toumer comme des pielles di cristal so les 
clawsons, qu’évoiet leus bonnés hinèies ès nid, là 
qu’ses amours ont pris leu gise po passer des baïs jous. 


Es l’'kwènne di nosse cot’hai, 
I m’sonne qui ti soureie 

Ax pavions dé l’praireie 
Tot pareie qu’à l’ouhai, 

Qui v’net so tes cohettes 

Fer frugi leus amours. 

Ti fouiége est l’rajour 

Di li p'tite jône wihette ! 
Qui s’dihombe d’accori, 
Tot pareie qui n’pierdowe 
Avou les mains s’tindowes, 
Prinde des lilas flori. AN 
Ti k’nohes totes les hantreies, 
Ca l’ènnocêne maion. 
Tot râïant des clawsons, 
_ Diré sûr des biestreies. 


Cressaute. Pdquerette rouge. 


AKSEIGNANCE ; 
Ji n’sos nin coupâbe 


Ciètte, on d’vint roge jusqu’ax oreies, 
Qwand-on dit n'tote pitite biestreie 
Mains, véiez-v’, vat mix dé rogi, 

Qui dé pali ! 


Drawe. Ivraie 
AKSEIGNANCE ; 
Calin’reie 
Li drawe ravise si bin l'frumint, qui l'pus rusé des 
campagnards sovint s'y trompe. Cisse plante prind 
n’pléce ès l'mwèsson, comme li calin’reie divins les 


cours; et les méieus oùïes ont bin dé l’pône d’adviner 
cou qui s’passe és l'àme des gins qui n‘habitant! 

Li calin’reie po qu’noulu nè l'riknohe 
Prind tote les coleurs dé I’bonté ! 
Elle mousse és l’pai dé l’vèrité! 

S'éfonce és l'âme, tot fant mons d’brut qu’ine mohe. 
Elle distrût les bons sintumints, 

Ravage, sofoque, tos les r'jets d’espérince, 

Et qwand elle a pris s’pléce és nosse consciince, 
On n’wesse pus mette si cour so s’main. 

Po jetter l'drawe fot des bons grains, 

I fat sâcler tant qu’il est jone, 

Pus tard vos ariz trope di pone, 

Et vosse mwésson comptreut po rin. 


Diale batte si mére. Cornowller sanguin. 
AKSEIGNANCE : 


Deuristé. 


Li mwért est douce po l’pauve potince, 
Qui passe chal ine detre existince. 


Dinesse. Genet. 
AKSEIGNANCE : 
Todis d’accoérd. 


I na tot pleint des sôrtes di Dinesse, mains l'pus 
k’nohowe c'est l’cisse qu'on fait des ramons avou. 


Enn’ a bin des cix qu’méritet, 
On côp d’ramon po çou qu'is fet. 

Fawe. Hétre. 
AKSEIGNANCE : 
J’a tos les bonheurs. 


Li fawe est onk des âbes qui crèhe li pus vite; si 
grandeur ets’baité est admirâbe, vos diriz même qui 
l'timpèce et l'tonnire ont paou di l’abimer. 


I n’a co des gins so cisse térre, 

Qui n’savet çou qu’c’est dé malheur; 
Dismettant qu’des autes ont misére, 
1s ont por zels tos les bonheurs. 


Fèchire. Fougère. 
AKSEIGNANCE ; 
J’a l’eour so l’main 


Assiowe tot jondant d’ine fèchire, 

Es bwès, Lisbette tuse à s'mon-cœur, 
A bai jojo qui n’a pus d’keur 

Di l'amour di li p'tite ovrire. 

Elle veut ses bais songes révoler, 
To ses chestais toumer st-énn’bléce, 
Et les ronhes vini prinde li plèce, 

Li grande plèce qu’elle aveut sacler, 
Avout ses p’tités espérinces ! 

Es l’av’nir chergi d’rése et d’bleu, 
L’av’nir qui d’véve sins fer nou pleu, 
Appwèrter comme ine douce écince, 

Des joûs d’caresses à n’nin fini , 
Astheur tot nn’éva bin sins cases. 
Adiè, adié, les joûs d’dicâses, 
Adié, tos les bonheurs à v’ni, 

Totes les promesses et les fâss’treies, 
Les belles paroles dè juda, 

Qu'è cisse plèce minme elle étinda, 
Sont co zûnantes à ses oreies. 

Elle si rapinse les doux siermints, 
Ses rajours avou s’bon apôte, 

Là qu’elle vinéve, li p'tite crapaute, 
Sins d’méfiince, li cour so l’main ! 


Flairante-minte. of Menthe. 
AKSEIGNANCE : 
Ji blame 
Les gins des siékes passés, ont sovint pchi cisse 
plante, pac’qui elle rindéve li choleur. On dit minme 


qui c'est I’diale, qu’a stu case qu'elle a pris rècenne so 
nosse térre. 


Fleur di jalso’reie. Amaranthe, 
AKSEIGNANCE : 
Eternéll’mint 

Qwand totes les fleurs des prés flouwihet, qui 


l’freude bihe èpwètte les rôses et des hièpes d’amour, 
tot k'trâgnant leus cadaves ava l’poussire des lévéies 

ou l’brouli, des p'tits pazais qui n’sont pus à riknohe, 
li fleur di jalos’reie kimince à flori, c’est l'rôse di l’âr- 
rire-saison, qui nos rappwette on p'tit pau d’espérince; 
si troublante baité nos ¢spaiche on moumint dé songi 
âx jôies passèies, âx miséres à v'ni.: 

Ci fout l'amour qui nos d’na l’fieur di jalos’reie: 

On laid et méchant rwè aveut l’pus belle maîtresse 
qu'on n’areut polou trover dizos l’solo, et nost homme 
enn’ esteut si jalot, qui l’aveut fait resserrer divins 
n’chambe di s’chéstai, di sogne dé nin l’aveur por lu 
tot seu. 

Mains mâgré li spéheur des pwèttes, Eternelle, 
comme on nouméve cisse belle gins-la, aveut l’pouvoir 
dé véi cou qui s’passéve Add’fot, à triviés des spés 
meurs, et elle poléve âhèiemint fer des clignettes à 
s’moncœur — on bai bergi qu’aveut des crolés ch’vés 
qui li r’toumit so ses s’pales, et qui vnéve chaque jou 
fer waidi ses blancs moutons âtoû d’l’endrweé là qu'Eter- 
nelle gemihéve. 

Li mèchant rwè s’apârçüva qui s'maîtresse è 
l’'trompéve, et po s’vingi, i râïa les ouïes dé l’bâcelle et 
- les fat planter divins n’cwénne di s’jardin. 

L'amour qui sét bin qui l’hisdeure et l’méchang’té, tot 
s’accoplant avou l’douceur et l'baité, fait des jalots, fat 
gèrmi les fleurs de jalos'reie foi des poupax des ouïes 
d’Eternelle. 


Qwand ji v’riveus, belle fleur di jalos’reie, 
Ji r'tûse à tct gou qu’ j'a passé. 
Adon ji m’mette a jaloser 

Cila qui mone si maitresse a I’Maireie. 

C'est avou I’fleur di jalos’reie qui l'amour téhe ine 
coronne à cès-là qui s'ainmèt po dé bon, et mâgrè les 
lâmes qui l'jalot rispâde è cachette, i wâde si présint 
pareie qu'on trèsôr. Por lu, c’est ine coronne di spènes ; 
mains l'amour est st-aveule et i n’veut nin ses plâies. 


Les rins plaquis conte ine finiesse 

I d’meure comme onk qui n’pout rotter, 
Et ses ouïes ni polet qwitter. 

Ine cope qui passe, si nant po I’bresse, 


Po d’mani tél qu’on pa planté, 

Tot loukant n’feume qu’ine aute caresse, 
Qui n’devt-i nin passer po I'tiesse, 

Dé ci qu'a l'air si tourmetté ? 


Qwand on resconteure so ses vôie, 
Li cisse qui v's a fait n’plâie, on s'deut 
Risov'ni d’tot çou qu'est èvôie, 


Et sintant s’pauve cour finde è deux, 


L'homme divès I’feumme qui passe, évôie 
Ine bahe so I’béchette di ses deugts ! 


Fleur di galant. Centaurée notre. 
AKSEIGNANCE : 
Parfait bonheur 


Elle trime, sins s’plainde ni sins holer, 
Et todis l’corègeuse Mad'leine, 

A stu pus awoureuse qu'ine reine : 
Les grandeurs ni l’ont maie troublé, 

Avou l’aireure, elle si dispiette 
È l’osté pareie qu’é l’hiviér ; 

A pone a-t-elle les ouies droviért 
Q'on 6 ziiner si p'tite clapette. 


Si chambe est rimpleie di chansons. 
Comme elle est r’dohante di loumire, 
Li solo, ciette, vout qu’on admire 

Ci râskignou d’totes les saisons. 


Li joie da Mad’leine vis eschante, 

Et tos l’wèsinège sénn’é r’sint, 

On drotive les finiesses, on préssint 

Qui chasqueune hoûte qwand c’est qu’elle chante ! 
KS 

Li ci qu’n’a nin sogne di s’souweur, 

Al’contint’mint pc riscompinse, 

Li fleur di galant nos rapinse 

Qui c’est çoula l’parfait bonheur. 


Assiou so n’grosse pirre di pavéie, 

Li pauve vix qui n’songe nin pus lon, 
Sitind ses deux jambes tot à long, 

Et conte dé meur i s’ésom’téie. 


Sor lu, I’chaud solo tomme d’aplomb, 
Mains l’pènne di s’calotte est r’touméie 
Sos ses ouïes ; ses mains sont r'troclèie 
Divins les poches di s’pantalon. 


Li broûle-gueüie qui li siéve di tette 
Fait n’dimèie, rispardant sor lu 
Si poüssire, miette à miette. 


Qu’a-t-i d’keur d’on si p’tit disdu, 
Ni fait-i nin n’clapante sokette, 
Li ci qu’ s’édwéme ès I’wade di Diu ? 
Bouquet tot fait. 


5% 

Fleur di Jalhai. Marguerite dorée. 
AKSEIGNANCE ; 
Prumis jeux 
Cisse fleur qui créhe divins les prés, siéve di jojowe 
ax éfants et rapinse âx vix les prumis jeux. 
I risquéie dé tot piéde, 
L’ci qui vout mette 
Ine pitite part di s’cour 
A jeu d’?amour. 
Divins les prés, fleur di Jalhai, 
C’est twé, twé qu’invite li jônesse, 


Mains totes tes pus bellès promesse 
S’évolét comme on chant d’ouhai. 


Fleur di mwért. Souct des champs, 
AKSEIGNANCE ; 


Tourmints 





L’ingrâtitude avou s’laid caractére 

A I'méchanc’té n’s'accoppla qu'on moumint, 

Et nos véis d’on plein côp I’neur tourmint, 
Vini prinde gise so totes les cwénnes dé I’térre, 








C'est Juda qu'a stu câse qui nos avans st-avu les 
fleurs di mwért. Après avu vindou I’bon Diu, i s’metta 
_st-à cori comme ine bihe À triviés les campagnes, mains a 

les censes qu’il aveut r'çu po l'prix di s’laide keure, 
div'nît si pésantes, si pésantes, qui n'poléve haïe. 

Mwért-nahi, souwant, soflant parèie qu’on boûf, i 
vna d’mander l’hôspitâlité divins n’since. 

A pone esteut-i intré qui les gins si sâviît st-éri d’lu, 
tot s’topant leu narenne. Li souweur qui gottéve jus di 
s’cwérps, flairive comme ine pésse. 

Di mohonne à mohonne, si véiant qu’chessi d’costé, 
i v'na s’assir divins n'prairèie, et chaque gotte d’aiwe 
qui touméve jus di s'front, féve gérmi n’fleur di mwért. 

Li pufkenne qui cisse fleur lais sos les deugts des cix 
qu’él cope, rapinse èco houïe li souweur da Juda. 


Qwand l’mälheur vint nos rascrawer, 
On s’dit sovint: Prindant corége, 

Li jôie rivéré st-è manège, 

Qwand s’hiquet chal sèrè passé. 


Li ci qui souffe compte davantège 
So l’espèrince qui fait blaw’ter 
A ses ouïes des longs jous d’ostés, 
E fond d’on cir chergi d’orége. 


Li guignon comme ine méchante ame, 
Di tot bonheur vout nos spanni, 
I reie d’oi qu’on pleûre, qu’on pâme, 


Nos tourmints n’ sont jamaie fini 
Apône avans-n’ risouwé n’lame 
Qu’ine aute est déja prète à v’ni. 


Bouquet tot fait. 

Fleur d’Avri. Narcisse des Poëtes. 
AKSEIGNANCE ; 
Ji n’tuse qu’à mi 


Cisse fleur qui florihe 4 k’minc’mint d’avri, ni s’plait 
qu'à bwèrt des réwes qui gazouiét d’vins les prés. On 
direut tot l’vèiant s’clinchi d’zeu li p'tite aiwe, qu’elle 
ni songe qu'à s’murer, mains ci n’est nin coula, li fleur 
d’avri tot s’clinchant d’zeu l’corant, sônne hoûter. 

Cisse fleur qu’a véiou l’jou so l’bwért dé nid d'on 
râskignou, si rapinse les doucès chansons qui l’ont 
hossi, et r'jouï s’prumire jônesse. Ci nest nin qu’elle aime 
Youhai, nèni, li fleur d’avri n’a mâie aimé personne, et 
c'est minme case di si-ingrâtitude qu'on l’fa qwitter 
l’plèce qu'elle aveut. 

Li doux vint qui k’nohe tos les s’crets mawés des 
ouhais, lu qu'est chergi dé pwèrter les sospirs et les 
bahes d’ine fleur à l’aute, si fat ma dé râskignou; aveur 
ine wézenne qui n’songive qu’à leie minme, tot viquant 
si jondant d’lu qu'les autes ouhais n’arit polou dire li 
qué des deux d’bittéve des si bellés chansons, qui v’nit 
fou dé minme nid, prinda l'fleur d’avri so ses éles et 
lappwerta 4 bwérd d’ine corante aiwe. 


Li fleur a bin cangi d’pléce, mais elle n'a nin cangi 
_di caractére. Elle passe si veie pâhûle à s’clinchi d’zeu 
’corant po l'hoûter gazouï et ji creus minme qu’elle 


pinse èco qu’c’est leie qui chante. 

Comme li fleur d’avri, nos avans 

Des cix qui s'adoret zels-minme ; 

Les sots babeaus si pinset l’creime, 

Li creime des hommes les pus savants, 

Tot fant l'cix dé hossi les s’pales, a 
I plaindet l’pauve humänité, 

Is ont l’air dé n’rin accompter 

Zels qui n’comptet qu'po des bouhales ! 
Po k’nohe li bonheur, i n’fat nin 
Viquer por lu tot seu so l’térre, 

Divins l’richesse comme è l’misére, 
Qwand I’guignon vis jette si vènin, 

On aime dé trover so ses vôies, 

Ine saqui po v'riconsoler. 

Totes les lames qui nos d’vans chotler, 
Totes les doleurs qu’on nos avôie,  ~ 
Ninos fait pus tant crèver l’cour, 
Qwand n’bonne âme prind part à nos pone ; 
Li minme creux qu’on supwètte éssonne 
Est dix feies mon pésante. L’amour 
Qui nos partageans st’avou I's autes, 
Fait germi l’douce frâternité, 

Donne li fwesse dé tot supwerter, 
Qwand l’hisdeu tourmint nos ravaute. 
Mains cila qui n’pout rin soffri, 

Qui s’admire lu-minme et qui s’donne 
Des airs comme on n’veut st-à personne, 
Ni séré mâie qu’ine fleur d’avri ! 

I s’kitape ava les pavéies, 

Tot r’loukant les gins qui passet: 

I reie comme on babeau qu'il est, 
Qwand on l’compliminte po n’chicheie, 


In’pass’reut nin d’vant quéqu’ saqwet, ` 
Qui r'lût n’gotte sins qui n’s’arrestéie ; 

Divant n'finiesse, i s’agad’léie ; 

Ou bin i fait raller ses ch’vets. 

Por lu, rin n’vat ni kesse, ni messe, 
I s’louke ossi pés qu’on p'tit Diu. 
Et s’veut-i l’s-autes sins cou ni tiesse. 


È s'cour i wa plèce qui por lu. 
I s’adôre tot s’moquant dè resse... 
I n’adore portant qu’on camu. 


Fleur di suzette (véi) Lessait d’Notru-Dame. 


Florin-d’6r (Pihäté-lét). Pissenlit. 


* 


AKSEIGNANCE ; 
Présège 


Li florin-d'ôr qui florihe tot l’osté, est k'nohou 
comme Barabas à l’passion; tos les pays sont bons por 
lu, nole pléce ava l'térre ni li réfuse li pau qui li fat po 
s’nouri. On l’'trouve divins les va, so les hés; les praireies 
énné r'dohet dépdie maïe jusqu'à bin tard és l’ârrire- 
saison. Li florin-d’ér siéve d'horloge âx biergis és li 
d’seulance, là qui passe les treus qwart di si-existince ; 
. Cest tot arainant cisse fleur d'ôr qui s’drouve ou 
s'rissére sorlon l’timp qui va fer, qui sârè $i deut 
raminer ses moutons po l'orège, ou si pout les lèï 
waidi d’zo l’keuhisté dé cir. 


Qwand nos estans par on présége, 
Prév’nou d’on må qu’va st’abouti, 
Cila qu’est st’on p'tit pau suti, 

Si séch’ré d’costé po lorége. 


er iia 

Tot corant après les âbalowes divins les prés, les 
p tits éfants qui vèïet s’énairi li boule di lègir plum’tiont 
dé florin-d’6r, dihet qu’c’est ine ange qui rèvole è 
paradis et tote li nièie di cârpais si mette a s’porsûte, 
mais c'est bin sovint po l’coucou. 


Cou qu’on èveie comme çou qu’on aime, 
Li vint les èpwète sins holler, 

Ca nn’estans mâgré nos aute minme, 
Qu'on plum’tion d’ine pihate-é-lét. 


Bin des jônès feies ont d’mandéa l'boule di plum’tion 
dé florin-d’ér, si leus mon-cœur les aiméve todis, et tot 
soflant quéqu’ feie maladrett’mint, li response lési féve 
créver l’cour. Qwand on aime onn’fait rin dem dé 
demme, et portant i n’fat mâie sofler trop reud, nin pus 
so l'amour qui so aut’ chwé, son n’vout nin piéde les 
p’tités espérinces qu’ ébélihét nos jous. 


Po savu s’elle est st’adoréie, 

Li belle crapaute tot rogihant, 
Dimande à l’fleur po sépi I’vréie 

So çou qui s’passe ès cour da Jhan, 
Si s’mon-ceeur, li coq dé viège, 
Pinse à leie comme leie pinse à lu. 
Etstichant s’bai nozé visège, 

Elle metta s’cour à l'wâde di Diu, 
Adon I’bacelle sofla treus feies, 
Mains I’florin wârda ses plum’tions, 
Comme po voleur dire à l’jône feie, 
Qui Jhan n’qwirre qu'à v’mette li pêtion. i 

Fraine. Frêne. 
AKSEIGNANCE: 
Hospitâlité 


Li fraine est onk des grands âbes qu'on trouve divins 
nos bwès ; si fouiège chéve d’avrul à pus d’on nid 
d’ouhais, 


Vat mix dé r’gure ine laide houpralle, 
Ou co minme diveur logi l'diale, 

Qui d’serrer s’pwétte qwand i fait freud 
A l’narenne d’on pauve malhureux. 


Fleur di Ste-Cathréne. Chrysanthème. 


AKSEIGNANCE : 
Ji n’vis rouvirè mâie 


Ine feie qui l’bîhe qwahante kiminçe à hufler ses 
airs di mwért, tot passant so l’cadâve des fleurs 
fannèies, li sainte-Cathréne florihe. Ci présint d’arrire- 
saison est l’diérin binfait qui l'térre nos donne divant di 
s'èsèvli dizos s’mantai d’nivaie. 


On t’ritrouve nozèie sainte-Cathréne, 
Qwand tos les plaisirs sont passés, 
Ti présince vout nos rapinser, 

Qui d’vins les malheurs et li r’wenne, 

On n’deut jamäie si d’corégi. | 

So I’térre on trouve todis n’bonne âme, 
Po rikfwèrter ci-là qu'on d’fame, 

Et li s’tinde li main d’vins I’dangi. 

Tot l’monde ni compte nin çou qui donne, 
Et n’méseure gotte çou qu'on li rind, 

I n’a qu’les cix qui n’dinnet rin, 

Qui s’dinnet des airs di mi-donne. 

Et twé, pitite fleur, on direut 

Qui ti vous divant qu’tot nn’évaie, 
Dire qui Diew ni rouviré mâie 

Li ci qu’aide in’ aute pwèrter s’creux. 


Fleur di véve. Scabieuse. 


AKSEIGNANCE : 


Léiz-m’ tot seu 


Cisse fleur qu’on fait créhe divins les jardins, et qu’on 
trouve quéque feie d’on hare d’on hotte ava les bwés, 
ainme dé viquer tote seule; li trop grand hopai d’autes 
fleurs él geainnet st-à tél pon, qu’elle flouwihe divant 


s’timps. 


Li ci qu’ainme li pâhülisté, 

Est bin pus awoureux qu’on n’pinse, 
La wisse qui l’brut finihe, i k’mince 
A véi ses jôies raspiter. 


Li feie d’on nôbe et fir seigneür, comme énn’ aveut 
nin ma vola des siékes di chal, ainméve on sierviteur 
di s’pére; mains l’baron ni l’étinda gotte di cisse oreie, 

et po puni l’bacelle, li seule éfant qu'il aveut, elle 
ressèra divins n’tour, et chessa l’jône moncœur fot di 
s’chestai, tot l'mann’çant dé l'fer boar divins n’mar- 
mitte di crasse hôle, s’énn’ alléve nin fot dé pays. 
Mains l'amour est st-ossi sourdeau qu'il est aveule. 


Li jône homme fat tant et si bin qui r’trova s’mai- 
tresse, i v'néve hanter tos les joûs. Leie, A coléballe di 
s’finiesse, lu, cachi d'vins on bouhon à pid dé l’tour, si 
fit des ségnes, s’èvôï des bâhes so |’béchette di leus 
deugts, is n’drovit leus boques qui po s’jurer di s’ain- 
mer todis. 

On dimégne, qui l’fir baron rivnéve d’à I’chesse chergi 
ossi pés qu'on bâdet, i vèïa n’saqwé qui s'rimouwéve és - 
l'hbouhèie, qu’esteut d’zos les finiesses dilà qui s’feie 
esteut. I dischergea s’fusique és fouège, passa oute tot 
s’'dihant: ji r’vairé d'main, j'énn’ a st-assez po houie. 

Qwand i rivna comme il aveut dit, i n’trova ni 
gibi ni cadâve. 

Des bellès fleurs di véve qu’aviz sourdi so n’nute, avit 
Vair di li dire : louke dizeur twé. 

Li seigneur riléva s’tiesse et véia si-éfant, si feie, qui 
s'tinéve a coléballe; elle aveut s’visége tot pleint 
d’songk, ses ouïes abolis foû di s’tiesse, et ses bais 
ch’véts estit tot avâr leie. Li pauve crapaute esteut 
div’nowe sotte ! 


Les lames di r’gret, les lames d’amour, 
Ni gottet mâie divant noulu, qwand minme, 
Qui les doleurs vis broïet l’cour ; 
C'est è cachette, qu’on pleure bin cou qu’on aime. 

Feu d’lis. Lis. 
AKSEIGNANCE : 
Sins tèche 


Ci fout l’feumme, nos dist-on, dé ci qui fout maisse dé 
l'tonnire qui fat germi l’feu d’lis fou d’ine gotte di 
s'lessait. : 

Cisse fleur est l'image dé I’peurté; c’est surmint po 
çoula qu’on r’mosteure bin sovintli mame dé p'tit 
Jésus avou on feu d’lis d'vins ses mains. 


Li reine di totes les fleurs, c’est l'rése, 
Et l'feu d’lis vèiéz-v’ c’est li rw, 

Leie po veuï so s’coleur rôse, = 
Mosteure âx p'tits pavions d’l'indrwet, 
Tote sûre di s’péne qué I’s imbarasse 
Lu po s’disfinde n’a nole awion, 

Si firté, li siéve di s’cuirasse, 

Po warder I’blankiheure di s'front . 


Fleur di tonnire. Coquelicot. 
AKSEIGNANCE: 
Rin n’si piède. 
Comme li bleu-baron, li fleur di tonnire ni s’plait 
qui d’vins les grains, et vos diriz qu'on l’avahe mettou 


là po rapinser I'roge qui deut monter à front don- 
hét l'ovrège. 

Li mwesson qui nourrihe les hommes, costéie baicôp 
d'pônes et d’gottes di souweure, et cila qui n'tappe ni 
pont ni make deut si nourrit qwand minme d’on 
frumint qui n'a nin sèmé, c'est ine honte por lu. 
Mains l'fleur di tonnire nos dit qu'on binfait n’est 
jamaie pierdou, ca jondant dé l’drawe i n'a baicôp dè 
bon grain. 


Divins les grains, fleur di tonnire, 

l m’sonne, veuse, qui t'a l'air dé dire 
A cisse qui s’vint léi choufter, 
Qu'elle ni d’vreut gotte akonkwester 
Ci là qu'a des neurés pinsèies. 
Divins les grains, on can’dôsèie, 
Mains disméfiiz-v’ dé malheur, 

Chal li dangi vint sins I’voleur. 

Et jourmaie l’ènoceinne jaqu’léne, 
Qui n’veut waire pu lon qui s’narenne, 
Enné r’va st’avou n’téche à front, 
Pus roge qui twé, fleur dé l’mwesson, 


Frikette. Paquerette. 


AKSEIGNANCE?: 
Florette 


Es li spéheure dé vért wazon, li frikette astiche si 
p'tite tiesse comme ine blanke siteule, On dit qu’elle si 
cache divins les hiébes, po mi houter les s'erets-mawé 
des hanteus qui s'vinet piéde ava les prés, et qu’n’ont nin 
co | 'florette jus d'l’ouie. 

Fleur di songk. Henanthe. 
AKSEIGNANCE; 
Rogeur 


Cisse fleur fait v'ni l'songk à I’pai, comme li honte 
fait v’ni l’roge à front dé ci qui fait n’laide keure. 


Qwand l’linwe ni vout nin s‘dischergi, 
Li roge qui nos monte 4 visége, 

Lais st'adviner l’honteu méssége, 

Qué fond di si-âme, on vout cachi. 


Jalofrenne. Œillet. 


AKSEIGNANCE : 
Riscompinse 


J'ainme à houmer li douce sinteure, 

Qui vos rispardez l’âmatin, 

Et l’pau qu’ji m’géine di tinps-in-timps, 
Po qui n’vis survinse nolle akseure, 

Ni vat wère tot cou qu’vos m’rindez. 
Nozéie Jalofrenne qwand ti t’drouve, 

Ti m’rapinse, veusse, cila qui r’trouve 
Sins qwéri l'dobe di cou qu’a d’nné ! 





46 VRINDTS 


Jène cou-d’chasse d'allemand. Aconit-tue-loup. 
AKSEIGNANCE ; 
Cagnesse 


Li jéne cou-d’chasse d'allemand est ine plante 
épwésonnaie qui siervéve divins l’timps âx macrales po 
fer lanwi les p'tits éfants. 


Cila k’séme li pwèson so l’térre, 
Mèrite qu’on !’clawe à pilori ; 
So l'monde on deut d’ja tant soufri, 
On est d’ja tant battou d’misére, 
4 +" ev (Qn s'divreut heure dé I’cagnesté; 
Adon cila qu’rispa les pônes 
Mèrite d’én aveur po les pônes, 
Ca lci qui sème, deut ramehner. 


Awé, ma frique, Chose est k’nohowe 

Co pés qu’Barabas à l’passion 

Po s’mâle lainwe, li p'tit laid pwèson ! 
On l’hét comme ine qwate pèce ès l’rowe: 


Elle est pleinte di mâlès raison : 
Qwand c’est qu’elle jase, elle vis atowe ; 
So çou qu'elle veut, elle fait des mowe, 
Rispäd si-épwésoné rèchon. 


So s’sou, les treus qwart dé l’journêie, 
Elle brait so les nozés gamins 
Qui fet des chinisses so s’pavéie. 


« Fou d’qwé prindreut-elle bin s’vénin ? » 
Si d’mande tot dé lon I’grande Donnéie, 
« Pa, c’est foû d’ses chabottés dint. » 

Grette-cou. Caille-lait. 
AKSEIGNANCE: 
Bâhège di Juda 


Cisse plante qui n’a l'air di rin, est portant dè pus 
cagnesse, on s'ennè siéve po fer div’ni l'lessait à maton, 


Gueuie di lion. Mufftier des jardins. 


AKSEIGNANCE; 


Qui fât-i creure? - 


L'homme qu’est jourmâie so deux ideies, 
N'est co mâie so nole, qwè qu'on deie, 
Et so l’timps qui d'meure à tuser. 

Les heures si d’hombret dé passer. 


Hanistrai. Gus. 
AKSEIGNANCE : 
Suseat 


Cisse plante ni vique qui des binfaits d’in’ aute. 

Haverna. Sorbier. 
AKSEIGNANCE: 


So flotte 


C'est avou les peus d'hâverna qu'on attrape les 
châpainne ; tot pinsant v’ni fer n’bonne heurèie, les 
treus qwârt dé timps, l’ouhai est so flotte. 


Hitte d’aguesse. Cresson des prés. 
AKSEIGNANCE; 
Ji r’vairè todis 


Cisse fleur est eune dé cisses qu’on trouve li pus 
d’vins les prés. 


Hiébe-d’amour. Héliotrope. 


AKSEIGNANCE ; 
J’a dangi d’vos 
Li hiébe d’amour qui toûne todis s’câlice divès I’solo, 


a tote l’air di li dire: Ni m’aband’nez nin, j'a si dangi di 
vos caresses. 

Li sinteur est si fwette, 

I v’sonne qwand vos l’houmez, 
Qui n’saqwé d’doux v'rèpwette, 
Vés là qu’on est ainmé. 

I n’fât qu’ine bonne hinéie, 

Po nos fer tocter l’cour, 

Adon tote nosse pinsèie 
Rèvole vès nos amour. 


Houbion. Ê Houblon. 


AKSEIGNANCE: 
Rafia 


Li houbion, c’est l’végne ainméie di nosse pays, 
c'est lu qui nos donne di qwè ripahe nosse seu, d’ine 
liqueur qui pus d’on rwè nos a st’évéi. 


Les pids plein d’songk d’avurotter, 

On pauve vix tot chergi d’misére, 

Aveut qwitté s’pays po I’guerre, 

Li pays, là qu’aveut planté 

Des végnes div’nowe belle et maweure, 
Et préte a li d’ner dé bon vin. 

Qwand l’poure vina comme on côp d’vint, 
Li distrure tot jusqu’à si d’meure. 

Tot r’souwant des lames li pauve vix, 
Qwitta péneus’mint s’térre ainmèie, 
Tot mâdihant I’méchante ârmèie. 
Qu’aveut dismolou s’bai pays. 

Et l'âme ridohante d’agoneie, 
Drennant dizos l’fardai di s’creux, 

In’ Amatin, li mâlhureux, 

Vina st-è nosse belle Wallonneie, 


5 4 
nee 
ez 





50 + VRINDTS 


Mains av’nou chal nn’é polant pus, 
Et tot jondant d’ine pitite rowe, 
L'homme riwiné, sins gotte d’éhowe, 
Si lèia tot pahul’mint jus. 

« Si j'aveus, fait-i, po m’rimette, 

» On verre, on bon verre di m'liqueur ? 
» Ji creus qu’ci n’séreut wére asteur, 
« Qui ji d’vreus léi mes hozettes | » 
Li vin qu’on beut tot chal, on l’sét, 
Ni vat gotte çou qu’on nné vout dire, 
Mains véiez-v’, on bon verre di bire, 
A vix bouname, rinda santé. 


Hu (ine cohette di) Houx. 
AKSEIGNANCE : 


Avrul 


Qwand on veut l'hu à foïes deure et lisse avou leus 
awions qui pondet pés qu'des aweies, on a dé l’pône à 
creure qu'i n'est bon à tot autchwé qu'à s'attaquer li 
souf di nos ch’minéies attéchi so l’baston dé hovâte. 

Ciette, les âbes tot raverdihant â prétimps, rindet 
pus d’on siérvice, et on n’pout s’espéchi d’admirer li 
fouiège qui tam’héie les rjets dè solo, âfise qui l'mateure 
ni s’élive nin trop vite, erri dé p'tit get qui va prinde 
récenne, 

Rin n’est si bai qui dé veie li bouhon tot flori, dinner 
n’frisse dimeure à l'fâbitte po cover s’niéie. Mains tot 
goula n’est qu’d’ine coûte duréie, et qwand l'hiviér 
rivint, les foies énné vont, et pus d’onk di ses p'tits 
chanteus qui passet les mâvas timps avou nos autes, 





E 

vinet qwèri n’avrul divins les hus, ses foïes lisse et 
impermeiabe hoïet l’nivaïe jus d’zels et siervet d’teut âx 
ouhais, li bfhe et l’chivrou blessi vinet ossu qwéri 
n'cachette dizos les grands hus qui disfind à chesseu 
l'intrèie di l’avrul, là qui l’pauve lèche ses plâïes. 


Karantin. Giroflée. 
AKSEIGNANCE ;: 
Sins pône = 


I n’a nin dangi d’ine riche térre, 
Po z'i vicotter comme i fat ; 

Q’on l'mette és jardin d’on pala, 

Ou là wisse qui n’a dé l’misére, 

Li karantin si plait todis, 

Dilez l’pauve pareie qui d’lez l’riche, 
Tot l’osté, véiez-v’, il astiche 

Ses fleurs divet l’bleu paradis. 

Li karantin qui fait nosse jdie, 

Po n’miette d’aiwe qui nos li d’nant, 
Rispâd chaquv’ jou st’a l’advinant, 
Si pus douce sinteur so nosse vôie. 
J'èn a vèiou d’ses bellès fleurs, 
Qu’avit stu prinde ine pitite plèce 
So l’nid d’arronge dizos n’finiesse, 
Et z’avit-elle l'air dé voleur 

Fer comprinde à tot l’wésinége, 
Qui leus présince à nid d’l’ouhai, 
Freut flori I’bonheur à sohait, 

Po les cix d’a dièrin ostège. 

Lavinde. Lavende. 
AKSEIGNANCE : 
Dimèfiinee 


Li la 


vinde est l’image dé ’diméfiince; c’est d’zot cisse 


fleur qui les dzis s’dinit rajour po fer leus mavas cops. 


Lawri. 


Li d’méfiince est I’pus laid des méhin 

Qu'on n’sareut mâie rescontrer so cisse térre, 

Li d’méfiant ni sét wisse qu'il est bin, 

Tot l’monde, dist-i, li kwire pone et misére. 

Dé Fnute i trône qwand il étind dè brut, 

I pinse a l’vol qu’on nné vout st’a ses péces, 

I creut les autes ossi coupabe qui lu, 

Po s’male consciince, les gins n’sont pus honiesses ; 
C’est tos voleur si dist-i quel siervet, 

I tint à louie minme les cix di s’mohonne; 
Mains I’ci qui r'louke in’ aute è kwesse, ma fwè, 
Ni serè mâie lcuki d’adreut d’personne. 


Laurier, 


AKSEIGNANCE; 


Glwére 


Dé timps dé vix bon Diu, li lawri esteut déja l'image 
dé l’glwére et, dépôie, ‘les rwés ont r'viersé les empires, 
les empéreurs ont r’tourné l'monde cou d'zeur cou d’zos 


po nn’ 


aveur ine cohette. Ah! s'on aveut des ouies 

dizeus s’tiesse, enn’a bin mutwé qui mettri leu coronne 
di lawri à leus pids tot vèiant les tèches di songk qui 
n’a tot ava. 


Après avu fait l'guérre, 2 
On p'tit mamé saudart, 

Riv’néve a tot hazard 

Po r’véi s’pére et s’mére. 


I gn’aveut jusse dihe ans, 

Qui l’sôrt è l’vina prinde, 

Et nosse jône cwérp, sins s’plainde, 
Rotta tambour battant. 


A triviés les battaies, 

I passéve comme l’âbion. 
Po l’gros boulet d’canon 
Il esteut trop p'tit d’taie. 


I n’fourit mâie blèssi, 
Mâgré tote si hardiesse 
Dè todi voleur esse 

Là qu’on esteut man’ci. 


On l’a vèiou deux feie 
Raccori tot d’soflé, 
Après avu r’happé 

Li drapeau di s’patreie. 


I fat ’guérre lage et long 
Süvant l’vôie dé I’victwére 
I fout coviért di glwére, 
Li p’tit saudart wallon. 


Tot r’véiant l’cwenne di s’rowe, 
I d’va n’gotte s’arrester 

Po lèi s’cour tocter, 

Et r’prinde on pau d’éhowe. 

Li mére qui n’pinséve pus 

Rivèï s’fis so l'térre, 

Elle l’abresse, elle li sérre, 

Ca l’pauve feumme n’a pus qu’lu. 


Enn on pays qui n'est pus, les doux chants d’on 
poëte s'avit staré comme li loumire dé jou, li rwé 
minme les aveut st’appris et n’maquéve jamâie nole 
occasion di les grusiner divant les seigneurs di s’cour ; 
chasqueune voléve apprinde ces doucès chansons 
d'amour, mains cila qu’aveut forgì des si bais chants, 
gèmihéve di faim ènn on grinî et noulu di cès-là qui 
vanti ses poéseies, n'âreut volou li stinde li main, vraie 
qui l'poëte esteut trop fir po s'abahî d’vant zels ; si 
frake hoïowe par les plaive et l’solo, li sônnéve pus belle 
qui les habits brosdés d'ôr di tos ces grands seigneurs, 

Li hatain s’crieu nè l'fat nin longue ; li fleur qui n’a 
nin l’gotte d’aiwe qui li fat, flâwihe divant qui l’prétimps 
n’seuie fini et cila qu’aveut des chants d'râskignoû, 
distinda comme ine chandelle à |’fleur di si-age. 

On jou quili rwè esteut st’é l’aite, qui waitive li pésant 
sarko d’onk di ses générals trèpassé d’pdie n'a were, 
i profita d'l’occasion po z’aller d’ner on côp d’ouie là 
qu'nosse poéte rispwèséve. I fou tot ésépé di n’véi ni 
creux, ni pirre, i n’aveut qu’des rôses et des lawris qui 
racovii l'térre, mains les s’quéllés rôses et les s'qués 
lawris, i n’aveut mâie rin véyou d’si bai. Adon fou di 
s'vért fouiège, il amoussive des chansons, des doucés 
chansons qui s’évolit avou l'sinteur des roses, avou 
l’bonne sinteur des grossès roses lages comme mi main, 
et qu'avit l'air d'esse vinowe la po fer camarâde avou 
l'âme dé poëte qui chantéve divins les lawris. Li rwé si 





| 








r'tourna vès l'tombe di s’chéf d’armaie, là qui n’créhéve 
qui deus-treus botons d’ér, et s’dérit tot nn'allant : 

« C’est vormint chal qui l’glwére ravique. » 


Lizeure, 


Cisse plante qui crèhe sins d’ner baicép d’imbarras 


AKSEIGNANCE; 


Todis 


ax Sincis est dé plus plaihante a veie. 


Li d’gnihe, li berbis tréfilet d’joie tot s’apprépiant 
d’on champ d'lizeure. Mains, cisse plante comme tote 
autchwè, n'a qu'on timps, ine feie qu’enné va, c’est 


po todis. 


J'a bai tuser, 

Li mwért n’est bonne, 
Qu’a nos r’happer 

Cou qu’Diéw nos donne. 


C’est avou tot-a-fait pareie, 

Les fiesses et les jôïes distindet, 

Mains qwand des autes plaisirs riv’net, 
I n’fât nin qu’on s’mette è l’ideie, 

Qui c’est les cix qui v’net d’passer. 
Tot les bonheurs qui sont évdie, 

Ni sont wère les cix qu’on ravôie, 
Mâgré qui sonnet s’raviser. 

Li différince est grande, mains l’homme 
Si dit: fou des ouies, fou dé cour, 

I qwire des novellés amour, 

Po prinde li plèce dé I’cisse qui tome. 

Les mâgriettes di l’aute prétimps, 

Ni sont nin, véyez-v’, les cisse d’ouie; 
S’elles aviset belles à nos ouies, 

Ci n’est nin todis l’fleur di l’aute timps. 
Ossu, divans-n’ taire nosse lokince, 

Et savu maistri tot nos d’sir: 

Les jous passet vité, et l’avenir 

Pôreut esse pus mâva qu’on n’pinse. 


Lessait d’Notru-Dame. (ou fleur di sucette) Chévrefeuille. 
AKSEIGNANCE : 
Elahèche. 


Li lessait d'Notru-Dame ébélihe et rispâd n’douce 
sinteur tot ava nos buskège. 

I n’a rin d’si plaihant à veie qui n’fleur di sucette, 
hagnant ses bellés coleurs ava l’fouïège, là qu'elle s'a 
élahi. 


On dit, nozéie sucette, 

Qui Diew t’a-st-avoi 

So cisse térre po loi - 

Li cisse qu’on n’vout nin piéde ; 
Adon, sins chipoter, 
Qu'eunne di tes cohes floreie 
A l'mèieu part di m’veie, 
S'élahe po n’pus I’qwitter. 

Et qu’avat nos promesses, 

Li douce hinéie di t’fleur, 

Si s’târe comme po voleur - 
Ewalper nos caresses. 





Aire elo 


Pa] 

. Ji vous tant qu’ji vikré, 
Adorer l’blonde bâcelle 
Qu'est pus frisse et pus belle 
Quine vrèie ange dé bon Dié. 
Et po warder m’poiette. 

Enn’ on prumi rajour, 
Jélahré ses amours, 
Avou n’fleur di sucette ! 


Lévrone. Aurone. 
AKSEIGNANCE : 
Dauvreie 


A dauvi, li timps passe et les chestais qu'on batihe è 
l'Espagne, si dresset d’vant nos ouïes comme par es- 
chant’mint. 


C’est à poëte qui nos d’vans, ciette, 

Des roses sins s’pénes, des joûs plaihants, 
Et s'i cope ine fleur tot passant, 

C'est co lu l’prumi qui s’digrette. 


Po nos fer dauvi, belle lévrone, 
Ti sourdihe ax bais joûs d’prétimps, 
Portant cila qu’dauvreie longtimps, 


Ni wangn’ré male po n’notive maronne. 

Mâblette. : Mauve. 
AKSEIGNANCE : 


Ji v’drouve mi cour 


Li mâblette est l'imâge dé l’douceur, les binfaits eee 
qu’elle rispad ava l’térre sont st'incalculâbe. Sie 
Li bonté, c'est l’richesse dé cour, | 3 F ; 


Et cila qu'est di n’sifaite pace, $ ; 
N'a nin paou des malés case, a 
Qui l'méchanc'té d’bitte tour à tour 

Po z’élaidi cisse vrèie richesse, 

Les mèchants n'ont nin co forgi, 

Li vénin qui pout st’étéchi : 

Tot gou qu'est bon et qu'est st’honiesse. 


Néni, ji wa jamäie di m’veie, 

Ax pauves, rèfuser l’charité ; 
Jamaie ! ji n’m’a séchi d’costé 
Qwand on mälhureux s’lèive veie: 


Si j’étindéve si lameinté, 

Les p'tits orphiiins qu'on rouveie, 
Ji n’aveus pus qu’ine seule èveie, 
C’esteut d’cori les rapah’ter. 


Et qwand c’est qu’j’aveus rispardou 
Mes quéqu’s aidans, on m'dihéve : « Ciette, 
On binfait n’est jamâie pierdou. » 


Cou qu'a d’né, c’n’est nin qu’j’el rigrette; 

Mains pusqui j’n’a mâie rin r’véiou : 

Diew est co todis so mes dettes ! nig 
x 7 : Bouquet tot fait. 

Matrone. Julienne, 
AKSEIGNANCE: 
Éwarrâtion 


Po z-avu n’belle matrone, on dit qwel fat happer à 
s’wèzin, çou qui n’est nin vrèie; d’abime, i n’a trope 
di sores di matrones, et cila qui voreut nn’aveur ine belle, 
i fareut qui les prindreut totes. Adon, cisse fleur divint 
des plus joléie, po pau qu'on l’vout sogni, mains s’on 


l’nèglige, elle flouwihe ossi vite, 


On s'awitte tot s’dihant jusqu’à d’main, 
Tot s’rafiant minme di s’riveie, 
Et d’vins ses promesses on rouveie 
Qui l’hasärd ménne li monde po I’main. 
So nosse pauve térre tot-à-fait passe, 
Tot-à-fait passe pus vite qu’on n’creut 
Etc’est qwand on est awoureux, 
Qui nosse pitit bonheur trépasse. 
On s’éwarre d’esse ma raskrawét, 
Et portant c’est jourmâïe li minme, 
Po li p'tite nozéie fleur qu’on ainme, 
Et qu’chasqueune dimande à warder. 
Li cir, ciette, n’est wére charitabe, 
Li fax qu’abatte comme à plaisir : 
Nos jôies, nos espérinces, nos d’zir, 
Pinse surmint qu’l’homme divint coupabe 
D'on mafait, qwand i donne si cour, 
Tot jurant d'aimer d’tote ses fwesses, 

` Li bâcelle qui v’rind vos caresses 


 Divins n’bahe tote chergeie d’amour. 

Li destinèie est sûr jalotte ; 

Ine feie qui l’bonheur nos survint, 

Elle rispäd sos les éles dé vint, 

Li pwèson qu’on home gotte à gotte, 

Et qui v’sitard in’ agéiant. 

Qui n’aveut-i qu’elle esteut mére ? 

Cisse pauve feumme là qu’on monne è térre, 
Sins minme avu bahi si-éfant, 2 

I n’falat vormint qui n’hapèie, 

Po z'awachi l’bai grand chestai 

Qui les jones mariés s’avit fait, 

Tot s’chouftant so l’corant d'l'annèie, 

Les sots ni véit nin l’âbion 

Dé malheur qui waitive à l’pwette ; 

Ossu l’homme tot véiant s'feumme mwètte, 
A s’tour mora d’éwaration. 





Mastouche. Capucine. 
AKSEIGNANCE ; 
Ji blame po r’vos 


Li mastouche s’atelle à tot cou qu'elle trouve, po 
s’éléver divès l’clârté dé jou, cisse pitite fleur à tote l'air 
dé voleur trawer l'solo ; vos diriz minme qu’elle fwèrcihe 
po senn apprépi. 

Joleie mastouche, t'a bai sai, 
Bai voleur mette tes fwesse én’ouve, 
Li solo, pitite fleur, si trouve 


La qu’on n’sâreut s’enn apprépi, 
Contintez-v” dé r’gur ses caresses, 

Comme les autès fleurs les r’guvet. 

Et n’kwèrez nin d'aller trop près 

Ca vosse mon-cœur est on cagnesse, 
Qui n’akeuiereut gotte vos mamour. 
Qwand minme véiez-v’ qu'on seuie jupsenne, 
Fat qu’on songe pus lon qui s’narenne, 
Et s’sipagni di quéqu’s rajour, 

Avou cila qu’on k’nohe à pône, 

Ca I’baité, mâgré çou qu’on dit, 

Nos apwette rar’mint l’paradis 

Et câsi tofer bin des pônes. 

Po n’nin raskoï des chagrins, 

On deut s’dimefii d’lu minme, 

On creut todis véiez-v’ qu’on aime, 

Et l'amour n’est qu’on feu dis’trin. 


Magriette. Påquerette vivace. 
AKSEIGNANCE ; 
Displaisir 


Cisse magriette qu'on trouve à hopais d'vins les 
praireies est l'image dé displaisir. 

C'est tot k’téiant li p'tite fleur des prés, qui l’nôzèie 
~ crapaute qwire à sèpi s'elle est ainmaie di cila qu’elle 
adore, et Si li est fidéle. 

Mains l’response est casi todis on displaisir, po 


I’cisse qui l’araine. 


Tot les jous dé prétimps, nos k’sémis so nosse vôie, 
Comme des respleus d’ouhais, li clér brut d’nos chanson, 
Léiant sins y songi, cori les heures évdie, 

Awoureu dé r’sinti li v’nowe dè I’belle saison. 

Po n’nin lèi hâler li visège di m’belle ange, 

Dizos li spés fouiége, ji l’asséchive douc’mint, 

Li cour tot rimpli d’jôie, adon, nos fis diskange, 

Leie mi d’néve ine grosse bahe, mi j’li féve on siérmint. 


Comme on a bon d’aimer là wisse qui fait pahule, 
Dé I’cisse qui n’rabressans, on étind l’cour tocter, 
Dizos l’éle di Pamour, l'amour qui nos rafule, 

Tot côpant I’magriette, c'est si bon di s’choufter. 


Mains c’est on displaisir, qwand les fleurs sont fanéie, 
Qui l'mâvi n’hufelle pus ses airs è fond dé bwés, 

Li cisse qui j'adoréve, sins nou r’gret m’aband’néie 
Amour et vos promesses, vos estez bin pau d’chwé. 


Li displaisir qui nos survint, 

Nos rapinse les plaisirs évôies, 

Et d’vins les pônes ine pitite jôie, 
Kichesse quéqu’s feie li gros tourmint. 


Vos diriz qu’n’a n’saqwé qui k’chesse 
Li pauve sot jubet, 
A s’fer des max d’tiesse, 

Po sémer des haut’léie di r’grets. 


Cila qu’a paou d’ainmer, 

Po n’mâie rigretter personne, 

Ine feie qui s’diéraine heure sonne, 
I wa nouk po l’rigretter. 


Les lames gottet foù d’mes papire, 

Qwand j’6 gruziner les ouhais, 

Es plora qu’rafule à sohait, 

Tot ès fond d’l’aite, nosse vile creux d’pirre. 

Des moirts, véyez-v’, les pauves ohais, 
Qwand l'douce fabitte les y vint dire 
Tot à matin si p'tite priire, 

Frusihet d’vins leus vix wahais ! 


Sos les tonzbes, les roses, les pinsèies, 
Surdihet pus frisses, pus nozèies 
Po-z-adouci nosse désespoir. 


A llongue, ès l'aîte, tot à fait r’jette 
Ca j’veus bouter deux mâgriettes 
Po l’trô des oûïes d’in e tiesse di moirt ! 


Bouquet tot fait. 
Mâgriette di St-J'han (vèi) Fleur di Falhai. 


Matoni. Boule de neige. 


AKSEIGNANCE ; 
Difâmèche 


Li matoni vikéve enn on jardin, lon erri des autés 
fleurs; nahi d’esse pahule i s’sohaita st'on wézin. A pone 
aveut i fait s'sohait qui véia ston bai p'tit poïon qui 
v’néve di s’costé tot k'bèchtant tot çou qui trovéve so 
s’passège et nosse matoni comptéve dèjà les longués 
heures qui poreut passer avou s’camarade. 

Mains i fourit surpris qwand les côps d’béche dé 
poïon li crévit l’cour et portant c’est çou qu’il arrive tos 
les jous, on v’séche les viérs fou dè l'narenne po v difamer 
après. 

C’est sovint cila qui nos d’fame, 
-Qui d’vreut drenner d’zos l’chège dé l’blâme, 

Maronni. 

Masonnier. 


AKSEIGNANCE ! 


Richesse 


I n'a rin d’si plaihant à veie qu’on maronni è fleur. 
Vos diriz on grand çand'lâbe avou des meie di branches 
la qu’on 4reut mettou totés blankés chandelles qui fet 
songi à I’richesse qu’on fait r’lure po s'assèchi li loukeur 


dè passant 


A vèi comme Diew fait des riches, 
C’est à creure qui l’ôr li displait, 

Il èvôie tot enn on hopai 

A Pirre ou Paul, qwand i li stiche. 
Po puni tos les maheulés, 

Pusqui l’richesse accwir des pône, 

I l'accabelle li ci qu’li sônne, 

Qui n’vât nin mix qu’ d'esse accablé. 


Vos n’estez pus feumme a rik’nohe ; 

Ci n’est pus vos; nenni. D'où viut ? 
Div’nez-v’ grigneüse ? là qui v’survint 
Des chènous ch’véx. Noulu n’askohe, 
So cisse terre, oute dé grand potai 

La wisse qu'on heut I’fletir di s’jônesse ! 
D'esse vix, c'est on méhin honiesse, 
Qwand on pwette honiess’ mint l'fârdai. 


N'a co wère, ava nosse poroche, 
Qui, sins lumciner, vos gripi 
Dilez I’malhureux, l’éstroupi, 
Po-z-aller vidi tote vos poches ; 





hy 

Vosse cour esteut rimpli d’bonté, 
D’ine ange, vos aviz l’rinouméie ; 
Les pauyes vis noumit l’binaméie, 
Li bonne soir dé l’sainte Charité ! 


Qwand l'hiviér vinéve et s'mâle bihe, 
Adon, véiez-ve, vos d’niz tot plein. 
Po z-aidi les p’tits orphilins, 

Vos ariz disfait vosse chimihe $ 

Et, po-z-èssèv’li quéque cârpai, 

Qui l’misére trop sovint abatte, 

Vos aviz todis I’péce di watte 

Po l’zi mette è fond d’leu wahai. 


Jamaie vos n'avez serré I’poétte 

A l’narenne d’on pauve malhéreux. 
Et mi, j’esteus bin awoureux 

Di v’veie diloii vosse boursette. 

Tot çou qu’aveut pone ou dangi, 

On chin, on chet, cial, trovéve plèce, 
Et l’loulou qu’astheûr vis caresse, 
C’est vos minme qui l’a rapéhi. 


Ni cangiz nin, créiez-m’, Donnéie, 
Ca pus tard vos nn’ariz dé r’gret. 
Li charité, soûr, vis aidré 

A pwèrter l'fârdai des annèie. 

Les jôïes, vos les ârez sûr tote, 
Qwand, so vosse pasai, vos veurez 
Des p'tits éfants pauves, s’arrester, 
Tot v'riant, bogi leu calotte. 


Bouquet tot fait. 


or 

Murguet. = Muguet. 
AKSEIGNANCE: 


Bonheur riv’nou 


7 


A hipe li prétimps estit riv nou qui les murguets. 
astichet leus nozèiès fleurs blanckes po r’çur les pru- 
mirés caresses dé solo. Li sinteur qu'is rispardet est si 
douce qui v'sônne tot ’houmant, prèssinti on bonheur 
riv’nou. 


On fot riche seigneur d’ine commeune 
Dinna s’cour et tote si forteune 

A l’belle Lisbette qui v'néve és bwès 
A prétimps côper des murguets. 

Elle esteut frisse comme li madône 
Qu'elle admiréve qwand ll'esteut jône 
Es l’église di leu p'tit hamtai. 

Lu n’féve nin pus d’haut qu'on sotai, 
Mains c’esteut d’a sonk li viège, 
L’ér rihausihéve si visège 

Qu’esteut st-ossi laid qui l’pèchi, 
Lisbette portant n’l’ava nin p’chi, 

Ni po ses meie, ni po s’nôblesse, 

Si p’tit monkeur esteut st-honiesse 

Et doûx comme ine ange dé bon Diu. 
Elle areut st-avu tot fou d’lu, 
Chapais, rôbes di sdie et dintelle, 

Qui fet piette li tiesse 4x bacelle 

Et l'honneur di leus vix parints. 
Nosse crapaute leie ni vola rin | 

Les grandeur qui fait des infames 
Avit bai voleur troubler si-ame, 








Moron. 

Li dire qu’elle aveut d’vins ses mains 
Cou qui donne tot les contint’mints ; 
Li fer véi les autès k’méres, 
Quw’éstit v'nowe à monde ès l’misére 
Et qu’avit vindou leu baité 
Po z’avu d’qwé s’atitoter 
Et sûre les môdes les pus av'nantes, 
Rin n’troubla li p’tite paysante, 
Elle hantéve avou s’laid richa, 
Po tote aut’chwe qu’des hihaha, 
Si monkeur esteut todis préte 
A pouhi l’ôr fou di s’boursette, 
Po z-aidi l’pauve, li malhureux, 
Et dè l’vêï si généreux 
Li bâcelle nè l’ribouta mâie, 
Et dépôie li bonheur et l'pâie, 
Ès hamtai sont v’nou s’agister, 
Et goula case d’ine belle crapaute, 
* Dé I’botse d’onk et d’l’amour di l'aute. 


Mouron. 


AKSEIGNANCE; 


Rajour 


C’est so n’plaque di moron qui les ouhais s’dinnet 
rajour. Tot buvant l’rosèie et tot s'ripahant avou les 
p'titès blankés fleurs, is d’viset d’leu bonheur et d’leus 
doucés libertés. Les jônes qui sont d’vins les nids fet 
kater les méres et l’amour qui toctéie a fwesse divins 
les cours des jônais qui v’net dé révoler, les fet 
songi ax jôïes à v'ni. 


68 VRINDTS 


Po r’merci l’providince 
Di ses binfaits, 
On ô l’s ouhais 

- Qu’éploiet leu loquince. 





Li riche qui d’véve on jot réfuser les miettes di s’tave 
à pauve Lazar, aveut n’maladeie è l’tiesse qu’é l'féve 
lanwi a p'tit feu 

Les pus savants méd’cins di c’timps-la, li avit dit si 
d'moréve traze meus sins étinde li pus p'tit brut dé 
monde qu’é l’porit rwéri. 

Nosse gros minire alla d’mani a l’campagne, fat 
mette des citrous âx gins di smanége po n’nin l’s étinde 
rotter. 

I qu’chessa tot çou qui s'rimouéve ine gotte et po 
n’nin étinde cakter l’fouïège, les âbes, les hâïes et les 
bouhons floris fourit rasés jusqu’a térre; si bai jardin 
fou r’tourné cou d’zeur, cou d’zos, i n’voléve pus étinde 
nol ouhai. à 

Li doux grusinège dé l’fâbitte el féve danser pé qu’ine 
aguesse so des chaudès cindes. Dè l’nute, qwand les 
bellès chansons des râskignous trawit l'fouïège po v’ni 
comme les r’jets dé l’leune danser tot âtoû dis mohonne, 
i sacremientéve disconte cisse douce harmoneie. Po 
sai di s’riwéri, nosse mâva riche ach’ta les boés, les 
jardins, les praireies qui fit l’séke ine heure atot 
d’lu; ni rôsi, ni sawou, ni fleur di sucette ni d’mana 
so pid, et la qu’i n’a pus n’gotte di verdeure les ouhais 
ni dhet pus leus chansons. On jou qui tot esteut bin 
pâhüle li pauve Lazar s’aprépia tot douc’mint di mon 
l’gros hére et bruba les miettes di s’tave. 

Li riche fat mette li mâlhureux à l’ouhe et il alla 
lu-méme jetter les restant di si-heureie tot âtoù di si 
d’morance. Mains i fou bin puni po l’pèchi qu'il aveut 
fait, à chaque miette di pan qui touméve à ltérre, 
sourdihéve ine plaque di moron et les mamés ouhais 
d’atou d’la qui n’estit pus afaiti dé véi n’miette di 
verdeure accorit tos a l’cowéie et chantit, et chantit 
timpesse, po r’merci l'providince, et d'ètinde cisse 
chantreie, li rich div’na sot. 


Divant qui l’joti ni seuie èvôie, 
I resconturé s’chér poion, 
Li ci qui veut n’feumme so ses vôie, 


Qui pwette é s’main des frisse moron. 
Mossai. Mousse. 
AKSEIGNANCE : 


Cour di mére 


C'est avou dé mossai qui l’ouhai fait s’nid et les 
bédreie di ses p'tits mamés ni sâreut esse trop douce ni 
trop légire, i fat qui mame rimowe sovint l’payasse, 
ses jOnes qu’elle ainme tant sont si malaheie à 
z'acclèver. 


I n’a rin d’si doux qu'ine bonne mére, 
Elle ni vique qui po nos ainmer, 
Et po s’pagni ses p'tits mamés 


Des pônes qu’on raskôïe so cisse térre. 





70 VRINDTS 


Muret. Giroflée jaune. 


AKSEIGNANCE: 
Rapâv’tège 


On l'veut tot l’osté qui l’astiche si p'tite tiesse fou 
des crévasses des vix meurs. Là qui l’rôse lanwih’reut 
li muret florihe. I n’a nin s’tu fait, lu, po z-èbèli nos 
jardins, si plèce si trouve à coleballes d’ine prihon ou so 
les rwennes di quéqu’s vix chestais et mâgré les 
chauds rjets dé solo qui toumet todis d'aplomb sor lu, 
il a co lair dé voleur rapav’ter cila qui lanwihe ou qui 
tome è n’blèsse. 


A l'misére et li rwenne, 

Li muret tot dè lon, 
Donne si consolation, 

Es l'douceur di si-halenne. 


A l’bâcelle qui d’meure à treuzainme 
Vos qu’florihe so l’meur d’âddivant, 


Pitit muret tot v’sitindant, 
Vos poriz bin li dire qui j’l’ainme. 


Neur amoni, Maurier noir. 


AKSEIGNANCE,; 
Agrawege 


Li ci qui s’mavelle qwand on d’visse, 
So les agrawéges d’ine saqui, 

C’est quis’sins lu-minme sitrouki 

So n’laide plaie qu’il a st'ine sawisse, 


abated ts STS 











Neuhi. 


Ourteie. 

Noisetier. 
AKSEIGNANCE : 


Balzinège ` 


Li d’zir est todis J'han so voie, 
Qui balzinéié sins s’fer nahi, 
Mains sovint n’cohette di neuhi 
Rapinse li timps qui court évoie. 


Ortie. 


AKSEIGNANCE : 


Mechane’té 


Lourteie rapinse todis âx méchants qu'i n'a rin d’bon 
so I’térre, pac’qui cisse plante est l’akseignance di çou 


quis sont. 


I soufrihe li mwért et I’passion, 

Cila qui msi wés’reut nin plinde 

Qwand on pus maisse qui lu l'vout strinde 
Sins aveur ni dreut ni raison. 


Qwand nos prindans n’miette astéme. 
Et qu'on veut Phomme so s'laid costé, 
Ni diriz-v’ nin qui l'mèchanc’té 

Fait rouvi qu’on-a r’çû baptême. 

Ouie di boûf. Betoine des Montagnes. 


AKSEIGNANCE 


Ji sos_st-avâ les qwârts. 


Cisse plante à rogès fleurs vis saule avou s’hinèie. 


On a dangi d’tote si raison, 

Qwand on tape ine dimèie divisse, 
Et, mafrique, cilà qu'est tournisse, 
Ni d’bittret jamdie wai d’chwé d’bon. 


Ouie d'ange. (ou Oreie di soris) Myosotis. 


AKSEIGNANCE : 


Ji pinse à vos, ni m’rouviz nin. 


Ces joleiés fleurs qu’ont pris n’miette di bleu fou dé 
cir po s'eâïelotté ni s’plaihet qu’ax bwérds des aiwes, 
là wisse qu'elle si murret tot l’osté. 


A p'tit réwe qui passe mâgré tot, 

Les bais ouïes d’ange fet des caresses, 
Et tot clinchant leus p’tités tiesses, 
Ces fleurs dihet : ji pinse à vos. 


Pitit Piérre, li wârdeu d’moutons, 
Qwitta si hamtai sins rin dire. 

Si mére, si crapaute et s’mahire, 
La qui l'douce paie et les chansons 

Quichessi les p’tités miséres, 

Qui nos fet d’bitter cint rachas. 

Mains l’ideie dé div’ni richa, 

D’aveur d’a sonk ine since, des térres, 
Ni féve rin d’aute qui dé l’tem'ter. 

On jou l'biergi prinda s’holette 

Si chin, des ouïes d’ange da s'Lisbette, 
Et qwitta s’viége sins holer, 

Sins minme léi toumer n’seule lame. 

I rota dreut, fi dreut d’vant lu, 

Si confiant st’é l’wâde di Diu, 

Po trover quéqu’ part ine bonne âme 
Qui li direut là wisse qu’on va, 

Po ramasser d’l’6r à l’palette. 

Noulu portant ni s’vina mette 

So ses vôïes po li dire çoula. 

Mains Pierre saveut herref st’é l'tiesse, 
Qui faléve rotter pus d’ine an, 

Po z'av'ni là qu'on jaséve tant 

Di mennes d’ér et d’totes leus richesses. 
Il av'na d’vins ces longs pays, 

Avou s’holette et s’chin fidéle, 

Et les fleurs qu’estit d’manowe télle 
Qui s’monkceur les aveut rai, 

Les bleus ouïes d’ange avit bai dire 
On tise à vos, n’el rouviz nin, 

A hamtai, Lisbette vis ratind, 

Et voss’ mame va fini s’carire. 

Mains l’biergi ramasséve di Pôr, 

Et qwand li forteune nos soureie, 

Li passé n’est pus qu’ine biestreie 
Qu'on lais doérmi dizos s’trésôr. 
Portant li r’moérd avou s’deur chége, 
Fat bin pus qui l'lingage des fleurs ; 
Ci fout drennant d’zos ses valeurs 

Qui r’prinda les vôïes di s’viège, 

Et tot z’aprépiant di s’cot’hai, 

Il apprinda qui s’blonde Lisbette 

Et s’pauve mére pétit l'Iongue sokette 
Ès I’vile aite di si p’tit hamtai. 

Et nosse riche bergi div’na sot, 

Tot r’véiant d’vins n’cwenne di s’mahire, 
Des ouïes d’anges qui sônnit li dire, 
Elles sont mwèttes tot pinsant-st-à vos. 


Pan d’cou cou, Alleluia. 


AKSEIGNANCE ; 
Ji m’é rafeie. 


Les plaisirs ni sont mâie fini, 
Po cila qu'aime dé veie, 
Sins avu male éveie, 

Li bonheur po les autes vini. 


Pinséie. Pensée. 
AKSEIGNANCE : 
Sov’nanee. 


Li pinsèie, ou hiébe dé l'trinité, florihe à k’minc’mint 
dé prétimps, jusqu’à bin tard è l’ârrire-saison. 


Li souv’nir c’est image bèneie 
Qu’on mette pinde a cla dé passé, 
Et nosse sov’nance po les r’passé, 
Rimonte li deur corant dé l'veie. 

Awè sour, tot passe, tot s’rouveie, 
A c’te-heûre on est si pau r'gretté, 
A pone véiez-ve, s’a-t-on qwitté, 

Qu'on n’songe déjà pus à s’riveie. 


Li sov’nance di çou qu'est r’planté, 
Distind comme l’imâge qui d’vint veie 
Cou qu’on adora tote si veie, 

Fot dé cour nos I’leians gotter. 


Qwand on 4ré d'on côp d’truvelle 
Wallé l’plèce là qu’j'iré dwermi, 
Si vos v’s’agénihez, bacelle 


Ou si v’sintez vosse cour gémi 
So m’fosse qui séré tote novelle, 
Sèm’rez-v’ quéquès pinsèies por mi ? 


Bus. 
AKSEIGNANCE : 
Corège 
Po s’warandi des méchants côps d’tonnire 
On alomme dé paqui bèni, 


Et cila qui l’pawe fait fruzi, 
Riprind corége tot véiant s’bleuve foumire. 

Peu Ceneu, Pois de'senteur. 
AKSEIGNANCE: 
Ahâïance 


Ces jolèiès fleurs rispardet n’hinéie qu'est des pus 


agrèïâbes. 


Li bonne hinèie des peu d’sinteur, 
Rapinse direut-on les caresses, 

Et les prumis moumints d’bonheur, 
Qu'on raskôïe è s’prumire jônesse. 


On jou qu’i plovéve à séiai, 

Fahotte, li blonde, feie d’on grand prince, 
Si v’na respouner d’zos l'teutai, 

Dilez l’finiesse d’on pauve potince. 
Nosse riche dame sônéve rigretter, 

Di d’veur si cachi là po l’plaive, 

Qwand fou dé volet d'à costé, 

Ine sinteur vina flahi s’geaive, 

Fahotte qui n’aveut mâie odé, 

Ine hinéie si douce et si bonne, 

Q witta l’trotwér po v’ni d’mander, 

A cix qui clawtéve és l’mohonne, 

Li nom dé I’fleur... .. Mains li p’tite voés 
Plaka st-à gosi dé l'mamzelle, 

Tot vèiant jondant d’on viloés, 

On si bai coéphi batte li s’melle.. . 

Sins s’fer hairi, nosse feu d’chétait, 

Si vite qui l’plaive fourit toumèie, 
Is’waina so l’vôie dé chestai. 

Po z-aconkoéster l’binamèie, 

L’amour qui n’lais jamaie préhi, 
Jetta st’on pauve divins- l’nôblesse, 
Po ses peus d’sinteur, li coèphi, 
Siposa Fahotte li princesse. 


Pitite-pirre. Sauve-vie. 
AKSEIGNANCE : 
Riwèrihège 
Cisse plante siéve à plusieurs bons r’médes. 
C’est tot k’hustinant les hanteus, 
Qui lamour nos strind d’vins ses lesses, 


S'on lais n’gotte pus d’ahe à l’jônesse, 
L'amour si r’wérihe lu tot seu. 


Pussâte d’Avri. Pervenche. 
AKSEIGNANCE: 
Jéie riv’nowe 


Li pussate d’Avri florihe 4x prumis joûs d’prétimps ; 
ces fleurs bleuves ou blankes sont comme des aronges 
qui nos prédihèt les jôïes riv’nowes dè I’belle saison, 


Qwand on r’veut les pussates d’Avri, 
On pressint qui I’térre va flori, 

Qui les fwétés bihes, les gealèies, 
Po des longs joûs sont rèvolèies. 








=> 

Plante di mwért. Jusquiame. 


AKSEIGNANCE : 
Mèhin 


Cisse plante rèssére on pwèson et l’wapeure qui 
vint foù qwand on I’mette boure, est capabe dé fer 
div’ni sot li pus siti dè l'térre. 


C’est sûr li pus laid dé méhin, 
D’aveur on mava caractére, 

Et po viker pâhüle so l’térre, 

On a qu’à s’houwé d’ine télle gin. 


L'amour di des gins qui n’a, 

N'est qu’on pwéson qui v'riwenne ; 
Vat mix dé coéffer Sainte-Cathrenne, 
Qui dé prinde di s’pwéson-la. 


D’ou vint ni sés-ju pus chanter 
Mi qu'a todis s’tu l’coq dé l’rowe ? 
I fat surmint creure qui ji mowe 
Po n’pus saveur du tout quiker. 


Est-ce pasqui les frudeure sont v’nowe 
Qui m’voés d'on plein côp ma qwitté? 
Si c'est st-ainsi, va, po l’osté, 
Jix’chantré po fiesti s’binv’nowe. 


Li térre est déja racoviette 
Di fleurs et mi ji n’sés poqwè 
Qui j’n’a nin co chanté m miette. 

Li nateure rajônihe, awet, 
Mains l’homme, vèiez-v, tot çou qui piette 
Ni r'vint jamaie mâgré ses r’grets. 


Bouquet tot fait. 


Patte-d’awe. Chenopodium. 


AKSEIGNANCE : 
- Pawe 


Li patte-d’awe est ossu ine plante épwésonnéie; elle 
créhe à l’dilongue ces vix meurs ou d'vins des endrwès 
qui n’sont habités di noulu. 


Les cix qu'ont l'àme pleinte di vénin, 
Divrit st-avu pawe di s’fer veie, 

Leu présince è I’bonne kipagneie 

Rispäd n’pufkenne qu’on n’suppwette nin. 


So n’ brique, à bwérd di l’'aiwe, deux jones mohons s'chouftet ; 
C'est I’nateure qui ravique, 

Li sève abroche à fwèce, nos deux oûhais l'sintet. 
Mains fer lamour so n’ brique, 

A l'narène des pèhons, divant tot l'monde... nénni... 
Po s’choufter, s’fer n’ caresse, 

Fareut po l'mon dé monde esse logi d'vins quéque nid. 
Sins pus d’viser dé resse, 

Nos mohons s’ébarquit po qwéri quéque saqweé, 
Po qwéri, c’est âheie, 

Mains c'est trover qu'i fat, surtout qui d’vins les bwès 
Tot l'monde qwire ine bèdreie. 

D’abalowes et d’halénes les cohettes ridohit : 
Totes les fleurs estit prise, 

I n’aveut nin n’seule hiébe qui n’cachasse ine saqui : 
Adon k’mint trover n’gise ? 

Enn on s’fait r:mowe manège, on n’pout nin s’apister; 
Nos mohons pierdit I’tiesse 

D’aveur battou carasse et corit d’tos costé. 
Ci n’est nin n’pitite tresse : 

Deux ouhais so l’pavèie, tote ine nute, songiz don!... 
Pa, j’sos st-à char di poie. 

Qwand ji tuse a cisse cope di pauves pitits mohons 
Qui n’avit nin n’seule foie 

Homispwesericis teases 1 eta rom, Bae ene E Z 


Plope. Peuplier, 


AKSEIGNANCE: 
Lamientege 


Les plopes ni s’plaihet bin qu’ax bwérds des aiwes, 
nos dist-on, là qui polet murer leus grands cwérps 
et hoûter les flots gazoui. 

Li Grand Maisse vinéve à pône dè fini les ‘champs, 
les montagnes et les vas, qwand i s’rapinsa qui n’aveut 
rin d’aligni so l’'térre po les aiwes passer. 

Ci fout st-adon qu'i planta des p'tits plopes, tot | 
d'hant: «C'est cisse riguilitte d’âbes-là qui mosturet - 
l’vôïe ax flots», 

Comme ci fout dit, fout fait, et longtimps, bin long- 
timps, les hattès aiwes gazouït leus nozés respleus, tot 





à 
ee les pids des cix qui montit I’g4rd so leus 
passèges. Mains so c’monde chal, li bonheur n’est waire 


éternel, tot-a-fait s’gate. 

Li déluge vina et les plopes qui n’savit gotte di- 
hombré dé crèhe, pierdit I’tiesse tot véïant les aiwes 
monter, monter et s’sitarer tot avât l'térre. 

Kimint, zels queue stu mettou la par li Grand 
Maisse po mostrer à corant li pasai qui d’véve sûre, 
allit tot don côp esse rafulés! jamâïe, jamaie, et d’sogne 
dé displaire à Cix di d’zeur, nos âbes si mettit à créhe, 
à créhe et les aiwes à monter à l’ouie. 

C'esteut st-ine pitié à vèï cisse bataie. 

Nos pauves âbes si clinchît don costé, si clinchît 
d'l’aute, afisse dé v’ni fot d’térre, leus p'tits bresses si 
stichi vès l’cir comme po voleur dimander s'cour à 
Diew. Mains Diew saveut bin çou qu'i féve, et po l’joû 
d'houïe, les plopes qui sont si grands et si maigues, 
avou leus cohes qui s’sitichet d’vés les nuléies, nos 
rapinset.co tot cou qu’les hommes ont souffrit dis'vix | 
timps-là. 

* Si pau qui I’vint sofelle, 

Les grands hauts plopes si lamientet, 
Ax doucès chansons qu’is d’bittet 

Ji sins qui mi-âme tréfelle. 
Leus voés tot dé long m’ fait tüser, 

A cila qui gémihe, 

Et so l’foïe qui frusihe, 
I m’sonne veie des soglots passer. 

A l’cîx qu'est v'nou so l’térre, 
Po raskoï pônes et tourmints, 
N'est mâie binâhe des leddimains 
Qui Diew li deut st-êlére. 
L’existince est pus deure qu’on n’creut, 
Et c’est qwand li vilesse 
Nos fait toumer st-énn’blesse, 
Qui nos madihans l’pwèds d’nosse creux. 
Ossu les grands hauts plopes, 
Qui hoûtet les aiwes gazoui, 
Divet sovint, sovint vei 
Céx-la qui n’polet hope, 
Vinitbeure li diérain bouion. 
Et l’âbe, à vint qui passe 
Raconte dé cix qu’trépasse, 
Totes les miséres et les guignons. 
Les plopes kinohet, ciètte, -~ 
Des gros hopais di s’crets mawet, 
Ca, c'est d’vins leus pähüles endrwès, 
Qu'on ainme à si v'ni piètte. 
Les amoureus si t’nant po l'main, 
Vinet dire leus biestreie, 
Dizos l’âbe qui soureie, 
Tot z-étindant ces fax siermints. 
Li raskignoû lu-méme, 
So n’cohe vairè s’mette à chanter, 
Afisse dè poleur eschanter 
Li pauve ouhai qui l’ainme. 
Et les grands hauts plopes tot véiant 
Cou qui finihe et qui k’mince, 
Tot fant des révérinces, 
Si lamiente so les passants. 

Piaune. Pivoine. 
AKSEIGNANCE: 
Ji n’vis wesse louqui. 


L’énoceinne jône feie qui n’sét co cou qu’c’est d’l’a- 
mour, divint roge comme ine piauné qwand on jônai 
él rilouque. C'est l’awoureu timps, a ciste âge là on a 
co tot-à-fait à z’apprinde et à r’gretter. 


C’est l'amour dist-on qu fait I’bonheur, 
Ca l'amour est st-ine rose av’ nante, 
Mins véiez-v’, mi feie, qwand on hante. 
On riskèie di s’fer happer s’fleur. 


Qwand l’âmatin heut ses pielles di rosèie, 
A Vheure qui les fleurs si doviet, 

Qui Fair ridohe di ses bonnés hinnèie, 
Léiz-v’ tot bas dire ine saqwè. 
N’a nou risse qu’on nos surprinse, 
Li pont dé jou n’est nin co la, 
Et l’amour veuie qu'on nos étinse, 
Léiz-v’ dire ine saqwé tot bas ! 


Divins l'fouiège, li fabitte si lai s’trinte, 
Comme deux sots nos ouhais s’chouftet ; 
C’est qu'leie, véyez-v’, sins rin du tout comprinte, 
A houter tot bas quéque saqwè ; 
S'on n’si lait nin n’gotte tourner I’tiesse 
Po sawourer çou qu’c’est d’goula, 
On est jéne sins k’nohe li jônesse. 
Leiz-v’ dire ine saqwè tot bas | 

Quand totes les jdies ‘dé I’'jonesse sont so flotte, 
Qu'on s’rapinse les pasais dé bwès, 

On r’veut là wisse qu’on a lei n’flibotte 
Tot houtant tot bas quéque saqwè. 
On cing è s’bai nou vantrin d’sdie 
È st-ine image qui s’gravéie là ; 
Po qu’vos v’sov'nez-s’ di vos jous d’jdie, 
Léiz-v’ dire ine saqwé tot bas. 





Bouguet tot fait. 
Poleur. : Serpolet. 
AKSEIGNANCE : 
Dangi di s’piètte 


Li poleur est ine plante durave. À prétimps, qwand 
tot raverdihe, elle si s'tare avat les champs. 

Si bonne odeur donne èveie ax amoureus di s’assir 
è l’pleinte campagne po s’sofler des pouces és:l’oreie. 


L’alouwette, divins les nulèies, 
Chante po s’moncœur, 

Et mi, jondant di m’belle crollèie, 
È champ d’poleur, 

Ji d’file les respleus qui n'douce joie 
Mi mette a cour. 

Les plaisirs qui l’jônesse raskôie, 
Divins l'amour, 

Fet rouvi li misére et l’pône 
Qui nos ratind. 

So cisse térre, on est qui n’feie jone, 
Tot n’a qu'on timps. 

Et vingt ans c’est l’âge des sottreies, 
On côpe des fleurs, 

Et s’veut-on qu’tot-à-fait soureie 
Avou bonheur. 

Ine feie qui l'wazon raverdihe 
Les prés, les bwès, 

Fet st-étinde po qu’on s’ahardihe 
Leus doucés vwés. 

Seul’mint totes les rôses ont des spennes, 
Et nos r'grettans 

Sovint d’avu stu trop glawenne 
Li joù di d’vant. ; 


Fâreut avu li cour di fiér 
Po m’rèfuser qwand mes deux ouïe 
Vis d’het: Vinez-v’, li cir est clér, 
Et so l’wazon, on joù comme houie,- 
On veut 
Galant, maitresse. 
Y qwèri n’plèce 
Po deux. 


On a si bon di s’apprèpi 
D’vins les pasais wisse qu’on n’pout haïe 
Po houter I’s ouhais gazoui, 
On s’respounéie dizos l’ramaie, 
Hureux, 
Si d’vins n’cachette, 
On pout s’y piette : 
A deux. 


Es bwès si n’fans même on sam’rou 

Personne ni houtrè nosse ramage 

On s’pout dire sins avu paou 

Ji v’s ainme! M’ainmez-v’ ? dinnez-m’ on gage?... 


\ 

On s’deut, 
Dizos l’fouiège, 
Trinte-six bâhège, 

Po deux. 








3 Allanss fer comme les autes. L'amour 
-N’a jamaie qu’ine saison, Babette, 
Es bwès, les hièbes sont comme dé v'lour 

r Et vosse mamme nos lait po l’rawette 

Tot seus. 
Sins fer six vôies, 
Corant èvôie, 

Nos deux. 








Li pâvion po choufter les fleur, 
A casi trop pau d’ses deux éle 
Li râskignoû chante à s’monceeur 
Qui li séré todis fidéle ; 
Plein d’feu. 

' C’est lu au’rispâde 

= oe Totes les roulade 
Po deux, 





Po s'dire tos ces p'tits s’crets mawet, 
Po s’sofler des pouces és l’oreie, 
Les hanteus vont s’assir ès bwés 
Tant qu’on veuse ä d’hinde li nuteie. 7 
Joyeux 
4 _D’esse passé l’'aiwe, 
A l’vole ons’saiwe, 
A deux. 


Bouquet tot fait. 

Plaihante-Fleur. Hortensia. 
AKSEIGNANCE : 


Çoula et rin c’est l’eompte. 


Li plaihante fleur n'a rin por leie qui les bellès 
coleurs quel I’gaillotté ; nol sinteur n’amousse fou 
d’cisse grosse boule, qu'on p'tit cop d’vint fait halcotter 
sos’tige, qu'est trop maigue po l'sut'ni. Li plaihante-fleur 
est Vakseignance di cèx-là qu'ont n’belle tiesse et rin 
d’vins. 


L’apparince qu’a todis l'avnant, 

D'ine saqwé qu'ènnè vat les pone, 

Qwire à nos bloûser, mins portant = 
On sét bin qu’ l'habit n’fait nin l’mone. 


Li ci qu'est bon et qu'est honiesse, 
Lairé l'mâle divisse di costé, 

I n’a vormint qu’les vudès tiesse, 
Qui s’polet rimpli d’méchanc’'té. 


Elle esteut pus belle qui nole aute, 
Et les jônais, di lage et d’lon, 

Estit jourmaie so ses talons, 

Po z’admirer l’joleie crapaute. 

Vos Ariz dit I’feie d’on richa, 
Téll'mint qu’elle esteut todis gâie, 
Et totes ses fou richès gâgâie, 

Li d’nnit l'air d’ine gin comme i fat. 

Divins ses ch’vets neurs comme gaïette, 
Elle mettéve des pielles rilihants, 
A ses oreies des gros diamants, 

Et chaque jou n’novelle gorjurette. 
Avou l’v’lour, li sdie et l'satin, 

Des costires fit des robes por leie, 
Et tot çoula l'rindéve joleie, 

Pus joleie qui n’fleur di prétimps, 
Ca so s’coérp, les richès mousseure 
Allit comme ine saqwè d’pondou. 
Les grâces s’avit sur étindou, tee 
Po li d’ner n’ässi belle tourneure, 

Et les hommes tot l’vèiant passer 

Enn’ è div’nit sots d’ine pleinte péce, 

Mins tos cèx-là qui pierdit l’tiesse, 

Qwand is avit n’gotte diviser, 

Avou I’cisse qu'esteut si r’qwérowe, 

Enn estit bin vite ripahou, 

Li belle qui féve tant des anchou, 

Po s’hagner d'vins les grandés rowes, 

Ni raviséve qui l’plaihante fleur, 

N’âïant rin d'aute qui d’l’apparince ; 

Mains po l’jou d’houïe l’intelligince, 

Vat mix qu’les pus frissès coleurs. 


Qwand on a qu’ine seule qualité, 
On est, mafrique, bin à plainde, 
Ca, véyez-v’, i fat comprinde 

Qui l'esprit rotte divant I’baité. 

Pid d’Leup. Lycopode. 


AKSEIGNANCE : 


Couratreie. 


Li pid d'leup est l'akseignance dé ci qui court et qui 
lance po fer må è cachette; mains çou qu’on cache ax 
ouïes des autes on n’sareut l’cachi à lu-même. 


` Li jônai po hanter n’bacelle, 
Si continte d’allouwer ses s’melles; 
Mains po fer l'amour, li vix sot, 


Alouwret ses s’melles et s’ magot. 


On lance, on court, on va, cn vint, 


Et tot-à-fait passe comme li vint. 


Vos n’sariz jamaie les rat’ni 

Ine feie qu’aspitet fou d’li s’cole, 
V'diriz n’niéie d’ouhais qu’révole, 
Tot bindhe dé quitter leu nid. 


. 

Is tournet pé qu’des caracoles, 
Mains d’vant qu’leu jeu séiesse fini, 
Pus d’on carpai s’aivret s’sov’ni 


Dé l'gougne qu’on s’donne tot fant n’pichole. 

Pid d’Alouwette. ‘ Dauphinelle. 

AKSEIGNANCE: 


Hureux sort 


Li p’tite fleur qui cisse plante nos donne, 
N’a rin d’més’ré, ni rin d’bin fait, 
Elle créhe on pau comme i li plait, 
Ni volant sûr plaire à personne. 

z Les fleurs qu’ainmet bin dè hagni, 

| Leus coleurs qui sont si joleie, 

Paiet chir cisse pitite biestreie, 
Ca lni sont jamaie fou dangi. 
Li main di pus d’on fél potince, 
Si s’tiche divès l’baité qui r'lût, 
Et si c’est des rôses qu'on distrit, 
C’est qui l’rôse si hagne po qu'on l’prinse. 


Ranonbe. Renoncule. 
AKSEIGNANCE : 
Vos n’vis sov’nez d’rin 


I n’a n’hiette di sôres di ranonbes, mains c’est l’cisse 
des prés qu'est sûr li pus k’nohowe. 


. 
On a rar’mint dé l’rick'nohance 

Po les p'tits siervices qu’on nos rind, 3 
Les binfaits ni comptet po rin, 

Houïe, tot s’rouveie di bonne sov’nance. 

Sovint céx-la qu’sont bons po prinde, 
Div’net mâvas qwand is d’vet rinde. 


Bee ele Se Rae np 


L'indiffèrince est si cagnesse, 

Elle ni songe qu’à nos accabler, 

On I’veut jourmaie si fafiller 

La wisse qui l’rick’nohance prind plèce. 


Ingrâte, vos m’aband’nez! 
Portant di nole manire, 

Qwand v’s estiz m’prisonnire, 
Ji n'vis a-chagriné. 

Vos n’sariz, vos, qui m’qwitte, * 
Mi r’procher quéque saqwé 
Sic’n’est, nozéie fabitte, 
D’ainmer vosse pitite voéx. 


Ji m'âreus nègligi 

Po v'dinner vosse mézahe, 
Et ji v’pinséve à l’âhe 

Ine feie qui v’grusiniz ; 
Même ji n’séra pus I’pwétte 
Di vosse prih’nire. Ma fwè, 
Li bonté m'a fait piette 

Li douceur di vosse voéx. 


C'est vrèie, qui I’cir est bai ! 
Mins portant d’zos l’fouiège 
Méfiiz-v’ qui l’orège 

Ni v'sipèie on vanai. 

Vos qu'a paou po n’mohe, 
Qwand li neure nute vinreé, 
Si v'gèmihez so n’cohe, 

Ji wôrè nin vosse voex. 

Po viquer so blanc peu, 

Fat quwnohe les trôs les nahe. 

Kimint frez-v’ po v’ripahe 

Qwand v's ârez faim et seu ? 

Vos quin’sét nin les vôie, 

Vos v’piédrez d’vins les bwès, 

Et ji n’aré pus ljôïe 

D’étinde vosse pitite voèx, ‘ ¢ 


Mi qui v’s a-st-acclèvé. 

Vis r’sov’nez-ve dè I’niéie. 

Qwand traze côps so n’journéie, 

Po n’nin vlèyi piper, 

Ji v'dinéve so n’baguette 

Totes sores di bons p’tits mets, 

Comptant qu’vos m’payeriz l’dette, 

Longtimps di vosse belle voëx. 7 


Portant, di v’s è voleur, 

Créyez-m’, jin'a nin l’fwece. 

Qui l’bonne aweur vis wesse s 
Di totes sores di malheur ; 

Viquez d'vins quéque busquége 

D’on riche, qui v’s ad’miré. 

Ji wade, comme héritège, 

Li sov’nance di vosse voëx. 


Méfiiz-v’ dé tindeu 

Qui todis v’s awaitéie. 

Qwand l’foïe si raqwernéie 
C’est ségne qui vas fer freud ; 
Vos estez si pau d’chwé! 
Saiwez-v’, in’fat qu’ine nute 
L'hiviér so n’seule minute 

Vis r’prindreut tote vosse voéx. 

Adiè, ji mva r'trôcler 
Vosse gaïoule divins n’cwenne. 
Si jamaie li famenne 
` Vis rachesse di m'costé, 
Cisse prih’nire, di n’divise, 
Enné varet pus l'pwèd. 
Et mi j'sèrè là wisse 
Qu'on étind pus nole voex. 


Bouquet tot fait. 


Rampioule. © Clématite des haies. 


AKSEIGNANCE : 
Mâvas tour 


Li rampioule est eune di ces fleurs avou l'quélle les 
éfants jouet co bin volfi, portant cisse plante rèsérre 
on pwèson ; si sève évulmihe li plâïe et cila qui côpe 
ine rampioule po mèêtte è s’boque, comme on fait 
quéqu'feie tot passant à l'dilongue d’ine hâïe, risquèie 


di s’aqweri des toubions. 


Francwès, li bai crolé serwi, 

Esteut k’nohou d’vins les crapautes, 
Comme estant l'pus fél des apôtes, 

Po z-avu I’pisse dé ls adawi. 

Qwand noste homme si mettéve è I’tiesse 
Dè happer I’cour d'on tél poïon 

I trovéve à l'vole l'occasion 

Po maistri mainme li pus cagniesse. 

Il aveut surmint quéqu’s saqwès, 
, Po z-asséchi li p'tite wihette, 
A pone l’avit-t-elle véiou, ciette, 
Qu’elles div’nit totes sottes di Françwès. 
Les mames avit bai fer, bai dire, 
Bai voleur moudri I'forsaulét, 
Qui n’songive qu’à z-émacraler 
Totes les pwéttes di leus préh'nire. 
Mains rin ni poléve espaichi 
L’amour dé serwi fer s’trawéie, 
Et vèiez-v’, s'i fat dire li vréie, 
C’est les crapautes qué ;disbachi. 
Jamaie nole ni féve li haïâve, 
Qwand Françwès d'mandéve on rajour, 
Li pus s’treigne vinéve di bon cour, 
Si piède divins les véies contrâves. 
Elles estit firs d’aconkwesté, 
Cila qué l’zi féve creure des boûte, 
C’est d’habitude, véiez-v’, on hoûte 
Cou qu'est l’contrâve dé l’vèrité. 
Mains so cisse térre tot-à-fait passe, 
Tot n’é va pareie qui l’espwér, 
Et cila qu’est houïe deur et fwért, 
Dimain pout div’ni l’pus moflasse. 
Nosse serwi, qu’aveut pé qu’noulu, 
Tourmettér pus d’ine brave bacelle, 
On bai joù touma so n’ficelle, 
Qua s’tour, véiez-v’, si moqua d’lu 
Adon les autes, les aband’néie 
Sintant co leu cour tot k’moudri, 
Estit binahe dé veie souffri 
Cila qui n’valéve pus n’pennéie. 
Et noste homme di s’sépi d’famé, 
Et r’noi d’totes les jônès feies, 
S’aré d’vout dire trasse et trasse feies, 
Qwand on ainme, «on n’est pus ainmé». 

I sont-st-accropious, les cabais, 
Leu treus tot à mitan dé l’rowe: 
Li pus grand tint on chin po l'cowe ; 
Les deux p'tits l’tinet po I’busai. 


C’est-st- pone si I’pauve biesse si r'mowe. 
I n’songe wère à çou qu'on li fait : 
Qwand on n’a qui I’pai so l’s ohais. 
Est-ce qu'on pinse à siervi d'iojowe ? 


Lu, qu’passéve si pahul’mint s’vôie, 
A c’te-heure fait rire, comme des bossous, 
Nos treus carpais qui sont pleins d’jôie. 

. 


Tot breïant kaïute tant qui pout, 
Li pauve laid maigue chin court èvôïe 
Tot herchant n’vile marmite à s’cou. 


Påhúles Rimais. 


Responce. A Raiponce. 


AKSEIGNANCE : 


Prév’nance. 


a 


Cisse fleur a tote lair d'esse vinowe a monde po 
monter d'gârd et prév'ni les autès fleurs, tot fant hilter 
ses p'titès cloques qwand quéqu's dangi va sawachi 
sor z’elles. 

Divins l'timps li ci qui coréve li prumi émon s'wèzin 
po l’aidi à v’ni fot d’on dangi qui v'néve di l’askure, 

aveut po riscompinse ine fleur di responce et I’ci 
qu’aveut wangni n’télle marque di rik’nohance, esteut : 
pus r’noumé qui baicôp d’grand capitaine d’asteur. 
On n’sareut maie trope si préveur 
Conte li dangi, répefte t-on co cint feie, 
Jè l’voux bin creure, mins portant fat qu’ji v'deie: 
Qu'on bin pout v’ni fou d’on malheur. 


RO D tue teat Poise Nise) CT 


Cou qu’on n’sdreut jamaie prév’ni, 
C’est l’joû qui llaid Wati deut v’ni. 
. `Țń 


C’est à creure qui I’main dè hâsârd, 
S’éfwércihe à rispâde so I’térre, 
Pône et plaisir, jôïe et misére, 
Qui nos raskoïant timpe ou tard 
Dilez l’fleur qu'est st-èpwèsonnèie, 
Ine aute si d’hombreie dé sèmer 
Ine odeur qu’on a bon d’houmer, 
Et qu’nos fait rouvi l'mâle hinéie, 
Dé l’cisse qu’a l'haleine di pwèson. 
Li bin fait dilez I’ma prind plèce, 
Ava I’monde nos véians sins cesse, 
Des lames akonkwester l’chanson. 
Tot-à-fait sourdihe so minme vôie, 
Li hisdeure, pareie qui I’baité, 
Li calin’reie, comme l’honiess’té, 
A s’part di solo qui Diew avôie. 

: Et rin n’sâreut maie fer cangi, ; 
Ni timps, ni l'monde, ni l’destinèie, 
Li ma qu’on crévinte ciss’ st-annéie, 
Ni sèche nouk po l’câse foû dangi. 











Fin ESIN 

Ca l’main dé hasard est prév'nante, 
Tot cou qwa s’tu fait deut d’mani; 
Qwand on veut n’calin’reie fini, 

Ine aute nos survint pus méchante. 
Ossu, prév’nant qu’à l’longue dé timps, 
Les sâvagès biesses qui l’térre pwette 
Distidrit miette à miette, 

On fat des biesses avou des gins ! 


Ni chériz jamaie fot d'vosse vôie, 
Qwand vos y polez vicotter 

Pâhüle, divins n’coéne, so l’costé, 
Avou llot qui l’bon Diu v’s avôie. 


Ah! malheur à ci qu'est tem’té! 
Po voleur fer trinte-six convôie, 
I k’chesse si p’tit bonheur évdie 
Et ’misére nel pout pus qwitter. 


On a bai sayi, fer des fwèce, 
Li ci qu’n’a nin des longs vanai, 
Sèrè battou par li timpesse. 


Et qwand i r’toum’ré so l’pasai 
Qu'il ârè qwitté d’on côp d’tiesse, 
Li guignon li jett’ré s’fârdai. 


Bouquet tot fait. 


L'amour ni préveut jamaie rin, 
C’est po çoula qui d'vins n’praireie, 
La wisse qui tot chante, tot soureie, 
Li malheur atome so nos rein. 

Rosai (on Riban @ Paris). Roseat. 
AKSEIGNANCE: 
Chantreie 


Li riban d’Paris, comme bin des autès plantes, 
_ deut si-existince à des mirâkes téls qui nos n’veurans 
pus jamaic. 

On mèchant seigneur dé vix timps, raconte-t-on, 
aveut des oreies ossi grandes qui les cisses d’on bâdet, 
mains personne ni k’nohéve si laid méhin; nosse haut 
personnége mettéve, nute et jou, on boniquet d’sdie, 
po cachi l’esseigne qu'on a mettou âx bourriques. Vrèie 
qu'i n’aveut nin mésahe dé rafûler ses oreies, on advi- 
néve, à prumi cop d’ouie, cou qu'il esteut. 

On jou portant, i fatli k’nohance d’ine crapaute et 
cisse-cial, sins songi 4 risse qu’elle coréve, li d’manda 
d’où vint qu'i mettéve on boniquet? 

Comme li bâcelle esteut pus joleie qui l’amour et 
qu’noste homme è Igeairive, i n’li fat nin côper 
l'tiesse, comme i féve d’habitude avou les cix qu’él 
touchi la qu’il aveut dé ma. Seul’mint, il alla trover 
s’barbi et s’fat côper ses orrions. 


Afisse qui noulu ni sépasse rin, i les alla planter 
lu-même divins n’cwénne di s’jardin. A pône estit-elle 
è terre qu'elles boûtit foû à riban d’Paris et s’mettit 
st-à chanter qu'elles estit les oreies d’agne dè seignetir 
di l’endrwés. 

Si longtimps qu'i n’ârè des s’cret, 
1 n’ârè n’saqui qu’les diret. 


Li chantreie ramône l’espèrince, 
Li chantreie donne des bais moumints, 
Qwand on chante c’est qui I'joie kimince 
A k’chessi les pônes, les tourmints. 
Avou l’prétimps tot chante so I’térre, 
I n’a nole hiébe qui n’cache ine voéx, 
Ine douce chanson nos rind l’cour tére, 
Ca I’pus brutal rissint n’saqwe. 
Po qwnoulu n’vaie prinde si nièie, 
Li fâbitte ni fait qu’dé chanter, 
Et lci qu’houte çou qu’elle gruzinèie, 
N’a pus l’corège dè l'tourmetter. 
Li chant qu’elle dibitte és fouiége, 
Rapinse li pâie, li bon accwérd, 
Ca I’chantreie nos rind des corège, 
Tot z’aidant l’homme à fer si d’voér. 
Si pauve pitite chanson qui c’seuie, 
Elle trouve ine plèce divins nos cour, 
x : On l’hoûte pahul’mint, on l’akeuie, 
s Comme li voéx qu’nos parole d'amour, \ 
Les villès chansons di m’jônesse, j 
Qwand ji les ètinds grusiner, 
Ont por mi l'douceur d’ine caresse, 
Qui m’mére m'a tant dé feie dinné, 
Si todis I’chantreie nos rapinse, 
A Quéqu’s images ou bin quéqu’s vusions, 
C'est pasqui, véyez-v’, Yexistince. 
Est k’séméie di lames et d’chansons. 








Poqwé chantreus-ju co?... ji n’a pus l’tour di v'plaire! 
Po les gins d’hoûie, véyez-v’, li pauve ouhai s'deut taire; 

So s’chant il a ploû d’sus, ses ramages sont hoïou 

Et s’deut-i, comme l’hermite, grusiner po l’coucou! 
Grusiner po I’coucou!... mi, qwand j'y songe, li roie, 

Li chanteu des chanteus, li camaräde des foie, 

L’otthai ainmé des fletrs, li fioul dé prétimps, 

Mi qui chante qwand l’aireûre si dispiéte l'âmatin, 

Esse aband’né ainsi! adié, pielle di roséie! 

Adié mes bellès nutes, ca ji n’vas pus n’pénéie. 

Li musique, jè l’rik’nohe, wa rabattou m’caquet, 

Et ji deus bahi I’tiesse po ses clapants boquet; 

Si n’s estis minme nos cint, aspités so n’cohette, 

Nos poris co lutter; li musique c’est nosse piette. 
Portant sins l’râsquignoû qui d’vinront vos jardins? 

Qui d’vinront les amours et totes ces jônès gins 

Qui v’net co d’zos I’busquége po hotter mes roulade 
Elles sont si douces, parët, les notes qui ji rispade 

Et l’bon Diew nos a dit po n’rinde personne jalot : 

« Vos chantrez, râsquignoû, qwand n’luret pus lsolot.» 
Et comme Diew nos l’a dit, qwand les nutes sont steûlèie 
Jusqu’àx aireûres dé jou so n’cohe ji m'appistèie 

Et ji r'dis les binfaits dé prétimps. Po chaque fleur, 

Po chaque bouhon qu’rispade ine miette di sintetir, 

Ji chante on p'tit boquet. So ciste térre pus qu’on n’pinse 
Les fleurs, tot comme les hommes, volet qu’on les essince. 


Bouquet tot fait. 


Po m’rapinser mes villès jôies passèie, 

Po m’fer r’sov’ni des images di m’jéne timps, 
Ji wa qu'à r'veie tote hoss’lante di rosèie 

Ine magriette à prumi jot d’prétimps ! 

Divès l’passé mi pinsèie si rèpwette 

Ossi légire qui l’sinteur des clawsons, 
Qwand l’râskignoù, respouné dri I’cohette, 
Fait resdondi ses pus bellés chansons, 

Aweé, pus qu’on pinse, 

Ji sos st-awoureux ; 

Qwand c’est qu’on m’rapinse 
L’air d’on vix respleu. 

Tote ine sainte journéie, 

On mô gruziner 

Les villès paskèies 

Qu'on m’a tant chanté. 


Ine pitite fleur qui v’trouvrez so vosse voie, 

On chant d’ouhai, li sospeur d’ine éfant, 

Vis frè r’sov’ni d’on bonheur qu'est st-èvôie, 

Li timps passé, raccourt mâgré les ans. 

So vosse pasai, kissémez les caresses, 

Kissémez l’jôïe, éfant, po vèie germi 

Pus tard, ’image dé l’cisse qui d’vins ses bresses, 
Tot v’dinnant n’bahe, chante houie po v’s édwermi ! 


Ronhe. Ronce. 
AKSEIGNANCE ; 
Eveie 


Li ronhe ossi pé qu’l’évieu si waine so nosse passège, 
vis agrife comme po v’haper n’part di bonheur qui n’li 
siévré portant a rin. Li ronhe est l’akseignance di 
l’éveie et cèx-là qu’s’énné r'sintet, ni sarit male esse 
awoureux. Ci n’est nin por zels qui l’paie ni l’pâhülisté 
tamhèie li contint’mint, l’évieu n’est: jamaie contint. 
Les law’ris qu'in’ aute a wangni à l’souweure di s'front 

li troublet s'sommeie. Nute et joa, l’évieu fait deux pè- 
nitinces: i sofrihe di s'mâlheur et dé bonheur des 
autes. 

Li ci qu'est asku d’on tél mèhin n’a mâïe ine mu- 
nute d’à sonk; il éveie tot, même li ci qu'est pus mâl- 
hureux qu'lu, ca l’èvieu est ossi mécontint di s’sort qui 
dé ci di s’wézin. 


Li d’sir et l'pau d’capacité 
Fait germi l’évéie tos costé 


Vés li k’mine’mint dé monde, l’éveie viquéve divins 
n’lage crèvasse d’on rocher, n’aiant po k’pagneie qui 
l'mâl-ackwérd, li haime et I’sottreie. 

Ces qwate laidès créateures viquit è leu rèclôs, sins 
s’ébarrasser dé resse; ni l'clârté dé jot, ni l'sinteur 
des fleurs, ni l'doux chant des ouhais n’aveut mâie 
situ les trover. 

Les cix d’âd'vint ni savit gotte çou qui s’passéve 
ad'foû et les cix d’âd'foû savit co mons cou qui 
s’passéve âd’vint. Chaskeune viquéve è l'wâde di Diu, 
sins grandeur et sins éveie. 

Les grands boûfs séchit l’chèrowe. L’agne pwértéve 
ses deux bâdets, sins maie songi à s'ritourner so li 
ch'vâ qui n’féve rin d’aute qui dé k’dure si maisse a 
champ d’honneur ; onk comme l'aute esteut contint di 
s’sôrt. Les mohons, zels-mêmes, des p'tits rauleux 
d’pavéie, ni tisit co waire à qwitter l’soffrante dé teut, 
po z-aller fer leus nid d’vins les busquéges et chanter 
avou les fabittes. 

~ Les cannes covit todis leus oùs à wazon et les cwér- 
bas so les hauts plopes; mains l’harmoneie qui sofléve 
si douce haléne so n'sôre pareie qui so l'aute, vèia d’on 
côp s'awachi l’règne dé l’bon ackwèrd, ci fout li d’zir 
qu'appwèrta sins l’voleur li disdu tot ava monde, 

On joù quwi passéve jondant d’li d’meure di nos 
qwate laids inéhins, il aparçüva l'èveie qui rongive ses 
ongues so l’sou di si-ouhe. Pinsant qui l’jône kimére 
féve ine bonne heurèie, li d’zir qu'est on pangat di 
prumire foéce, s’én aprépia et so rin dé monde is estit si 
camarâde qu’i prinda l’évéie so ses s’pales po nn'aller, 
mins nosse gaillard n’aveut wère rotter ine heure qui 
l'laide kimére esteut gripèie tot à l’copette di s’tiesse. 


Li p'tit Peucet, div’nou bièrgi, 

Esteut r’noumé d'vins tot l’viège, 

Po s’bravour et po s’grand corège. 
Magré qu'il esteut mesbrugi, 

Noulu n’areut polou li prinde, 

Po mix-wärder s’tropai d’mouton, 
“Avou s’holette et s’chin griffon, 

Il aveut st-assez po s’dit:nde 

Disconte les leups qu’ rabattit I’boés. 
Ses ognais, lon d’aveur li hisse 

Waidi, pâhüles, és vért pahisse, 

Et div’nit crâs comme des cossets. 
Chaque jou, qwand i r’passéve à l'breune, 
Les paysans s’mostrit I’carpai, 
Qu’aveut, ciette, li pus rare tropai 
Qu'on n’veureut jamaie és l’'commeune. 
Et mâgré li r’nom qu'il aveut, 

Et l'occasion d’wangni des censes, 
Peucet r’boutéve totes les avances 

Po d’mani la wisse qu’il esteut. — 

Ci n’est nin qu’il aveut belle veie, 

Li maisse ni féve qui dé l’mann'ci, 
Et mâgré qu’il esteut qu’chessi, 
Peucet d’manéve és l'cinse po l’feie. 
ll aiméve Bare tot savant bin 

Qui n’esteut qu’on tot pauve potince, 
Et qu’po marier li feie d’ine since 

I fat poleur compter des bin. 

Le p'tit biergi rouvive li resse, 

Vrèie qu’on n’songe were a s’rilouqui, 
Ine feie qu’on adore quéquw’ saqui, 
On est nin lon dé piéde li tiesse. 

On bai joù qu’i riv’néve d’à champs, 
I rescontra so n’creuhlèie vôie, 

In’ homme qu’j rottéve léie-mi-ndie 
Et qui féve hilter ses aidans; 

Nosse Peucet s’dérit d’vins lu-minme, 
Tot z-oiant les pèces d’ér hilter, 

Ji vindreus mi-âme po répwerter 
Ottant d’richesse à l’cisse qui j'aime. 
Ossi vite l’homme si ristourna, 

Et prindant des airs di macralle, 

I wna mette li main so li s’pale, 

Dé ci qu’aveut pinser çoula. 

Après aveur divisé n’gotte, 

Li marchi fourit boûté ju; 

Peucet aveut I’forteune por lu, 

Mains si p'tite âme esteut so flotte! 
Et nosse bai jojo tot rintrant, 

A s’maisse raconta l’avinteure, 

Et tot d’visant di s’bonne aweure, 

I li d'manda I’main di si-éfant. 

Li sinci qu’n’esteut nin manchette, 
Evéia l’biérgi porminer, 

Et cila qui s’aveut dâmner 

Alla piquer n'tiesse ès I’riv’lette. 

I n’séreut pus were èvii, 

L’homme qui rotte so des réses floreie, 
Si d’zos les fleurs, nos polis veie 

Les s’pennes qui mousset d’vins ses pids. 


Rose d'injipe. Réséda. 
AKSEIGNANCE : 
Bonheur pierdou 


Li rôse d’injipe est k’nohowe et aîmèie di turtos ; 
elle kimince à flori à prétimps et, jusqu'à l’ârrîre- 
saison, elle nos ésincéie di s’douce sinteur. Li rôse 
d'injipe, qu’à tote l'air dine ponte di grain, finihe sovin 
ses joûs so li s'ttoumac dé l'crapaute qui l’arègne so 
si-akseignance. 


On n’rouveie mâïe les pônes d'amour, 
Qwand nos aimans dé fond d’nosse cour ; 
Tot pierdant, véiez-v’, çou qu’on aime, 
On piéde todis n’part di lu-mainme. 


Li grigneu tappe todis n’barbotte 

So les mavas joûs qui s'sûvet, 

I veut des miséres qu’aplovet, 

Li raiant flibotte a flibotte, 

L’espwer d’avu des méieux timps. 

Por lu totes les jôïes sont rouveie, 

Qu’i s’live, ou qu'i s’coûque, i pinse veie 
Dizeu s’tiesse qu’on malheur si s’tind. 

Ci n'est pus qu'des ronhes et des s'pennes 
Qu'i trouve è l'vôie qu'i deut passer : 
«Les pônes, dist-i, m'ont tant twèsé, 
»Qui j’sos div’nou coutresse d’halenne» ! 
Rin n’sdreut chessi l’laide vision 

Qui l’accabelle tote ine journèie - 

Ni I’sov’nance di s’jônesse passèie, 

Ni l’riminbrance di n’ville chanson. 

I li sénne qui Diew el madihe, 

On a bai dire po l’rikfwérter, 

Qui nos d'vans chasqueune suppwèrter 
Li pésante creux qu’nos awachihe. 
Mains d’vins s’pinséie neure comme on tro. 
Ni pout r’lure ine gotted’espèrince; 
Ah! cila qui n’a nole patiince 

Qui compte l’av’nir pé qu'on zéro, 

Ni deut pus fer nou bin so l’térre, 
Portant tot nn’éva comme tot vint. 

In’ fat, véiez-v’, qu'on p'tit cop d’vint 
Po z-èpwérter totes les miséres ; 
Qwand nosse cir est bin raclérci, 

A qwè bon s’sov’ni des nulèies 

Après qu’les pônes sont rèvolèies, 
Nosse sort pout quéque feie s’adouci ! 


Divins nos malheurs, qwand l’akseignance dè l’rôse 
d'injipe nos rapinse les bonheurs pierdous, c’est po 
qu’on s’sovinse qui ,l’av’nir nos wade quéque feie des 
plaisirs et des jôïes qui nos fret rouvi tos les max qui 
nos avans passer. 


Louke don, sour, louke qué bai valet ! 
Veus-s’ si p'tite jaive, ‘si croléie tiesse ? 
Hein, feumme, comme il a bin lair d’esse 
L’image di nosse pauve fis Françoès ! 

Chaque feie qui j'passe divant s'finiesse, 
Ji sins qu’mes pâpires si mouiet ; 

Et lu, li p'tit nozé jubet, 

N'veut nin qui j'li brube ine caresse. 


Jamaie li ci qu’ainme ni rouveie 
On boton d’rôse nos fait r’sov’ni 
Bin des villés jôïes essév'leie, 

* 


Et, qwand j’veus les ouies riglati, 
Dé bai mañné, ji pinse riveie 
L’éfant qui l’bon Diu nos a rpris. 


Bouquet tot fait. 


Tos les plaisirs qui j'a k’nohou 

Mi v’net dire tot bas : prind corége, 
Songe qwand l’cir est chérgi d’orege, 
Qu'on r’trouve on joù I’ bonheur pierdou. 


Rose dé cir. Anemone. 
AKSEIGNANCE : 
Pône di cour 


C’est I’jalos’reie et Pamour, raconte-t-on, qui nos ont 
d'né li rôse dé cir. Ces deux laids méhins, tot rispar- 
dant li disdu avât l'monde, kisémit li meieux part di 
Jeu cour et cisse fleur sourdiha foi d’gou qu'is avit 
sémé, mains nole di ces fleurs ni s’ravisa. Elles avit 

chaque ine saqwè qui les dispairive d’eune di l'aute. 
Portant, elles aimet totes, les endrwès dishoviérts; vos 
diriz qui l’rôse dé cir a mésahe di s’trover so l’passège 
dè vint po li raconter ses pônes di cour. 


Chaque jot m’aqwirre ine novelle pone, 

J'aime ine jône feie vola deux ans, 

Vola deux ans qui m’pauve cour sônne 

Et ji n’wesse dire qui ji l'aime tant! 3 4 


Vos wia nin portant bin longtimps 
Qui m'trèsôr n’est. pus so vette cohe ; 
Houie mi fis n’est pus a riknohe, 

Mon Diu, mon Diu! comme i distind ! 


So cisse térre, çou qu’tat qu’on askohe! 
So m’pauve jone li malheur si s’tind. 

Lu qu’compte tot à pone qwate prétimps, 
Si p'tite àme di doletr ridohe. 


I n’a co wère, qui, plein d’éhowe, É 
I coréve comme in’ assoti, 
Avou les autes éfants dé l’rowe. 


Et dire qui volla-st-aplati 
È s’banse, mi p'tite ange, et z-a-t-i 
On visége comme deux mains jondowe ? 


Bouquet tot fait. 


pe ATEN 

Enn’ a tot plein des cis qu’sont fir, 
Dé furlanguer tant qu’is sont jône, 
Et céx-la qui qu’sémet l’plaisir, 

Si fet zels-méme des hommes di pone. 


A corant d'aiwe ti d’hinds pahile 
Pauve pitit nozé bouquet d’fleurs, 

Tes réses, tes clawsons sins coleur 

È l’wade di papi qui t’rafule, 

M’ aviset, mi qui t’louque passer 

Cial, à P’'dilongue di nosse rivage, 

Tote ine niéie d’ouhais savages 

Qui s’dihombret di nos qwitter. 

Di wisse vinreuse bin twé qui passe 

So nosse Moise, tot longeant I’gravi? 
Sèreut-ce à fwèce d’avu naivi 

Qui t'es div’nou jenne et moflasse ? 
Twè, qu’on hagna d’vins quéque salon 
Po l'mon dè monde ine longue journèie, 
Twé, qui rispärda n’bonne hinèie 
Afisse d’eschanter l’belle Maion, 

Qu’ine âmatin t’fat piquer n’tiesse 

Tot fant n’creux sor twé po todis, 
Pauve vix bouquet d’fleurs, qui t’asse dit 
Tot t’véiant passer po l’finiesse 

Di l’'ingrate qu’on tot p'tit pau d’vant 
Ti parléve d'amour, d’espérince, 

Qui bènihéve sûr ti présince, 

Twé, l’nozé présint di s’galant. 

Ah! ciette, on n’divreut nin creure houie, 
Ni s’blousé di tot çou qu’on ô. 

Nos div’nans, véiez-v’ des zérés 
Qwand nos avans l'florette ju d’louie. 

Totes les vantises et les an’chous 

Qui Piérre ou Paul dit so nosse compte, 
Est bin sot cilà qu’les acompte ; 
Tot-à-fait cial n’est qu’on houhou. 
Portant, si ji poléve comprinde 

Li lingage di ces hièbes d’amour, 

I s’pout qu’elles mi frit crèver l’coûr, 
Et pus qu’nol aute, ji voreus plainde 
Li crapaute qui nta pus volou. 

On bouquet d’fleurs, pa, siève quéque feie, 
A fer tourner I’tiesse à n’jône feie, 

Et qu’ c'est po goula qu’t’a siervou. 

Li trompreie a tant des pisseure 

Po mette li pauce a l’honiesté 

Qui v'diriz veie qui l'mèchanc’té 

A pris gîse divins chaque dimeure. 

On sâie di tot po z-agrawi 

Li bâcelle qu’est trop clére-véiante 

Et les fleurs, qui n’sont nin méchante, 
Ont sovint l’pouvoér d'adawi 

Et dè résoude li pus hâtaine. 

Et twé, qui d’hind l’Moûse pâhülmint 
Epwète-tu, dis, li scret tourmint 

Qu’a st-éduré l’pauve ènoçaine, 

Quine sise si lèia st-èwalper 

D’on mâdrai qui s’dihéve d'avance ; 

« Jè l’kiduré sins fer les kwances 

« La qu'ji poré tot li happer. » 

Et ci séreut bin goula ciette ; 

Hoiie, l'amour fait tant des malheurs, 
Quon sét bin pau si c’ bouquet d’fleurs 
Ni flotte nin dizeu l’coèrps d’ine moéte. 


Po gâiellotter si s'toumac, sour Marôie 
Mettéve, comme à plaisir, 
Ine pitite rôse dè cir. 

Po s’rapinser les pônes qu’in’ feumme rasquôie, 

Li leddimain dé joù qu’elle a d’nné s’cour. 
On dimégne qui l'pauve âme, 
Léive aspister n’lame, 
So l'timps pierdou, so ses pauvés amour. 
Ine saqui v’na tot douc’mint podri leie, 
Li happa s’nozéie fleur, 
Adon l’ajette voleur, 
Comme si rin n’fouhe, haira nosse belle jône feie 
Po li fer prinde on frisse bouquet d’claw’sons. 
Lisinteur dé meus d’maie, 
Les ouhais d’vins l’ramaie, 
Rid’hit st-essônnes les pus doucès chansons. 
Les bais muguet, les pussate, les violette, 
Asséchit les jonais, 
Divins les s’treuts pasais, 
La, qu’po hanter, bin des copes si v’nit piette. 
Li belle Marôie fat n’creux so ses tourmints 
Et prinda sins rin dire, 
Po gaiellotter s’bot’nire 
Li bouquet d’fleurs qui t’néve divins ses mains. 


Rose. Rose. 


AKSEIGNANCE : 
Baité 


Li rôse est l'pus belle et l’pus frisse fleur qui nos 
âïanse. Ossu, n’a-t-elle nin happé Pnom d’reine qu'on 
li a d’nné, 

Si sinteur est dé pus douce et ses coleurs sont si 
agréidbe, qui nos ouïes ni s’nahihet jamaie di l'ad- 
mirer. Be: 

Po qui n’feumme seuie vormint joleie, 
Fat qu’elle aie totes les qualité, 

Li cisse qu’on nomme reine di baité, 
C’est qu’elle a tot-à-fait por leie. 


Es fwért vix timps, les rôsis avit des spennes, mins 
nin des rôses, ci fout po marquer l’joù et fiesti l’bin 
v'nowe dé l’feume qu'on surnoma l’roïenne dé l'haité, 
qui l’reine des fleurs nos fourit d’nnéie. 

Di sogne d’esse trop vite cafougnéie, li rôse s’alla 
respouner d’vins des s’pennes et c’est dépdie qui les 
rôsîs ont des rôses. 

Li novelle vinowe, mâgré qu’elle si cachive divins 
les awions, ni d’mana wére di jous po véi si r’nouméie 
fer l’tour dé monde so pau d’timps, totes les mames 
avit l’boque pleinte qwand elle jasit d’cisse belle fleur ; 
c'est qui, véiez-v’,les sèche-dames vont qwèrit les p'titès 
bâcelles dizos les rôses et les p'tits valets d’zos les 
jottes. 

Cisse fleur, portant, n’aveut wère adon li bonne 
odeur qu’elle rispade èco po l’joû d’houïe ci fou mamé 
Jésus tot z-allant fer pipisse so on rési, qu’é l’zi 
d’nna leu doucès hinèie, 

C’est surmint po çoula qui nos oïans co d’timps-in- 
timps les mames dire qui les mamés ni pihet mâïe qui 
d'l'aiwe di rôse. 


Les rôses qu’on henne après n’saqui 
Ni rispardet wère leus hinèies, 
D'ine heure à l’aute elles sont fanéies 


Et personne ni vout les r’louqui. 

Qwand i fait s’nid, 
L’amour bénit, 
Fat s’mostrer généreuse 
Po logi l'amour, 
Dinnez, belle amoureuse, 
Li rôse di vosse cour. 


Tot côpant n’rése po ses amour, 

Coleie si fat pus d’ine koiheures 

Et I’songk qui v’néve foû d’ses blesseures 
Féve rire si Maion d’bon dé cour. 
Qwand on aime on rouveie ses plaie 

Et l’pauve sot po s’fer cann’dauser, 

Dé l’cisse qui voléve siposer, 

S’areut herré l’tiesse divins n’hâïe. 

Si crapaute n’aveut qu'à geairi 

Et nosse jônai pierdéve li tiesse, 

Il âreut po plaire à s’maitresse, 

Situ qwèri l'dôme Saint-Andri. 

On bai jou, tot tappant n’copenne, 
Maion li dérit tot hah’lant : 

Fré Coleie, si vos m’aimez tant, 

Sai d’m’avu des réses sins s’penne. 
Allez les qwéri wisse qu’i v’plait, 
Qwand vos r’vinrez j’séré vosse feumme. 
Nosse hanteu, pus légir qu’ine pleume, 
Qwitta s’ chére crapaute so l’chaud fait. 
Nost homme fat treus côps I’tour dé monde 
S’arrestant d’vins totes les nations, 

Po d’mander des rôses sins awions, 
Afisse dé complaire si p’tite blonde. 
Atl’longue nosse pauve Coleie riv’na, 
Tot chénou, tot chérgi d’annéie, 

Mains s’belle crapaute esteut marièie 
Et grand’mére âdd’zeur di çoula, 

Tot battant carasse avât I’térre, 

I pierda s’timps et ses amour. 

In’ aute qu’aveut st-avu mix l'tour, 
Dé complaire nosse av’nante kimére 
Et mostrer qu’n’esteut nin babau, 
Qwand elle li d’manda tot pareie 
On bouquet d’fleur comme a Coleie, 
Nost homme l’alla qwéri so l’côp 
Po wangni l'amour dé I’jupsenne, 
Sins chipoter l’rûsé moncceur, 

Jus des ròses qui d’vit fers’bonheur, 
I copa sogneus’mint les s’pennes. 


I n’a nole coronne di rôses qui n’blesse li ci qu'el 
pwette et portant qwand nos véians ses joleiès fleurs 
gâïelotter l’front di quéque saqui, nos nos sohaitans st-é 
s'plèce, vréie qui les rôses cachet les s’pennes et qu’nos 
aimans tot cou qui r’lat. 


L’amour si mosteure a nos ouies, 
Comme ine joleie rése so l’rôsi, 

Qui chasqueune qwirre a z-adawi; 
Mains cila qui n’e] pout prinde houie, 
Li leddimain comme on voleur, 

Po happer l’rôse, i f’ré st-ine fwesse. 
Mains les s’pennes sont des pus cagnesse, 
Pondet I’ci qu’é vout côper I’fleur. 
L'amour comme li rôse a des s’penne 
Et chaque jot nos nos fans blessi, 

Li baité ni fait qu’dé cachi 

On malheur qui v’pind d’vant I’narenne! 

So les rôsis les rôses droviettes, 

Tot s’clinchant d’sos l’haleine dé vint, 
Ont lair dé dire à I’mére qui vint 
Porminer si p'tite niéie : « Ciette, 
C’est po vos autes qui Diew m’a d’nné 
Li douce sinteur qui ji rispade ; 

È lair peur mi hinéie rawâde 

» Les carpais qui v’nét m'animer. 

Is hérit’ront d’tot çou qui m’qwitte : 
A leus chiffes ji donré m’baité, 

A leu front pâle mi haitisté, 

Et les coleûrs qui j’piette trop vite 
Iront-st-ébèlli po longtimps 

» Les leppes di l’éfant qu’a l’aweure 
Dé v’ni tot cial compter les heures, 
Les coutès heures di leu prétimps. 
Qui d’vint bai, l'mamé qu’on amone 
La wisse qui nos polans flori. 

La wisse qui l’ognai pout cori 

Et jouplé so l'wazon sins pônes ! 

Ah ! ji voreus veie les éfants, 

Tos les p’tits éfants qui l’térre pwète 
» Vini côpé mes roses droviette 

» Et houmer l’bonne sinteur des champs.» 


D 


x 

Rose (blanque), Rose blanche, 
AKSEIGNANCE; 


Sins tèche. — Parfait bonheur. 


Cisse belle fleur a po akseignance sins téche, par- 
fait bonheur, rin n’est pus vréie qui çoula. Li blanque 
rôse nos rapinse l’ame d’ine vierge, ine consciince qui 

n’a s’tu troublèie par nole orége, on cour ossi peur qui 
lci d'in’ éfant. } 

Divins ltimps, baicôp des jônès feies wârdit pré- 
cieus’mint leu peur’té, po wangni n’blanque rôse. 


Divins I’timps totes les jônès feie 

Mettit n’blanque rôse àleus chapais, 
Afisse dé prév’ni les jônais 

Qu’elles n’estit nin peure à mwèteie. 
Houie li fleur ni s’pwette pus si haut, 
C’est ax corsulets qu’on les mette 

Et comme so l’térre tot-à-fait s’piette 

On n’pwèttrè pus I’blanque rése ma pau. 


On hantin seigneur des invirons, m’a-t-on conté, ni 
saveut pus l’qué Saint prii po smamé qui lanwihéve 
dépdie longtimps. 

Mâgré les r'médes et les conseies des savants doc- 
teurs, li p'tit distindéve comme ine chandelle. 

On jou, nosse riche baron apprinda par li marli dé 
viège qu’i n’aveut qu'li ch’mihe d’ine homme hureux, 
d’onk di cèx-la qui k’nohet li parfait bonheur qu’areut 
polou rweri l’éfant, et comme è ¢’timps-la on aveut co 
n’fwette créance po les bwégnes rimèdes, nosse grand 
seigneur évdia deux d’ses principâs chevaliers po z-aller 
qweri lich’mihe qu’i li falléve po fer fer des lign’rais à 
si r'jetton. Nos deux hommes di guerre saviz bin qui 
leu maisse n’esteut nin manchette et qu'is risquit d’avu 
les oreies côpèies, s’is riv’nit sins leu commichon. 

Nos deux chevaliers, so leus grands baiards, qwittit 
l’chestai tot pareie quine aloumire. 

> 
Is fafouit les palas, les veies, les rwéaumes po trover 


li ch’mihe d’ine homme hureux. Les rwés, les princes, 
les comtes et les nôbes qui z’allit véi, ni k’nohit nin 
l'parfait bonheur: On aveut çouci, ine aute aveut 
çoulà, chasqueune si plaindéve. 

Les borgeus, les ovris, les priesses, les saudarts 
grognit ossu conte l’existince. 

Nos deux chevaliers nahit d’avu battou carasse avât 
l'térre, riv'nît péneus’mint vès leu chestai tot songeant 
à l'rabrouhe qui les rawârdéve qwand, av’nou à lin- 
trèie d’on bwès, l’air d'ine belle chanson vina caressi 
leus oreies; nos gaillards pochit jus d'leus ch'vâs et 
s’apprèpît dé chanteu, cila qui chantéve à plein gozi 
nesteut rin d’aute qu’on pauve bièrgi d’l’endrwés; ci 
fout tot riant é leu babe qui li d’mandit gou qu is avit 
d’mandé ax rwés. 

Li response ni fout wére li même, ossu nos cheva- 
liers enné polit riv’ni. Kimint, vos, on pauve biérgi, 
wezez-v’ dire qui v’s avez l’parfait bonheur ? 

«Si ji m’plais bin di m’sért», responda l’wârdeu 
d’mouton. 

— Et vos estez st-hureux ? 

— Pus hureux qu’on rwé ! 

— Adon vos nos donrez n’chimihe ? 

— Ji donne rin a personne, passez vosse voie ! 

— I nos fat vosse chimihe ! 

Li bièrgî lèva s’holette mainsi n’ava nin l'timps dé 
bouhi, nos deux hommes di guerre el sitarit so l’wazon 
et v’s-el dismoussi comme ine vréie robette ; nos 
fwért guérris toumit d’pamwéson tot véiant I’biérgi 

. 
s’târé, lu qui s’dihéve hureux, i n’aveut nin seul’mint 
n’chimihe 
<a 
So n’rése tote ossi pâle qu’ine mwette, 
On leum’son glettéve a plaisir, 
Li massite biesse n’aveut qu’on d’sir 
Abimer n’fleur à pone droviette. 
Tot vèiant frougni I’fwérsauler, 
Avat les fôïes dé l’rôse joleie, 
Vos arit dit qu’l’aveut faim d’leie 
Et qu’esteut prette à l’avaler. 
Li pauve fleur aveut bai s’morfonde, 
L’infâme l’abressive cial et là 
Et l’hisdeu bahége da Juda 
So l’visège dé ci qu’sava l’monde 
Ni d’véve wère esse si disgostant. 
Li rôse qu’esteut si belle, si frisse, 
Véia tot d’on côp s’blanc câlice 
Racoviért d’ine saqwés d’glèrriant ; 
Leie qui d’véve tote ine longue journéie 
Rihaussi I’baité d’nos cot’hais, 
Escinser l’chanson des ouhais, 
So rin dé monde fourit fanéie. 


Ax pids dè l’veie grand-mère qu’és fauteuie fait s’prangt, 
Deux p'tits crolés carpais sont-st-acropious pahiile ; 
Is ont lair d’esse êtais qu’on hopai d’fleurs rafüle 
Les pids di leu mânma. Les mamés, sins songi, 
Ont s’tarré tot I’bwérai d’gerbéie 
Qu'on v’néve d’appwèrter po I’annéie. 
—Vos capons, dit l'grand-mére qui dispiette, qu’avez-y’ fait ? 
S'târrer m’béni bwèrai à I’térre ?... 
Vos n’sérez pus mes fis ?... 
—Pus vos fis ? 
Po vosse bwérai bèni, grand-mére, 
Po vosse bèni bwérai. 

Vos diriz veie deux anges apostés d’lé lmânma. 
Et, si r’souwet n’grosse lame avou leu nozé pogne, 
C'est di n’esse pus ainmé, qu’is ploret, qu'is ont sogne, 
Et l’grand-mére qui les veut si d’louhi po çoula, 
Les rapav’téie tot I’zi d’nnant n’bahe ; 
Pau d’choé rind les éfants binähe. 
—Li bwèrai qu’vos k’jettiz, fait l'mäânma, c’est l’pelwai. 
Qui k’chesse li tonnire, li misère, 
Qu’on wade po k’batte li feu. 
—Batte li feu. 
Avou I’bwérai bèni, grand-mère ? 
Avou l’béni bwérai ? 


Quand on n’prind gotte astéme a çou qu’les manma d’het, 
Tot à fait v’totine li cou. Des p’tits anges comme vos autes, 
* Avou des grossés chiffes ossi roges qu’iue cressaute, 
Sipyi, k’rayi tot ; comme des méchants jubet, 
Plorit po des p’tités chichèie. 
Dé véi cisse laide vicaréie 
Qui s’rinov léve chaque joù, Diew herra nos cabai 
Es l’hôle ctite divins n’crawe di térre : 
Is ont stu tot broulé. 
—Tot broulé ! 
Es leu bwèrai bèni, grand-mère ? 
Es leu bèni bwérai ? 
Bouquet tot fait. 


ROSES (On bouquet a’) Un bouquet de roses. 
AKSEIGNANCE ; 


Présint de cour. 


On bouquet d'rôses si p'tit qui seuïe, est todis in’ 
agréiabe présint po les jones feies. 


120 





VRINDTS 


Li rôse est on présint, 
Qu'ine belle crapaute} 
Aîme mix qu’ nole aute, 
Pasqui cisse nozèie fleur 
Li rapinse ses coleur, 
Et qu’tot comme leie, 
N'est rose qu’ine feie. 


Treus sûres di rôses, énn on bouquet, 
Vantit leus manires et leu grâce, 

Et nole di z-elles n’esteut mârâce, 

A z-étinde leus nozés caquet. 

Li blanque si d’héve li pus honiesse, 
Et douce comme ine ange dé bon Diu, 
Elle n’aveut co jamaie situ 

Troubler l’sommeie di nole jônesse. 

Li roge, tot l’étindant d’viser, 

Valéve co baicép mix qui I’blanque, 
"Dè mons", dihéve-t-elle, «ji sos franque. 
nJi'n’mi geaine nin po rapinser 

"A jônai qui va fer n’biestreie, 

"Li rogeur qu’il ârè st-A front, 

"Li joù qui voré fer l’caponr. 

Li jenne so les hommes, les feumm’reie, 
Comme les deux autes jâsa longtimps, 
"Mes siervices valet mix qu’les vosse*, 
Dèrit-elle, «ét po rimpli m’posse, 

On m’veut so pid tot âmatin. 

»Mi coleur fait droviér les ouies, 


-nTot vèïant m’rése on veut l’dangi, 


"Et l’homme prév'nou pout fer cangi 
"Li ma qu’el raskrawe po l’joû d’houïer. 
A z-êtinde nos treus rôses caqu’ter, 


. Elle divet rinde bin des siervices, 


Mains noulu n’vout creure à leus d’vises 
Ni çou qu’elle volet raconter. 

Mâgré l'sinteur'di leus halennes, 

Et l’akseignance di leus coleurs, 

Nos r’boutans ces fot bellès fleurs 
Pasqui totes les rôses ont des spennes. 


Atou d’ l’âté qu'est là so l'plèce, 

Ine hiette di gins si rapoulet, 

Po veie li p'tit crolé valet, 

Qu'on tot vix bouname tint so s’bresse ; 
Li mamé sérre disconte di lu 

On cour d’ôr qui n’cosse nin n’dimeie. 
C'est l’présint, véiez-v’, qui l’cint-meie 
_Donré-st-a ’mame dé p'tit Jésus. 

Vola fwért longtimps qui l’grand-père 
Raspagnive è l’cwenne di s’ridan ; 

I voléve achter po si-éfant, 

Po cila qu’vint dé piette si mére, 

Et qu’a, mon Diu, tant d'pône di s’fer, 
On présint à l’Avierge Mareie. 

Li mère dé bon Diu, qwand on I'preie, 
Ravôïe ax anges, dis-t-on, l’santé ; 

Et l’èfant qui l’grand vix bouname 
Pwète so s’bresse, à n’si pâle coleur, 
Qui v’diriz qu’ n’ârè nin l’bonheur, 

Dé veïi passer l’'Notru-Dame. 

Et portant I’ci qui tint li p'tit, 

A ses otties rimplis d’espérince ; 

On veut so s’maigue visége qu’i pinse 
A gou qu’noulu n’pout pessinti. 

Et cila qu’est d’ine bonne créance 
Accompte çou qu’ n’est pus accompté ; 
L’espwèr li fait tot suppwerter, 

Et I’fwé qu’el soutint d’vins les transes 
Kichesse jourmaie li laide vision. 
L’éfant, qu’aveut clinchi s’pauve tiesse 
So li s’pale di s’grand-pére, fait n’fwesse 
Po s’riléver. Li procession 

Si fait st-étinde à ’cwenne dé l’rowe, 
Vos diriz qui l’mamé s’rissint, 

Et tot prète à s’tichi s’présint 

A l’Avierge qui n’est nin co v’nowe, 
I d’meure les deux bresses sitindou, 
Comme onk qui n’âreut rin. Li jôie 
Dé veie qu’on rotte avât les vôïes 

So des fleurs qu’on a rispardou, 

Li brut des chantreies, les musiques, 
L'ôr des bannires qu’on veut r’glati, 
Les cârpais qu’passet sins moti 

Tot pwertant des villés herliques, 
Fet leu mirâke. Li p'tit mamé 
Soureie, parole à s’vix grand-pére 

I pinse qui l’Paradis, so l’térre, 

Po l’jou dé I’fiesse est st-atoumé. 

Et I’ci qu’esteut préte à rinde l’âme, 
Si sins tot d’on côp bin pwertant. 
Dé veii raviquer si-éfant, 

Li vix n’pout rat’ni ses lames : 

Tot r'mercihant Diew po s’trésôr, 
Dilez l'Notru-Dame i prird plèce, 

Et sı p'tits fis, qui danse so s’bresse, 
Mette âx pids dé l’ Vierge si cotir d’ôr. 


Rôse (Ine foie di) Une feuille de rose. 
AKSEIGNANCE : 
Ji n’èhale personne 


On sét bin qu’ine foie, c’est pau d’chwé, 
Mains portant l’rôse aré bai dire, 

Li baîté, ciette, n’est pus étire, 

Dé moumint qu’li mâque ine saqwé. 

I n’aveut treus ans, jou po jou, qui Bairéwe quwitta 
Drièinne po jonde si réjumint, qwand elle apprinda 
qui s'moncœur alléve siposer ine aute 

Ci fout on deur moumint por leie qu’aveut stu si 
fidéle. 

Li méieux part di s’cour qu’elle wârdéve po l’ingrâte 
sônna bin des samaines. 

Magré leie, ses lames aspitit chaque jou fot d’ses 
bleus ouies. 

Les promesses dé ci qui l’aveut trompé rivnit 
chaque nute troubler s’sommeie; 4 triviès ses papires 
cligneies, elle si r’véiéve treus ans pus jône. 

Li jou qu’Bairéwe alla séchi on mâva numèrô, elle 

ploréve comme elle pleure houïe, si stoumac esteut 
crèvé tot pareie qu’adon. 
Mains Drièinne esteut fwètte, elle fat bon cour so 
males jambes, et pareie qu’eune qui n’aveut jamaie 
aimé, elle èvôïa d’vins n'lette, ine. foie di rôse à ci 
qu'elle aiméve tant. 


Po plaire a des certainés gin, 
Mâgré qu'on aie baicôp d’éduc po s’compte, 
On deut fer I’ci d’apprinde çou qu’on raconte, 
Par cila méme qui n’kinohe rin. 


Tot v’nant dé cour, li vérité 

Rispad, direu-t-on, n’bonne hinéie, 
Dismettant qu’on v’s épufkinéie, 

Qwand c’est ine botide qu’on v’vint d’bitter. 

Sa. : Saule. 


AKSEIGNANCE : 


Lé*z-m’ plorer 
Li så ni s’plait qu'à boérd des aiwes et d’vins les 
endrwès pahiles. Ciste Abe là qui nos vint d'l'étringir, 
n'a wère polou s’afaiti avou nos autes, vos diriz qu'il 
est todis à l’dilouhe ; ses cohes qui lait pinde anoïeus’- 
mint tot pareie qu’ine saqui qu’n’a ni fwèsse ni corège, 
nos rapinse li mirâcoleie et les r'grets. 


Qwand on piéde tos gou qu’on z-aime, 
On a pus d’keur di lu-méme. 


Totes les plaies et tos les max ni s’risèret nin todis, li 
doleur ravique ; i n’a qu’les jôïes qui n’si dispiertet 
jamaie. 

On ârè bai dire qu’on n’s’areut todis plorer, ni todis 
aimer, qui l’rouviance et les annéies fait germi des 
novellés amours so les cindes des cis qui n’sont pus. 

L’akseignance dé så nos prouve li contrave: i pleure, 
i s'lamienteie et, magré l’prétimps qu’el fait flori, in’a 
co polou, jusqu'à réze d’houie, dinner s'cour à ine aute. 

Ossu, qwand ji veus on plara qui s’clinche so on 
sark6, ji m’dis qui s’pauve mwèrt là n'est nin rouvi po 
tot. 

Si sov’nance est d’manowe quéque part, i n'a qué- 
que part onk ou eune qui tise à lu. 

Li ci qui personne ni vint r'veie, 
Li ci, mon Diu, qu’tot I’monde rouveie, 
Li timps deut bin li sonler long. 


Ci n’est nin n’si grande sciince, 
Dis’rouvi lu-méme, ma fwè, 

Mâgré tot çou qu'on nné pinse, 
Rouvi les autes c’est aut’ chwé. 


Li creux qui touméve a poussire, 
Qwand j’esteus jône mi féve plorer, 
Et po les pauves mwérts abandné 
Ine lame d’éfant vat bin n’priire. 


Elle est-st-è rivage qu'elle rispame... 
A bwérd di l’aiwe c’est si dang’reux! 
Si jamaie li malheur voreut, 

Qui vinreut-i savé l'pauve âme ? 


Agèneie so I’baie, on direut 

Qui I’bacelle lait toumé des lames. 
Songe-t-elle à cabai qué I’difame, 
A s’sort qu'est des pus malhureux ? 


Elle créia les fassés promesses 
Qui s’baibai li féve tot l’chouftant 
Po li hapé I’fleur di s’jônesse. 


A c’te heure qu’elle veut I’ma qu’va créhant, 
Elle fait l’cisse qui vout r’haper n’péce, 
Po s’lèi gotté d’vins l’corant... 

Savage rése. Eglantine. 
AKSEIGNANCE ; 


Poèseie. — Pwètte bonheur 


Li sàvage rôse n'a wère di diffèrince avou s’sour, li 
rose dé jardin: li prumire a l'air d’avu paou des gins; 
laute, à contrâve, sônne les rqweri et z-aveur di 
lagré dè l'si tni k'pagneie. 

Cila qu'a triviersé les lagés vôies des campagnes, 
blanques di poussire et pleintes di solo, tréfelle di joie 
tot véiant l'sâvage rôse à l’intrèie d'on bwés ou bin 
d'lez n'hâïe, 

Li p'tite fleur rapinse âx rotteus là qu'is trouv'rèt 
d'lombrège et on s’pés wazon po s’rispwéser. 

A trazainme siéke, les poètes si sansouwit déjà 
l'ewérps et l'âme po wangni cisse fleur qu'esteut d'ôr 
ou d’ärgint et qu’on mettéve po prix divins les jeux 
qu'is émanchit adon. 


I deut, ciette, aveur ine grande jdie, 
Li ci qu’énn èva l’âmatin, 

Di tramèh’ner, fleur di prétimps, 
Twe qui pwétte bonheur tote li vôie. 


I n’aveut longtimps, bin longtimps, qui Blankatte, 
li pus ptite et l’pus hinque biérgire di l’endrwés, 
adoréve li biérgi Théieu, mains l’bai valet ni l’accomp- 

téve wère, elle esteut trop pâle, adonelle pipéve comme 
nole di ses camarâdes qwand i danséve avou. Portant, 
vès li k'minc’mint dé prétimps, on sèm'di, qu'elle sor- 
téve fot dé l'hièrgireie, Théieu li d’na on rajour po 
l'leddimain, après messe, dizos l'sâvage neuhi. 

Li pauve pitite crapaute div’na comme ine pierdowe : 
si trover jondant d’lu! tote seule! et poleur li droviér 
si cour, li pârler di si-amour sins avu paou des mo- 
qu'reies des autes et mitwé! mitwé! parvini à s’fer 
aimer d’lu! 

Qwand l’heure fourit quasi v’nowe, Blankatte prinda 
les longués vdies et corra, corra pé qu'ine bihe qu’on 
porsût afisse di s'rimouwer I’songk, po z-aveur des 
bellès rogés chiffes, po v'ni â rajour qui Thèieu li 
aveut d’nné, 

Av'nowe è l’endrwés conv’nou l’joû:di d’vant, li biér- 
gire rawarda longtimps li biérgi qui rouvia dè v’ni et, 
tote désespéréie, frèhe di souweur et d’roséie qui 
touméve freude comme ine glèce, elle siléia jus d’zos 
l’sâvage neuhi po n’pus s’riléver. 

Les quéquès gottes di songk pâle qui toumit jus 
d’ses lèpes, fit germi des savagés rôses dizos l'hâïe là 
qui l’bièrgîre esteut mwètte d'amour. 


Ine savage rôse è fond d’on bwés, 
Kimincive pahilmint s’journéie, 
Qwand in’ homme, jalot di s’hinéie, 
Epwérta l'fleur foù di si-endrwé, 

Po l'hâgni d’vins les grandés rowes, 
Comme ine saqwé d’rare à veii. 
Mains l'fleur qu’on n’féve qui d’évii, 
Pierda I'tiesse tot s’véiant r’kwérowe. 

Elle ackeuiea les p’tits pâvions, 
Qui v’nit batte des èles âtoû d’leie, 
Et tot v’nant choufter l’rôse joleie, 
Is d’bittit traze et traze râvions. 
Cila qu’on joù l’aveut stu prinde, 
A l’longue n’é l’vola pus por lu, 
Et d’vins les mains d’on huburlu, 
Li savage rése alla distinde. 

Ses féies pindit d’tos les costés, 
Leie, si belle, tourna st-a faflotte, 
Et nosse pauve fleur estat so flotte 
Qwand riv’nit les bais joûs d'osté. 


Li poéseie racoviette di law’ri, 

Séme ava l'térre, li douceur, l’harmoneie; 

C'est foû d’ses mains, foû d’ses deux mains béneie, 
Qu’on veut st-aplour so nos pasais floris, 

Des chants d’ouhais qui v’mettet l’cour à l’jôie. 

Li poéseie nos rapinse li passé, 

Amour, plaisirs, vix bonheur trépassé, 

Qui nos aimans dé r’véi so nosse vôie, 

A câse di leie, ies jous d’pônes sonlet court. 

Et d’vés l’av’nir, on chéréie pus binâhe, 

Qwand l’nos rappwètte li douce saweur d’ine bahe, 
D'ine bahe qu'on r’çût d’ses prumirés amours 

Sâvage-sawou. Febbe. 
AKSEIGNANCE ; 
Ji m’feie à vos 


Cisse plante est dé pus k’nohowe; elle florihe â 
k’minc’mint d’losté. Ces fleurs et ces foïes siervet à fer 
totes sôres di bons r’médes. 


1 n’a qui I’généreusité 
Qui mèdihe conte li pauvrité. 


Po rikfwerter cèx-là qu’sont st-el misére, 

Li charité vis s’tiche ses blanqués mains, 

Ax mâlhureux qui gémihet so I’térre, 

Mes bonnès âmes aswagit les tourmints. 
Dinnez, dinnez, po les sèchi foû pône, 

Po qu’sémer l’jôïe là wisse qu'i fait d’seuler, 
Ax villés gins, comme ax cis qu’sont tot jône, 
Il est si doux dé I’si fer charité. 


L’homme généreux qui dislôte si boursette 
Et qui rispad les binfaits sins moti, 

Ressère és cour des jôïes qui n'sâreut piette, 
Ca l’ci qui sème, veiez-ve, rasquoie todis. 
Divès l’av’nir, qwand s'èvole nosse pinseie, 
On s’deut sov’ni qu’houie li pus awoureux 
Pout véi d’main cangi s’belle vicâreie 

Et d’on plein côp div’ni bin malhureux, 

Li douce choleur qui l’charité rispade, 

Rissowe les lames dé l’vève, di l'orphilin : 

A pauvriteu qu’soufirihe et qu'est malâde, 

Nos d’vans turtos dinner, dinner tot plein. . 
Tot çou qu'on donne, À pauve rind l’espèrince 
Comme li gotte d’aiwe à l’fleur rind l'vigreus’té. 
Po n’rin aveur di pésant so I’consciince, 
Drovians turtos nosse bouse à l'charité 


Qwand j’étinds parler d’vos, 
Mes oûïes s’implihet d’lames 
Et ji bénihe vosse no, 
Vosse no qu’fait troubler mi-âme 
Pareie qu’ax mâlhureux 
Po I’quélle vos siervez d’mére, 5 = 
| Aswagiz m’pone amére, 
Aidiz-m’ à poérter m’creux. 
Por vos mi pauve cour si forsône. 
Qui d'vairè-j si vos m’riboutez ? 
D'on p'tit pau d'amour, fez-m’ l'âmône ; ` 
V's estez si belle qwnad vos fez I’charité ! 


Sologne. Chélidoine. 
AKSEIGNANCE ; 
Diskoélihege 
Li sève qui vint fot dé l’ressenne di cisse plante, 
est on pwèson. 


On fait portant des éplâses po plusieurs sôres di ay 
babas avou ses fôïes. 

Qui deut-i pinser, qu’deut-i s’dire, 
Qwand i songe à ses rataions, 
Zels qui sont t’nous di tote manire 
So I’pus haut, l’pus lage des haions. 
I n’a des siékes avou l’nôblesse, 
Qu’adon fit I’guérre et fit les lwès, 
Sitrindant l’peupe divins leus lesses 
- Tot pareie qu'is s’trindit les rwès. 
Ca ses firs barons po n’chicheie, 
Si battit comme des assoti, 
Ni qwérant à fer qu’ine bécheie 
Ou dé rinde leus âmes sins moti. 
Po ces hâtins nôbes pleins d’éhowe, 
Les poétes ont longtimps chanté, 
Mains les vilès airs sont pierdowes ee: 
Et les grands seigneurs riplantés. 
Foti d’cissé race d’hommes qu’esteut si fwétte, 
Creureut-on qui n’est st-adhindou 
Qu'on haipieu fis qui n’vat nin l’ewétte 
Et co mons les pônes d’esse pindou. 
Ses tâïes qu’arit d'molou n’empire, 
Po rabatte on mâva caquet, 
Divet fruzi dizos I’freude pirre, 
Ca leus r’jetton n’est qu’on pèquet, 
On sins honneur qu’a bu s’richesse: 
Houie po d’juné dilez Tonton, 
So l’Batte, mâssi, sau comme ine biesse, 
Moncheu I’comte magne on pid d’mouton. 


Savage articho (ou cråsse plante), Foubarbe des toits. 
AKSEIGNANCE : 
Ji n’a d’keure di vos 


Li savage articho passe tote si vicarire à l’copette 

d'on vix meur ou d’vins I’crévasse d'on rocher: elle si 
plait di s’sort et s’moque dè I’kipagneie des autes. 


Savage rômarin. Muflier. 
AKSEIGNANCE ; 
Tromp’reie 


Li tromp'reie a todis s’tu et séré todis; ca nos avans 
chasqueune ine part, pus ou mons te di tromp’reie 
è nosse vinte, c’est çoula qui fait qui nos nos tr ompans 
bin sovint nos autes-mêmes. 


Qwand l'prétimps nos ramône, 
Les mügriettes des prés. 
Les mâgriettes des prés 

Mi fet tant dé l’pône 

Pac’ qui l’vért wazon 

N’aré pus, dist-on, 

Des fleurs po Géniton ! 


Qwand l’osté nos ramône 

Les ouhais d’vins les bwés. 

Les ouhais d’vins les bwés 
Mi fet tant dé l’pône, 
Pac’ qui les chansons 
Qui d’het so l’bouhon, 
C’n’est pus po Géniton ! 


Qwand l’aoûss nos ramône 

Les grains haut comme çoula. 

Les grains haut comme goula 
Mi fet tant dé I’pone, 

Zels qu'ôdit si bon 
Stârer so leu long 
Po li p'tite Géniton ! 


Tulipa Tulipe. 
AKSEIGNANCE; 
Ji v’drouve mi cour 


Cisse fleur qu'est des pus belle n’âreut wai d’chwé à 
z-évii à ses sours s’on li aveut d’nné comme à zelles 
ine miette di sinteur. Mains nenni, lf térre qu’est d’ha- 
bitude si généreuse l’a s'pani et cisse pauve fleur aré 
bai droviér si calice, noulu ni s’abah’ré jamaie po 
houmer li douce hinéie qu’elle n’a nin et quelle sonle 
voleur nos d’nner. 


Tot çou qui vint dé fond dé cour, 
N'a ni fastreie, ni gâillotèche, 

Ine diméie parole nos asséche 

Pus aheiemint qu’on grand discour. 


Tiou. Tilleuil. 
AKSEIGNANCE ; 
Douce kipagneie 


Li tiou est r'noumé comme onk des âbes les pus 
grâcieux qu'on k’nohe; li baité, li douceur di s'fouïège, 

‘les siervices qu'i nos rind, chaque jot on pwette si r'nom 
jusqu’a d’vins les pus rescoulés pays. Li pus pauve dé 
monde tot pareie qui l’pus riche kinohet les binfaits.dé 
tiou. 

A chaque prétimps, i s'racouve di fleurs et i v 
sonle houmer li consolation et l’santé, qwand l’douce 
sinteur dé tiou v’mousse ès l’narenne. 


L’abe à l'quélle on riknohe tant des qualités est bin 
l'akseignance d'ine bonne kipagneie, d’in awoureux 
manège là wisse qui l’akwérd si s'tiche comme des co- 
hettes di tiou qu’appwett’ré l'pâïe et I’santé là qui 
l’bonheur a pris gise. 


Li mâle aweure ni d’vreut jamäie, 


Di nou manège, troubler l’douce pâie. 


So l’térre tot l'monde sèreut st-hureux, 

Si chasqueune poléve prinde les pônes 

Dé sûre li même vôie tos essonles, 

Et s’dire: nos pwértans chaque ine creux. 

Li mâlheur d’onk sèrè l’ci d’l’aute, 

Les tourmints sérit partégi, 

Li pone tot s’polant diskangi 

Ni touwreut pus l’ci qu’elle ravaute. 

Li même-n’âreut pus nole raison 

Po dire: «J’a lanwi des annèies» 

Qwand il âreut souffrit n’journèie. 

In’ aute riprindreut s’punition, 

Li plaisir stireut l’fi même vôie, x 
I pass’reut cial, i pass’reut là, ; ; : 
Chasqueune âreut s’compte di-ria. 

Comme on li peus’reut s’part di joie, 








` 

On nélah’reut pus les plaisirs, 

Tot monde so l’corant d’si p'tite veie, 
Tärd ou timpe poreut todis veie, 

Li moumint d’accompli ses d’sirs. 

I n’âreut nou diama, nole fiesse, 

Qui n’si partag’reut st-à boquet, 
Noulu n’freut pus tant d’caquet, 

Tot véiant les autes è liesse. 
Personne ni séreut mécontint, 

Pusqüi l’bonheur qui n’fans quéque feie 
Po les autes n’est rin d’malaheie, 

Nos fris çoula fwért äheiemint| 


Vège d’Or. Verge d'Or. 


Violette. 


AKSEIGNANCE ; 


Mâkule. 


--So n’makule, dist-on, fat fer n’creux, 


Et nos nos pardonnans n’biestreie 
Portant cila qui maque ine feie, 
Enn aré bin vite mâquer deux. 


Violette. 
AKSEIGNAN CE: 


Rit’nowe 


Li violette est eune des prumirès fleurs qui l’prétimps 
sème à I’dilongue des hâïes divins les fonds des bwés, 

mains principal’mint à bwérd des p'tits rèwes. Li vio, 
lette aime li mateure et l’ombrége. 

C’est d’zos les bouhons qu'elle florihe avou I’pus 
d’agrès. 

Vos diriz qui cisse nozèie fleur avahe paou di s’mos- 
trer à solo, ca si c'ucsteut l'sinteur qu’elle rispad, on 
pass’reut sovint dilez leie sins l’vét, 


Li brut dé sospeur d’ine jône feie, 
Asséche bin sovint di s’costé 

Cilà qui passe sins l’accompter, 

Et l’belle fleur qu'on a véiou n’feie, 
On vout mâgré tot lrivèï, 

Si méme elle si cache dri n’sipenne, 
Li violette avou s'douce halenne, 
Nos n’el polans jamâïe rouvi. 


So I’finih’mint di s'vicârire, Napoléon Ii aveut rè- 
pwèrter tot si-amour so l’nozèie violette, il aiméve 
cisse fleur à l’adorâtion, surmint qui l’grand impereur, 
lu qurin n’aveut polou rit’ni, si sovnéve qu’avou, 
n’miette pus d’ritnowe qui n’aveut stavu, li bonheur 
ni l’âreut nin st-aband’nné. 

Li fave qu’on d’bitte so s’compte est ine prouve qui 
l'grandeur n’a nin portant tourmetté l'restant d’ses 
jous comme tot plein l'ont pinsé. Ine feie qui s’por- 
minéve à l’dilongue des palisides qwel risérit paréie 
qui d’vins n’écl6, i vèia des violettes qui créhit âdd’foù 
di la qu’esteut et lu, qu’aveut fait clinchi les rwés, 
s’abaha et s’ticha s’bresse po inte les crévasses des ho- 
rons âfisse dé côper les fleurs qui l’prétimps vinéve a 
pone dé fer sourdi foi d’térre, mains s’bresse esteut 
trop court po côper les violettes. 

Li jardini, qui n’el qwittéve jamâïe d’in’ ouïe, véiant 
qui n'poléve y à v'ni, prinda s’posse et râïa les fleurs 
qu’estit st-à l’aute costé dé l’palisâde et les présinta à 
s’prisonnir avou lair dé dire: «Vosse bresse est trop 
p'tit, nosse maisse ! » 

Napoléon qu’aveut véiou l'mâle louqueure di nosse 
homme, prinda n’creux d'honneur fot di s’poche, li 
seul souv'nir qui li d'manéve dis’passé et comme ci 


A 


fouhe so l’champ d’bataie, el metta à s’toumac di 
sjardini; adon lu ossu fat comprinde à l'anglais qu’il 
aveut wangni tot s'abahant cou qu’ine aute wangne 
qwand i s’rilive, 


Tot houmant I’sinteur dé l’violette, 
Li vix s’rapinse li timps passé, 

Et l’jônesse si mette a tûser 

A joie qui l’nozèie fleur appwette. 


Li violette si cache és wazon, 
Comme s’elle avasse sogne di s’fer veie, 
Vos diriz même qu'elle a st-éveie 
Dé r’bouter I’jou po s’vette prihon. 
Mins mâgré qu’elle vique è cachette, 
Li sinteur el fait st-évèi. 

Et chasqueune di prés vout véi 

Cou qu’ti ravisse, nozèie violette. 
Divins les prés, divins les bwés, 

Ava l’verdeure frisse et novelle, 

On veut chaque jou, valet, bacelle, 
Vini batte carasse après twè. 

Si vite qui I’solo fait s’trawéie, 

Nos irans st-a violette, dist-on, 

Et l'jénesse veut rôse et boton, 

Tot côpant l’fleur pleinte di roséie. 








en} 

Les amours qui l’hiviér aveut 
Ritreudi d’zos s’mantai d’wargléce, 


` Riv’net haiett’mint r’prinde leu plèce, 


Et rhandi l’cour dé pus frileu; 

On rouveie ses pônes et ses lames, 
Qwand on veut sourdi I’nozéie fleur, 
Li pauve fait n’creux so ses malheurs, 
Ca l'espweér chante è fond di si-ame. 


Tes bais jous sont bin vite èvôie, 
A pone as-s’ appwerter l'prétimps, 
Pauve pitite fleur, qui ti t’sitind 
Dizos l’vért wazon qu'féve ti joie. 


Séreus-c’ li pawe, pitite violette, 

Qui v’s oblige à r’kwèri I’bouhon ? 

Là qu’vos passez comme és l’prihon 

Les bais jous qui l’prétimps v’s appwette, 


Vos qu’écinséie li belle sähon, - 


Vos n‘divriz nin po v’s aller piette, 
La-wisse, véiez-v’, qu’on v'fait des grettes, 
Comme les spennes vis fet tot dè long. 


Là qu'vos passez vosse trop coûte veie, 
On n’6 ni grusinège, ni chant, 
Et nole aute fleur, ciette, ni v’s éveie. , = 


Les ronhes n’ont rin, rin d’asséchant, 
Mins twé, violette, ti vous fer veie 
Qu’i n’a des bons d’vins les méchants. 

Vauval Liseyon des champs. 
AKSEIGNANCE + 
Douceur 


Vos diriz qui l’vauval frusihe qwand on l'aduse trop 
brutal’mint. Cisse fleur, qui msi plait qu’atoi des 
särkôs et so les vix meurs, a même paou dé vint. 


Baicôp d'amour et I’doux brut d’ine chanson, 
Nos fait rouvi les pônes dé l’veie, 
Qwand on chante, véiez-v’, on rouveie 

Et qwand on aime, on trouve tot d’afagon. 


ELIN 











ERRATA 





Page 7, lére à deuzaime vers dé prumi tercèt : Et c'est d'jà et nin — 
séreut-on. 1 
Page 25, lére après l'trazaime vers : Et d'vins les streus pasais des 
copes bin apairéies. 
Page 27, lére à cinquaime vers: Clawson et nin lilás. 
Page 28, lére Diniesse (Genet) et nin Dinesse. 
Page 39 lére Fleur di jalos’reie (Amaranthe). 
Page 38, lére Fleur di susceite. 
Page 46, lére à l’treusaime ligne Cagnes’té et nin Cagnesse. 
Page 56, lére après l'treusaime vers: Ci n’est pus des fleurs di nosse 
timps. 
Page 60, lére à trazaime vers : Les pauves el plèce di Les sots. 
Page 80, lére à I’hutaime vers (diérain mot) : Kesse et nin tresse. 
Page 124, à l’akseignance dè Sa, lére : Léiz-m’ plorer. 
Page 134, lére li nouvaime mot : pwerter. 
Page 137, lére à deuzaime mot : Gdrdien, et nin: Fardini. 
_ A prumi mot dé I’dihaime ligne, c’est l'même affaire. 








DICTIONNAIRE 


DE 


Lingage des Fleurs et des Plantes 


Fleur 


Abe Ax vesseies. 
Acolette ou want 
Aflige. 
Agrimône. 
Ardispenne. 
Angelik. 

Aise ou gripette. 
Argintène. 
Arikule. 

Babe di mone. 
Belle-dame. 
Belle-di-jou, 
Belle-di-nute. 
Beljamenne. 
Béche-di-grawe. 
Bleu-Baron. 
Blanc-Bar. 

Bwès d’Saint Géra. 


Boton d’argintd’Ingleterre 


Boton d’ér. 
Bouquet-tot-fait. 
Brouwire. 


(*) Embleme. 


WALLON 


dN.-D. 


Fleur 


Baguenaudier. 
Ancolie. 
Bardane. 
Agrimoine. 
Aubépine. 
Impératoire. 
Lierre. 
Argentine. 
Oreille d’Ours. 
Cuscuste. 
Belladone. 
Belle de jour. 
Belle de nuit. 
Balsamine. 
Geranium. 
Bluet. 

Troëêne. 
Epine-Vinette. 
Aconit. 
Renoncule. 


Oeillet des poètes. 


Bruyère. 


Akseignance (*) 


Timps pierdou. 

On est fait po çoula. 

Vos m'gênez. 

ji m’hiereus è qwate por vos, 
orchal les bais jous. 

Providince. 

Kimint viquer sins vos. 

Sins fastreie. 

Amadoulège. 

Ji n’a d’keur di rin. 

C’est vos qu'est tot. 

Vos n’tusez qu'à plaire. 

Ji m’passe di vos amours. 

l fat tot préveur. 

On pwette chaque si paquet. 

J'ainme li bonne kipagneie. 

Vos n’irez nin pus long. 

Enn a po turtos. 

Vingince. 

Diméfiiz-v’ di çou qui r’lut. 

J'a çou qu’i fat po plaire. 

Diseulance, 


% 
ete, 

Fleur 


Carillon d’Hollande 
Chapai d’aiwe 
Chapai d’macrale. 
Chapai d’Priesse. 
Charnal. 

Chavioli. 


Chérdon. 

Coignouli 

Coutai 

Clèdiet. 

Caupia. 

Clajot, 

Clawson. 

Cressaute. 

Drawe. 

Diale batte si mére. 

Dinesse. : 

Fawe. 

Féchire. 

Flairante-minte. 

Fleur di jalos’reie. 

Fleur di galant. 

Fleur di Jalhai. 

Fleur di mwért. 

Fleur d’avri. 

Fleur di sucette. 
(vei Lessait d Notre-Dame. 

Florin d'ôr (Pihdte è lét). 

Fraine. 

Fleur di Ste-Cathreune. 

Fleur di vève. 

Feu d’lis. 

Fleur di tonnire. 

Frikette. 

Fleur di song 

Jalofrenne. 


a Jène cou d’chasse d’Alle- 


mand. 
Grette cou. 
Gueuie di lion. 
Hanistrai. 
Haverna. 
Hitte d’aguesse. 


DICTIONNAIRE 


Fleur 


Campanule. 
Pas d’Ane. 


Sorte de champignon 


Fusain d'Earope. 

Charme. 

Giroflée qui n'a pas 
fleuri. 

Chardon. 

Cornouiller. 

Iris. 6 

Primevére. 

Acacia. 


Jonc. 


Lilas. 

Paquerette rouge. 
Ivraie. 
Cornouiller sanguin 
Genet. 

Hêtre. 

Fougère. 

Menthe. 
Amaranthe. 

Centaurée noire. 
Marguerite dorée, 
Souci des champs. 
Narcisse des poètes 


Pissenlit. 
Frène. 
Chrysanthème. 
Scabieuse. 

Lis. 

Coquelicot. 
Pâquerette. 
Henanthe. 
Oeillet. 

Aconit tue loup. 


Caille-lait. 

Muflier des jardins 
Gui. 

Sorbier. 

Cresson des prés. 


Akseignance 


Kaktège. 

Vos estez tiestowe. 
Eschantege 

Jiv’s atodis d’vantmes ouies, 
Gaielotéche. 

Ji n’a gotte d’aweure. 


-Jim "passe di tot - 


On n’wangne rin à cangi. 
J'irè st-âddivant d’vos. 

Rafia d’ainmer. 5 
Ji sos comme so des s’pénes. 
Fastreie. 

Mi cour tréfelle por vos. 

Ji n’sos nin coupabe, 
Calin’reie. 

Deuristé: 

Todis d’accoérd. 

J'a tos les bonheurs. 

J'a l’cour so I’main. 

Ji blame. 

Eternell’mint. 

Parfait bonheur. 

Prumi jeu. 

Tourmint. 

Jin’tuse qu’à mi. 


Prèsège. 

Hôspitälité. 

Ji n’vis rouvirè mâie. 
Léyiz-m’ tot seu, 
Sins tèche. 

Rin n’si piède. 
Florette 

Rogeur. 
Riscompince 
Cagness’té. 


Bahége di juda. 
Qui fat-i creure ? 
Suscat. 

So flotte. 

Ji r’vairé todis. 








Fleur 


Hièbe d'amour. 
Houbion. 

Hu (ine colette di) 
Karantin. 
Lavinde. 

Lawri. 

Lizeure. 

Lessait d’Notru-Dame 
Lévrone. 
Mablette. 
Matrone. 
Mastouche. 
Mâgriette. í 
Magriette di St-J’han ve 

fleur di jalhai. 

Matoni 

Maroni. 
Murguet. 

Moron 

Mossai. 

Muret. 
. Neur âmoni. 
Neuhi. 

Ourteie. 

Ouïe di boûf 


Ouïe d'ange. > 
Pan d’cou cou, 
Pinsüie, 
Paqui. 
Peu d’sinteur. 
Pitite-pirre. 
Pussâte d’Avri, 
Plante di mwért. 
Patte-d’awe. 
Plope. 
Piaune. 
Poleur. 
Plaihante-Fleur. 
Pid d’Leup 

_ Pid d’Alouwette. 
Ranombe: 
Rampioule. 
Responce, 


, 


ihe, 


DICTIONNAIRE 


Fleur 


Héliothrope. 
Houblon. 
Houx. 
Giroflée, 
Lavende. 
Laurier. 
Luzerne 
Chèvrefeuile. 
Aurone. 
Mauve 
Julienne. 
Capucine. 
Pâquerette vivace. 


Boule de neige 
Maronnier 


. Muguet. 


Mouron 
Mousse. 
Giroflée jaune. 
Murier noir. 
Noisetier. 
Ortie. 
letoine des mon- 
tagnes 
Myosotis. 
Alleluia. 
Pensée. 
Buis. 
Pois de senteur. 
Sauve-vie. . 
Pervenche. 
Jusquiame. 
Chenopodium. 
Peuplier. 
Pivoine. 
Serpolet. 
Hortensia. 
Lycopode. 
Dauphinelle. 
Renoncule. 
Clématitedes haies 
Raiponce, 

Akseignance 


J'a dangi d’vos. 
Rafia. 

Avrul. 

Sins pône. 
Diméfiince. 
Glwére 

Todis. 
Elahèche. 
Dauvreie. : 
Ji v'drouve mi cour. a: 
Ewarrâtion. s 

Ji blame por vos. 
Displaisir. 





 Difimèche. 


Richesse. 

Bonheur riv’nou. 
Rajour. 

Cour di mére. 
Rapäv'tège. 

Agrawège 

Balzinège. 

Méchanc'té. 

Ji sos st-ava les qwärts. 


Ji pinse à vos, nim’rouviz nin 
Ji m'é rafeie. 

Sov’nance. 

Corège. 

Ahâiance. 

Riwérihége 

Joie riv’nowe. 

Méhin. 

Pawe. 

Lamientège. 

Ji n’vis wesse louqui. 
Dangi di s’piétte. 

Coula et rin c’est compte. 
Couratreie. 

Hureux sort. 


` Vos n’vis sov’nez d’rin. 


Mavas tour. 
Prév’nance, 


ited 


LP 

Fleur 


Rosai ; 
Ronhe. 


. Rôse d’injipe. 


Rôse dè cir. 

Rôse 

Rose blanque. 
Roses (on bouquet @) 


Rôse (ine foie di) 
Sa. 


Savage rôse, 
Savage-sawou. 
Sologne. 
Savage articho. 
Savage rômarin. 
Tulipa. 

Tiou. 

Vège d’Or. 
Violette. 
Vauval. 





DICTIONNAIRE 


Fleur 


Roseat. | 

Ronce. ` 

Réséda. 

Anemone. 

Rose. 

Rose blanche. 

Un bouquet de 
rôses. 

Une feuille de rose 

Saule. 

Eglantine. 

Jeble. 

Chélidoine. 

Joubarbe des toits. 

Muflier. 

Tulipe. 

Tilleuil. 

Verge d’or. 

Violette. 


Liserondeschamps Douceur. 






Akseignance 


Chantreie. 

Eveie. * z 
Bonheur pierdou. 
Pône di cour. 

Baité. , 

Sins téche. — Parfait b 
Présint dè cour. 


Ji n’éhale personne. 
Lèiz-m’ plorer. 
Poéseie. — Pwète bon 
Ji m'feie à vos. - 
Diskoëlihège. 

Ji n’a d’keure di vos. 
Tromp'reie, 

Ji v'drouve mi cour, 
Douce kipagneie.. 
Makule. 

Ritnowe. 


